പഠനവും ഭരണവും മലയാളത്തിൽ - പരിഷത്ത് വിക്കി\nപഠനവും ഭരണവും മലയാളത്തിൽ\nഭരണവും പഠനവും മലയാളത്തിൽ\nഭരണം മലയാളത്തിലാക്കുന്നത് അപകടമാണ്. സാധാരണക്കാരൻ കാര്യങ്ങൾ കുറേശ്ശേ മനസ്സിലാക്കാൻ തുടങ്ങും. ഭരിക്കാൻ ജനിച്ച മേധാവി വർഗത്തിന്നും ജനങ്ങൾക്കുമിടയിലുള്ള പുകമറ അപ്രത്യക്ഷമാകും. ഇത് ചിലരുടെ താല്പര്യങ്ങൾക്കു ഹാനികരമാണ്. ഇതിലപ്പുറം മറ്റെന്തെങ്കിലും തടസ്സം ഭരണം മലയാളത്തിലാക്കുന്നതിന് ഉള്ളതായി തോന്നുന്നില്ല. ഭരണം മലയാളത്തിലാകാത്ത കാലത്തോളം, ഭരണവർഗത്തിന്റെ പരിശീലനക്കളരിയായ ഉന്നത വിദ്യാഭ്യാസവും മാതൃഭാഷയിലാവില്ല.\nഇതുപോലെ, അഭിപ്രായവ്യത്യാസത്തിന്നിടയില്ലാത്ത, മറ്റേതെങ്കിലും കാര്യമുണ്ടോ; ജനാധിപത്യ വ്യവസ്ഥിതിയിൽ ഭരണഭാഷ ഏതായിരിക്കണം? കട്ടികളുടെ വിദ്യാഭ്യാസം ഏതു ഭാഷയിലായിരിക്കണം? ശുദ്ധവായു ശ്വസിക്കുന്നത് ആവശ്യമാണോ എന്ന കാര്യത്തിൽ തർക്കമുണ്ടെങ്കിലേ, ഭരണവും വിദ്യാഭ്യാസവും മാതൃഭാഷയിൽക്കൂടിയാവണോ എന്നതിനെക്കുറിച്ച് രണ്ടഭിപ്രായത്തിന്നു വകയുള്ളൂ. ഇക്കാര്യത്തിൽ ആർക്കാണു വിരോധം? കേന്ദ്ര സംസ്ഥാന ഗവണ്മെന്റുകൾക്കോ, വിദഗ്ധന്മാർക്കോ, സാധാരണ ജനങ്ങൾക്കോ? ആർക്കും എതിരില്ല. സാധാരണക്കാരൻ മുതൽ എന്തെങ്കിലും ചെയ്യാൻ കഴിവുള്ള ഭരണാധികാരി വരെ ഭരണഭാഷ മലയാളമാക്കണമെന്നും, ഉടൻ ആവണമെന്നും ആവശ്യപ്പെടാൻ തുടങ്ങിയിട്ട് വർഷങ്ങൾ പലതായി. അതിന്നിടയിൽ കേരള സംസ്ഥാനത്തിൽ ജനിച്ച കുട്ടികൾ വലുതായി വോട്ടവകാശമുള്ള പൗരന്മാരായി മാറാൻ പോകുന്നു. എന്നിട്ടും സാധാരണക്കാരനായ മലയാളിയുടെ എത്രയും സ്വാഭാവികമായ ഈ ആവശ്യം നിറവേറ്റപ്പെടാതെ കിടക്കുന്നു. ഹനുമാൻ വാലുപോലെ അതിനുള്ള തിയ്യതി ഇങ്ങനെ നീണ്ടുപോകുന്ന മട്ടാണ്. എവിടെയാണ് തകരാറ്? ഏതു പരാശക്തിയാണ് അണിയറയ്ക്കു പിന്നിലിരുന്നു ഈ പരിപാടിയെ എതിർക്കാതെ തോല്പിക്കുന്നത്? ഇത്രയും പറയാൻ കാരണമുണ്ട്: ഔദ്യോഗിക ഭാഷാമാറ്റം അഞ്ചു വർഷങ്ങൾക്കിടയിൽ പൂർത്തിയാ ക്കാൻ വേണ്ട നടപടികൾ കൈക്കൊള്ളണമെന്ന് കേരള മുഖ്യമന്ത്രി നിർദേശം നൽകിയിരിക്കുന്നു എന്ന ഒരു വാർത്ത പത്രങ്ങളിൽ കാണുകയുണ്ടായി. ഇക്കാര്യത്തിൽ പ്രത്യേകം ശ്രദ്ധിക്കാൻ വേണ്ടിയാവണം ഈ ഔദ്യോഗികഭാഷാക്കമ്മിറ്റി, പ്രത്യേകം ഒരു സബ് കമ്മിറ്റിയെ നിയമിക്കുകയും ചെയ്തിരിക്കുന്നു. സർക്കാരിന് മലയാളത്തിൽ ലഭിക്കുന്ന എല്ലാ അപേക്ഷകൾക്കും മലയാളത്തിൽ തന്നെ മറുപടി കൊടുക്കണമെന്നും എല്ലാ ഡിപ്പാർട്ടുമെന്റുകൾക്കും മുഖ്യമന്ത്രി നിർദേശം നൽകിയതായും അറിയുന്നു. 'മലയാളം സക്കാരിന്റെ എല്ലാ വകുപ്പുകളിലും എല്ലാ തലങ്ങളിലും ഔദ്യോഗിക ഭാഷയാക്കണം' എന്ന കല്പന ഏതാനും വർഷങ്ങൾക്കു മുമ്പുതന്നെ സർക്കാർ പുറപ്പെടുവിച്ചിട്ടുണ്ട്. (നമ്പർ 145/75 പ. വ. ജൂലായ് 19, 73), ഭരണമാധ്യമം, ക്രമേണ മലയാളമാക്കുന്നതിന് സാങ്കേതിക തടസ്സങ്ങൾ എന്തൊക്കെയാ ണെന്നന്വേഷിച്ച് അതിനു പരിഹാരം കാണാനുള്ള ഏർപ്പാടുകൾ സർക്കാർ നേരത്തെ ആരംഭിച്ചിരുന്നു. ഭരണഘടന, കോഡുകൾ, മാന്വലുകൾ എന്നിവ തർജ്ജമ ചെയ്ത് മലയാളത്തിൽ പ്രസിദ്ധപ്പെ ടുത്തുന്നതിനുള്ള ഔദ്യാഗികഭാഷാ കമ്മീഷൻ ഭരണം മലയാളത്തിലാക്കാനുള്ള കല്പന വരുന്നതിന് ഏതാനും വർഷങ്ങൾക്കുമുമ്പെ നിയമിക്കപ്പെട്ടതാണ്. ഇതിനു പുറമെ, സെക്രട്ടേറിയറ്റിൽ, പബ്ലിക്ക് ഡിപ്പാട്ടുമെന്റിന്റെ കീഴിൽ ഒരു ഭാഷായൂണിറ്റും പ്രവർത്തനമാരംഭിച്ചിരുന്നു. ലിപി പരിഷ്‌കാരണം, ചുരുക്കെഴുത്ത്, മലയാളത്തിൽ ടൈപ്പ്‌റൈറ്റിങ്ങ് എന്നിങ്ങനെ ഭാഷാ മാറ്റത്തിനും മുഖ്യ തടസ്സങ്ങളായി ഉയർത്തിപ്പിടിച്ചിരുന്ന സാങ്കേതിക പ്രശ്‌നങ്ങളും ഇന്നേതാണ്ട് പരിഹരിക്കപ്പെട്ടിരിക്കുന്നു. കേരള ഭാഷാ ഇൻസ്റ്റിറ്റ്യൂട്ടിന്റെ നാളിതുവരെയുള്ള പ്രവർത്തനങ്ങൾ ഉന്നത വിദ്യാഭ്യാസം മലയാളമാക്കാൻ വേണ്ട എല്ലാ സാഹചര്യങ്ങളും ഉണ്ടാക്കിയിട്ടുണ്ട്. ഇങ്ങനെ ഭരണഭാഷയും കോളേജുകളിലെ പഠനഭാഷയും മലയാളമാക്കാൻ വേണ്ട എല്ലാ സാധ്യതകളും ഒത്തിണങ്ങിയെന്നു തോന്നിച്ചിരുന്ന ഒരു സന്ദർഭത്തിലാണ്, ഔദ്യോഗിക ഭാഷാമാറ്റം5വർഷത്തിന്നിടയിൽ പൂത്തിയാക്കണമെന്ന് മുഖ്യമന്ത്രിയുടെ നിർദേശം വരുന്നത്. എന്താണ് ഇതിന്നർത്ഥം? ഭരണഭാഷാ മാറ്റത്തിനുവേണ്ടി സർക്കാർ പുറപ്പെടുവിച്ചിരുന്ന കല്പനയും, നടത്തിയ തയ്യാറെടുപ്പുകളും വെറുതെ ആയിരുന്നുവെന്നോ? എന്നാൽ ഇക്കാര്യത്തിൽ ഇതുവരെയായിട്ടും ഫലപ്രദമായ ഒന്നും നടന്നിട്ടില്ല, എല്ലാം ജനത്തെ ബോധിപ്പിക്കാൻ മാത്രമായിരുന്നു വെന്നോ? സംഗതി മറിച്ചാണെങ്കിൽ, പ്രശ്‌നത്തിൽനിന്നൊഴിഞ്ഞു മാറാനുള്ള ഒരടവാണ് ഇപ്പോഴത്തെ നീട്ടൽ. ഇതിൽ ഏതാണ് വസ്തുത. മലയാളത്തിൽ അപേക്ഷകളയയ്ക്കുന്നവർക്ക്, മലയാളത്തിൽതന്നെ മറുപടി നൽകണമെന്ന നിർദേശവും നേരത്തെ ഉണ്ടായിരുന്നു. മുൻനിർദേശം ഫലപ്രദമാകാത്തതു കൊണ്ടാണല്ലൊ വീണ്ടും അപ്രകാരം ഒന്നു നൽകേണ്ടി വന്നത്. ഗവണ്മെന്റ് നേരത്തെ നൽകിയ നിർദേശം എങ്ങനെ ഫലപ്രദമല്ലാതായി? ജനങ്ങളാരും മലയാളത്തിൽ അപേക്ഷ അയയ്ക്കാത്തതുകൊണ്ടായി രിയ്ക്കും! എന്തൊരു ഭാഷാഭിമാനമില്ലാത്ത കൂട്ടർ! അതല്ലെങ്കിൽ, നാട്ടുഭാഷയിൽ അയയ്ക്കുന്ന അപേക്ഷകൾക്കു തനി നാടൻ മട്ടിലുള്ള പ്രതികരണമേ അത്യുന്നതങ്ങളിൽ നിന്നു ലഭിക്കൂ എന്ന ഭയം അനുഭവത്തിന്റെ വെളിച്ചത്തിൽ അവർക്കുണ്ടായിക്കാണും. എന്തായാലും ഭരണഭാഷാമാറ്റത്തെ സംബന്ധിച്ച്, സർക്കാരെടുത്ത മുൻ നടപടികൾ പരാജയപ്പെട്ടിട്ടുണ്ടെങ്കിൽ, അതിനുത്തരവാദികൾ, അവ നടപ്പാക്കാൻ ബാധ്യസ്ഥരായവർത്തന്നെയാണ്. ഇക്കൂട്ടർ തന്നെയാണ് ഔദ്യോഗികഭാഷാമാറ്റം അഞ്ചുവർഷത്തിനകം പൂർത്തിയാക്കാനുള്ളവർ. അതിന്റെ ഗതിയെന്താകുമെന്നതിൽ ജന്മനാ സംശയാലു വായ പൊതുജനത്തിന്നു ശങ്കയുണ്ടായാലെന്തു ചെയ്യും? നവംബർ ഒന്ന് ഔദ്യോഗിക ഭാഷാദിനമായി ആചരിക്കാൻ ഔദ്യോഗികഭാഷാസബ്കമ്മിറ്റി തീരുമാനിച്ചിരിക്കുന്നതായി പത്രവാർത്ത. രാഷ്ട്രീയ സാംസ്‌കാരിക സർവീസ് സംഘടനകളുടെ സഹകരണത്തോടെ ഒരു ബഹുജനസംരംഭമെന്ന നിലയിൽ ഔദ്യോഗിക ഭാഷാസെമിനാറുകളും സമ്മേ ളനങ്ങളും സംഘടിപ്പിക്കാൻ കമ്മിറ്റി ആഹ്വാനം ചെയ്തിരിക്കയാണ്. ഔദ്യോഗിക ഭാഷാമാറ്റ ത്തിന്നനുകൂലമായി ബഹുജന താല്പര്യം വളർത്തലാണ് ഇതുകൊണ്ടുദ്ദേശിക്കുന്നതെന്നു തോന്നുന്നു. സകലമാന ബഹുജനത്തിനും താല്പര്യമുള്ള ഒരു കാര്യത്തിൽ വീണ്ടും ഈ ആവർത്തനമെന്തിന്? യഥാർത്ഥത്തിൽ താല്പര്യമുണ്ടാകേണ്ടത്, ഭരണഭാഷ മാറ്റാൻ ചുമതലപ്പെട്ടവർ ആരോ, അവർക്കാണ്. അവർക്കുള്ള താല്പര്യത്തിന്റെ കുത്തിയൊഴുക്കുകൊണ്ടാണല്ലൊ ഇതുവരെ യാതൊന്നും സംഭവിക്കാ തിരുന്നത്; അവസാനം, വരുന്ന അഞ്ചുവർഷംകൊണ്ടാണെങ്കിലും ഔദ്യോഗിക ഭാഷാമാറ്റം പൂർത്തിയാ ക്കണമെന്ന് നിർദേശിക്കേണ്ട കാലക്കേട് സംസ്ഥാന മുഖ്യമന്ത്രിക്ക് അനുഭവിക്കേണ്ടിവന്നതും. ഔദ്യോഗിക ഭാഷാക്കമ്മിറ്റിയും സബ്കമ്മിറ്റിയും ആദ്യം ചെയ്യേണ്ടത് പൊതുഭരണം മല യാളത്തിലാക്കാൻ വേണ്ട കല്പന എത്രയും വേഗം പുറപ്പെടുവിച്ചു നടപ്പാക്കാൻ ഗവണ്മെന്റിനെ പ്രേ രിപ്പിക്കയാണ്. അതിന്നുള്ള തയ്യാറെടുപ്പുകൾ പൂർത്തിയാക്കാതെയൊ? സകല തയ്യാറെടുപ്പം കഴിഞ്ഞിട്ട് മതി, ഔദ്യോഗിക ഭാഷാ മാറ്റമെങ്കിൽ, ഈ നൂറ്റാണ്ടിൽ അങ്ങനെ ഒന്നു സംഭവിക്കാൻ പോകുന്നില്ല. പൂർ ണമായും നീന്താൻ പഠിച്ചിട്ടേ വെള്ളത്തിലിറങ്ങൂ എന്നു വാശി പിടിക്കുന്നവൻ എന്നെങ്കിലും നീന്താൻ പഠിക്കുമോ? മാധ്യമം മാറ്റുമ്പോൾ പ്രശ്‌നങ്ങൾ തനിയെ പരിഹരിക്കപ്പെടും. അതായത് ഔദ്യോഗിക ഭാഷാമാറ്റം നടപ്പിൽ വന്നുകൊണ്ടിരിക്കുമ്പോൾ അനുഭവപ്പെടുന്ന പ്രശ്‌നങ്ങൾക്ക് അപ്പപ്പോൾ പരിഹാരം കാണുന്നതായിരിക്കും കൂടുതൽ പ്രായോഗികം. പഴയ പ്രതാപത്തിന്റെ പ്രതീകമായി ഇംഗ്ലീഷിനെ മനസ്സിൽ പ്രതിഷ്ഠിച്ചു നടക്കുന്ന ബ്യൂറോക്രസിയുടേതിൽ നിന്നു വിഭിന്നമായ കാഴ്ചപ്പാടും ബാധ്യതയും തെരഞ്ഞെടുക്കപ്പെട്ട ഗവണ്മെന്റിന് ജനങ്ങളോടുണ്ടെങ്കിൽ കഴിയുന്നതും വേഗം പൊതുഭരണരംഗത്തെ ങ്കിലും ഔദ്യോഗിക ഭാഷ മലയാളമാണെന്നു പ്രഖ്യാപിക്കാൻ വേണ്ട നിശ്ചയദാർഢ്യം പ്രകടിപ്പിക്ക ണം. പകൽ വെളിച്ചംപോലെ വ്യക്തമായ ഈ ജനാധിപത്യാവകാശം അനുവദിച്ച് കൊടുക്കുന്നതിൽ ഇത്രയെങ്കിലും മുന്നോട്ടുപോകാൻ ഗവണ്മെന്റ് തയ്യാറുണ്ടോ എന്നതാണ് പ്രശ്‌നം.\nജനങ്ങളും ജനപ്രതിനിധികളും ഏറെക്കാലമായി ഉന്നയിച്ചു കൊണ്ടിരുന്ന ഒരാവശ്യം, കേരളസം സ്ഥാനം രൂപീകരിക്കപ്പെട്ട് 21 വർഷം കഴിഞ്ഞിട്ടും അംഗീകരിച്ചു കിട്ടാത്തതെന്താണെന്നു നാം അത്ഭു തപ്പെട്ടേക്കും. ജനങ്ങൾക്കും, അവർ തെരഞ്ഞെടുത്തയയ്ക്കുന്ന ഭരണാധികാരികൾക്കുമിടയിൽ ഭരണയന്ത്രം തിരിക്കുന്ന ഒരു ശക്തി കൂടിയുണ്ട്. സത്യം പറയട്ടെ, ആ ബ്യൂറോക്രസിയുടെ തലപ്പത്തുള്ളവർ ഔദ്യോഗിക ഭാഷാ മാറ്റത്തിന് എതിരാണ്. ബ്യൂറോക്രസിയുടെ എതിർപ്പിനെ മറികടന്നും നടപ്പാക്കേണ്ട ഒരു പൗരാവകാശ പ്രശ്‌നമാണിതെന്ന ഗൗരവം ഭരണാധികാരികൾക്കും ഇല്ലാതെയും പോയി. ബ്യൂ റോക്രസിയെ പിണക്കാതെ നടക്കുന്നതത്രയും ആവട്ടെ എന്ന അർദ്ധമനസ്സോടെയാണ് ഓരോ തവണയും ഭരണാധികാരികൾ ഈ ഔദ്യോഗിക ഭാഷയെ കുറിച്ചുള്ള പ്രഖ്യാപനങ്ങൾ നടത്താറ്. ഭരണഭാഷാമാറ്റ ത്തെക്കുറിച്ചു പറയുമ്പോൾ, സ്ഥിരമായി ഉന്നയിക്കപ്പെട്ടു വരുന്ന ഒരു പല്ലവി, നാട്ടുഭാഷയായ മലയാള ത്തിനു ഭരണം താങ്ങാനുള്ള കെല്പില്ലെന്നാണ്. ഇംഗ്ലീഷ് ഭാഷയും ഇംഗ്ലീഷുകാരന്റെ മട്ടും മാതിരിയും മുറപ്രകാരം അഭ്യസിച്ചിറങ്ങുന്നവർക്കു മാത്രമേ ഭരണാധികാരിയാകാൻ അർഹതയുള്ളു എന്നു സ്ഥാപിക്കാ നാണ് അവർ എക്കാലത്തും ശ്രമിച്ചുപോന്നിട്ടുള്ളതും ഭരണാധികാരി വർഗത്തിന്റെ നക്ഷത്രക്കുഞ്ഞു ങ്ങളെ ഇപ്രകാരം വളർത്തിക്കൊണ്ടുവരാനുള്ള സ്ഥാപനങ്ങളാണല്ലോ പബ്ലിക് സ്‌കൂളുകൾ. കമ്പിയടിക്കാൻ ഒരു പ്രത്യേക സാങ്കേതികഭാഷയുള്ളതു പോലെ, ഭരണം നടത്താൻ ഇംഗ്ലീഷ് എന്ന കോഡു വേണം എന്ന മട്ടിലാണ് അവരുടെ സമീപനം. സായ്പിന്റെ ഭാഷയിൽ ഒരു വാചകം കൂട്ടി വായിക്കാൻ പോലും അറിയാത്ത ഒരു മുഖ്യമന്ത്രി തമിഴ്‌നാട്ടിൽ ഏറ്റവും കാര്യക്ഷമമായി ഭരണം നടത്തി. ആംഗലവാണിയുടെ അഭാവം അദ്ദേഹത്തിനോ ജനങ്ങൾക്കോ ഒരപകടവും ഉണ്ടാക്കിയില്ല. ഇംഗ്ലീഷുകാരും ഇംഗ്ലീഷ് ഭാഷയും കേരളത്തിൽ കാലുകുത്തുന്നതിനു മുമ്പും ഇവിടെ ഭരണം നടന്നിരുന്നുവെന്ന കാര്യം ഈ മേധാവികൾ സൗകര്യപൂർവം വിസ്മരിക്കയാണ്. തിരുവിതാംകൂറിലും കൊച്ചിയിലുമൊക്കെ രാജാക്കന്മാർ കല്പന പുറപ്പെടുവിച്ചിരുന്നതും ഭരണകാര്യങ്ങൾ നടത്തിയിരുന്നതും മലയാളം എന്ന നാട്ടുഭാഷയിലായിരുന്നു. വടക്കെ ഇന്ത്യയിലെ ചില സംസ്ഥാനങ്ങളിൽ ഭരണകാര്യങ്ങൾ പൂർണമായും ഹിന്ദിയിലായിക്കഴിഞ്ഞു. ഭരണത്തിന്റെ കനത്ത ഭാരം വഹിക്കാൻ ഹിന്ദിക്കു കഴിയുമെങ്കിൽ, അക്കാര്യ ത്തിൽ ഒട്ടും പിറകിലല്ല മലയാളത്തിന്റെ നില. ഉദ്യോഗസ്ഥന്മാർക്ക് മലയാളത്തിൽ ഫയലുകൾ കൈകാര്യം ചെയ്യാനും അപേക്ഷകൾക്കു മറുപടി അയയ്ക്കാനും ഹ്രസ്വകാലത്തെ പരിശീലനം നൽകിയാൽ തീരാത്ത പ്രശ്‌നങ്ങളൊന്നും ഇവിടെ ഇല്ല. ഈ വക കാര്യങ്ങളൊന്നും അറിയാത്തവരല്ല, ഭരണയന്ത്രത്തിന്റെ മർമസ്ഥാനത്തിരുന്ന് ഇംഗ്ലീഷിനെ ഉപാസിക്കുന്നവർ. അവരും ഈ നാട്ടിൽ തന്നെയാണല്ലോ ജീവിക്കുന്നത്. ഇവരെല്ലാം മലയാളഭാഷയോട് വിരോധമുള്ളവരാണെന്നും കരുതാൻ വയ്യ. മലയാള ഭാഷയിലും സാഹിത്യത്തിലും താല്പര്യമുള്ള എത്രയോ ഉദ്യോഗസ്ഥന്മാരുണ്ട്. എന്നാൽ ഭരണമാധ്യമമെന്ന നിലയിൽ ഇംഗ്ലീഷിനെ കൈവിടാൻ അവർ തയ്യാറാല്ല. അപ്പോൾ കേവലം ഭാഷാഭിമാനമോ ഭാഷാവിരോധമോ അല്ല ഔദ്യോഗിക ഭാഷാമാറ്റത്തിന്റെ പിറകിലുള്ളത്. ഭാഷയേക്കാൾ ഗൗരവമുള്ള ഒരു സാമൂഹ്യ പ്രശ്‌നം കൂടി ഈ മാറ്റത്തിന്നിടയിലുണ്ട്. എന്താണത്?\nഇംഗ്ലീഷ് ഔദ്യോഗിക ഭാഷയായതെങ്ങനെ?\nഭരണവും ബോധനവും മാതൃഭാഷയിലാവണമെന്ന് നാം ആവശ്യപ്പെടുന്നത്, അന്ധമായ ഭാഷാഭ്രാന്തുകൊണ്ടല്ല. ഇംഗ്ലീഷ് ഭാഷയോട് ആർക്കും ഒരു വിരോധവുമില്ല. മറിച്ച് അതൊരു ലൈബ്രറി ഭാഷ എന്ന നിലയിൽ എല്ലാവരും പഠിച്ചിരിക്കണമെന്ന അഭിപ്രായം കൂടിയുണ്ട്. എന്നാൽ ഇംഗ്ലീഷു ഭാഷ പഠിക്കുന്നതും അതിനെ നമ്മുടെ ഔദ്യോഗിക ഭാഷയാക്കി നിലനിർത്തുന്നതും, തമ്മിൽ വ്യത്യാസമുണ്ട്. ഒരു ജനാധിപത്യ ഭരണ ക്രമത്തിൽ ജീവിയ്ക്കുന്ന ആളുകളുടെ പൗരാവകാശത്തിന്റെ പ്രശ്‌നമാണിത്. ഭൂരിപക്ഷം ആളുകൾക്കും പിടിപാടില്ലാത്ത ഒരു ഭാഷയിൽ അവരെ ഭരിക്കുന്നത് ഒരു ജനാധിപത്യ വ്യവസ്ഥിതിക്കു ചേർന്നതല്ല. അത് ഭരണാധികാരികളെ, സാധാരണക്കാരനിൽനിന്നു വേറിട്ടു നില്ക്കുന്ന ഒരു പ്രത്യേക തട്ടിൽ സ്ഥാപിക്കുന്നു. അതുപോലെത്തന്നെ, അറിവ് ജനങ്ങൾക്ക പ്രാപ്യമാവരുത്. അറിവു സമ്പാദിക്കുന്നതിൽ ഭാഷ ഒരു തടസ്സമാവാനും പാടില്ല. ഇംഗ്ലീഷ് പഠിച്ചവർക്കു മാത്രമേ, ആധുനിക യുഗത്തിന്റെ നേട്ടങ്ങളായ ജ്ഞാനവിജ്ഞാനങ്ങളെക്കുറിച്ചറിയാൻ പാടുള്ളു എന്നു വരുന്നത് ഒരു ജനാധിപത്യരാഷ്ട്രത്തിലെ വിദ്യാഭ്യാസരീതിക്കു ചേർന്നതല്ല. ബ്രിട്ടീഷുകാരന്റെ കൊളോണിയൽ വാഴ്ചക്കാലത്ത് ഇതു രണ്ടും നിലനിന്നിരുന്നു. ജനാധിപത്യ രീതിയനുസരിച്ചാണ് തങ്ങൾ ഇന്ത്യക്കാരെ ഭരിക്കുന്നതെന്നും ബ്രിട്ടീഷുകാരൻ പറഞ്ഞിട്ടില്ല. ഒരു പ്രത്യേക ലക്ഷ്യത്തിനു വേണ്ടിയാണ് ബ്രിട്ടീഷ് മേധാവിത്തം ഇന്ത്യയിലെ ബോധനഭാഷയും ഭരണഭാഷയും ഇംഗ്ലീഷാക്കി മാറ്റിയ ത്. സ്വാതന്ത്ര്യം ലഭിച്ച് മുപ്പതു വർഷം കഴിഞ്ഞിട്ടും, ലോകത്തിലെ ഏറ്റവും വലിയ ജനാധിപത്യ രാഷ്ട്ര ങ്ങളിലൊന്നായ ഇന്ത്യയിൽ, അതു നിലനിർത്തുന്നത്, ബ്രിട്ടീഷുകാരൻ കണ്ട അതേ കാഴ്ചപ്പാടിലാണെന്ന് സമ്മതിക്കാൻ കഴിയുമോ? ഇംഗ്ലീഷുഭാഷ ഒരു സുപ്രഭാതത്തിൽ യാദൃച്ഛികമായി ഇന്ത്യയുടെ ഭരണരംഗത്തും വിദ്യാഭ്യാസത്തിലും കയറിവന്നതല്ല. ചരിത്രപരമായ ഒരു പശ്ചാത്തലം അതിനുണ്ട്. ആ പശ്ചാത്തലത്തിൽവേണം, ആംഗലഭാഷ നമ്മുടെ ഭരണരംഗത്തും കലാശാലകളിലും മാച്ചാലും മായാത്ത ഒരു സ്വാധീനശക്തിയായി നിലനിൽക്കു ന്നതിനെ വീക്ഷിക്കാൻ. പണ്ട്, കളിക്കോപ്പുകൾ വില്ക്കാനും കുരുമുളകു വാങ്ങാനും ഇന്ത്യയിൽ വന്ന ഈസ്റ്റിന്ത്യാക്കമ്പനി, കഴിഞ്ഞ നൂറ്റാണ്ടിന്റെ ആദ്യത്തെ പകുതിയോടുകൂടി ഇവിടുത്തെ ഭരണാധി കാരികളായി മാറിക്കഴിഞ്ഞിരുന്നു. ഭരണതലത്തിൽ, താഴെക്കിടയിലുള്ള ജോലികൾക്കുപോലും ഇംഗ്ലണ്ടിൽനിന്ന് ആളുകളെ കൊണ്ടുവരുന്നത് പ്രയാസമായിക്കണ്ട ഗവർണർ ജനറൽ വില്യം ബൻടി ങ്ങ് പ്രഭു, കുറെ ഇന്ത്യക്കാരെ ഇംഗ്ലീഷ് പഠിപ്പിച്ചാൽ, ഇക്കാര്യം ലാഭകരമായി നടപ്പാക്കാമെന്നു കരുതി. കമ്പനിയുടെ വിദ്യാഭ്യാസനയത്തിന്റെ ശില്പിയായ മെക്കാളെ പ്രഭുവിന്നാകട്ടെ, ഇംഗ്ലീഷ് വിദ്യാഭ്യാസ ത്തെക്കുറിച്ച്, കേവലം കച്ചവടപരമായ ആവശ്യത്തെക്കാൾ കവിഞ്ഞ ഒരു കണ്ണുണ്ടായിരുന്നു. ഇന്ത്യക്കാർ ഇംഗ്ലീഷു പഠിച്ചാൽ മാത്രംപോരാ, ഇംഗ്ലീഷുകാരെപ്പോലെ ചിന്തിക്കുന്നവരുമായി മാറണം എന്നദ്ദേഹം ആഗ്രഹിച്ചു. ഇംഗ്ലീഷ് ഭാഷയ്ക്കു പുറമെ, ഇതിനാവശ്യമുള്ള കാര്യങ്ങൾ അവരെ ഇംഗ്ലീഷിൽ കൂടി പഠിപ്പിക്കണം. ഇത്തരക്കാർക്ക് കമ്പനിയുടെ കീഴിൽ ഉദ്യോഗം നല്കിയാൽ, അവർ ഭരണകൂടത്തിന്റെ പള്ളിത്തൂണുകളായി നിലനില്ക്കും. മെക്കാളെ പ്രഭു ബുദ്ധിപൂർവം മെനഞ്ഞെടുത്ത പരിപാടിയുടെ അടിസ്ഥാനത്തിലാണ് അന്നത്തെ ബ്രിട്ടീഷ് ഇന്ത്യയിൽ വിദ്യാഭ്യാസ സ്ഥാപനങ്ങൾ രൂപം കൊണ്ടത്. ബോധന മാധ്യമത്തിൽക്കൂടി ഭരണമാധ്യമം പിടിച്ചെടുത്തുകൊണ്ടാണ് ബ്രിട്ടീഷ് സാമ്രാജ്യത്വം ഇന്ത്യയിൽ അരക്കിട്ടുറപ്പിച്ചതെന്നു കാണാം.\nപുതിയ മേധാവി വർഗം വളരുന്നു\nഇന്ത്യയിൽ ഇംഗ്ലീഷ് വിദ്യാഭ്യാസം പ്രചരിപ്പിക്കാൻ കൈ മെയ് മറന്നുത്സാഹിച്ച ദേശസ്‌നേഹി യായിരുന്നു രാജാറാം മോഹന്റോയ്. നൂറ്റാണ്ടുകളായി ജാതിവ്യവസ്ഥയും അന്ധവിശ്വാസങ്ങളും അനൈക്യവും മൂലം ചിതലെടുത്തു കൊണ്ടിരുന്ന ഇന്ത്യൻ സാമൂഹ്യ ജീവിതത്തിൽ ആധുനിക ശാസ്ത്രത്തിന്റെയും പുത്തൻ സംസ്‌കാരത്തിന്റെയും വെളിച്ചം പരക്കട്ടെ എന്ന് തികച്ചും ദേശാ ഭിമാനപരമായ ലക്ഷ്യമായിരുന്നു അദ്ദേഹത്തിനുണ്ടായിരുന്നത്. ഒരു പരിധിവരെ അദ്ദേഹത്തിന്റെ ലക്ഷ്യം നിറവേറി എന്നതു ശരി. എന്നാൽ, റാം മോഹന്റായ് കണ്ട അതേ കാഴ്ചപ്പാടും താല്പര്യവുമായിരുന്നോ, ഇംഗ്ലീഷ് വിദ്യാഭ്യാസത്തിന്റെ പ്രയോക്താക്കളായ വില്യം ബെൻടിങ്ങ്--മെക്കാളെ പ്രഭുക്കന്മാർക്കുണ്ടായിരു ന്നത്? അല്ല അല്ല. അവരുടെ ലക്ഷ്യം ചൂഷണമായിരുന്നു. ഇന്ത്യക്കാരെ എളുപ്പത്തിൽ ചൂഷണം ചെയ്യാൻ സാധിക്കുന്നതിനു വേണ്ടി എന്തൊക്കെ നടപ്പാക്കാമോ അതു ചെയ്യുക. അത്രതന്നെ, മുഖ്യോദ്ദേശം ഇതായി രുന്നെങ്കിൽ, മെക്കോളെ കമ്പനി നടപ്പാക്കിയ ആംഗല വിദ്യാഭ്യാസ സമ്പ്രദായം നമ്മുടെ സമൂഹത്തിൽ ചില അപകടങ്ങളും ചെയ്തു വച്ചു എന്നു കണ്ടെത്തുന്നതിൽ അത്ഭുതപ്പെടാനോ അവിശ്വസിക്കാനോ ഒന്നും ഇല്ല. ബ്രിട്ടീഷുകാർ ഇന്ത്യയിൽ കാർഷിക വിഭവങ്ങളുടെ സർവെ നടത്തിയതും, വൻ നഗരങ്ങളിൽ ചില മെഡിക്കൽ കോളേജുകളും എഞ്ചിനീയറിങ്ങ് കോളേജുകളും ഫാക്ടറികളും സ്ഥാപിച്ചതും ഈ രാജ്യത്തെ വിഭവങ്ങളുടെ ആദായകരമായ ചൂഷണത്തിനും അതു നടത്താൻ നിയോഗിക്കപ്പെട്ടിരുന്ന വെള്ളക്കാരുടെ സൗകര്യത്തിനും വേണ്ടിയായിരുന്നു. അതോടൊപ്പം ഭൂരിപക്ഷം വരുന്ന ഇന്ത്യൻ ഗ്രാമങ്ങളുടെ അറിവിനും അഭിവൃദ്ധിക്കും സഹായിക്കുന്ന ശാസ്ത്രീയവും വിദ്യാഭ്യാസപരവുമായ പരിഷ്‌കാരങ്ങൾ ഇന്ത്യയിൽ നടപ്പാക്കിക്കൂടാ എന്ന ഉറച്ച ബോധം അവർക്കുണ്ടായിരുന്നു. ഇംഗ്ലീഷ് വിദ്യാഭ്യാസംവഴി ലഭിക്കുന്ന ശാസ്ത്രസാങ്കേതിക വിദ്യകളും പുതിയ സംസ്‌കാരവും ഇന്ത്യയിലെ ജാതിവ്യവസ്ഥയും അനാചാരങ്ങളും ഇല്ലാതാക്കും എന്നാണല്ലൊ റാം മോഹന്റോയി യെപ്പോലുള്ളവർ ആശിച്ചിരുന്നത്. എന്നിട്ട് ജാതിവ്യവസ്ഥ നശിച്ചോ? ഇല്ല. പേറുനോക്കാൻ പോയവൾ ഇരട്ടപെറ്റു എന്ന മട്ടിൽ, മെക്കാളെ പ്രഭുവിന്റെ ഇംഗ്ലീഷ് വിദ്യാഭ്യാസം കുറേക്കൂടി ശക്തമായ ഒരു പുതിയ വർഗത്തെ ഇന്ത്യൻ സമൂഹത്തിൽ അവതരിപ്പിക്കുക കൂടി ചെയ്തു. ഇംഗ്ലീഷ് വിദ്യാഭ്യാസം നേടി സർവീ സിൽക്കയറിയ മേധാവികളായിരുന്നു, ഈ പുതിയ വർഗം. ബ്രിട്ടീഷ് സാമ്രാജ്യത്വം നമ്മുടെ സാമൂഹ്യ ജീവിതത്തിൽ നൽകിയ ഏറ്റവും വിനാശകരവും ഭൂരവ്യാപക വുമായ കെടുതികളിലൊന്ന്, ഈ പുതിയ വർഗത്തിന്റെ സൃഷ്ടിയാണ്. ബ്രിട്ടീഷുകാർ ഇവിടെ ഭരിച്ചില്ലായിരുന്നെങ്കിൽ, ആധുനിക ശാസ്ത്രവും നവീനാശയങ്ങളും ഇന്ത്യയിൽ കപ്പലിറങ്ങില്ലായിരുന്നു എന്നു പറയുന്നതു ശരിയല്ല. എന്നാൽ, ബ്രിട്ടീഷുകാർ ഇവിടെ ഭരണം നടത്തിയില്ലായിരുന്നെങ്കിൽ ഇങ്ങനെ ഒരു പുതിയ വർഗം ജനിക്കില്ലായിരുന്നു എന്നതു തീർച്ച. കോളേജിൽ പോയി ആംഗല രീതി യിൽ വിദ്യാഭ്യാസം നേടി ബ്രിട്ടീഷ് സർവീസിൽ കയറിക്കൂടിയവർ മിക്കവാറും സമ്പന്ന കുടുംബങ്ങളിലെ ചെറുപ്പക്കാരായിരുന്നു. ജീവിതത്തിലും ചിന്തയിലും ഇംഗ്ലീഷുകാരനെ അനുകരിച്ചുകൊണ്ട്, ജനജീവിത വുമായി ബന്ധമില്ലാത്ത സുഖഭോഗത്തുരുത്തുകളിൽ, ഭരണകൂടത്തിന്റെ സംരക്ഷകരും സേവകരുമായി ഇവരങ്ങനെ വിരാജിച്ചു. പിന്നീട് പിന്നീട് എണ്ണത്തിൽ പെരുകിവന്ന ഈ വിഭാഗത്തിലെ അംഗങ്ങ ളായിരുന്നു സ്വാതന്ത്ര്യം ലഭിക്കുന്ന കാലത്ത് ഭരണയന്ത്രത്തിന്റെ പ്രധാന മേട്ടാണികൾ. സമാധാനപരമായ അധികാരക്കൈമാറ്റം ഇത്തരം ഐ.സി.എസ്സ്. മേധാവികളെയും അവരുടെ താഴെക്കിടയിലുള്ളവരെയും ഇന്ത്യയിലെ ജനാധിപത്യ ഭരണകൂടത്തിന്റെ അവിഭാജ്യ ഘടകങ്ങളാക്കി. ഇന്ത്യയുടെ ദേശീയ താല്പര്യങ്ങളോടോ സ്വതന്ത്ര്യ സമരങ്ങളോടോ ഒരിക്കലും കൂറുപുലർത്തിയിട്ടില്ലാത്ത ഈ ഐ.സി. എസ്സ്. വർഗത്തിന്റെ പിൻമുറക്കാരാണ്, ഇന്നും നമ്മുടെ ഭരണകൂടത്തിന്റെ ഊടും പാവുമായി വർത്തിക്കുന്നത്. അതേസമയം, വിശദാംശങ്ങളിൽ മാറ്റം വന്നിട്ടുണ്ടെങ്കിലും അടിസ്ഥാനപരമായി ഇവിടെ നിലനില്ക്കുന്നത്; പണ്ട് മെക്കാളെ പ്രഭു ആവിഷ്‌കരിച്ച വിദ്യാഭ്യാസത്തിന്റെ ചട്ടക്കൂടാണ്. എഞ്ചിനീയർ ക്കും ഡോക്ടർക്കും ഡ്രൈവർക്കും സാങ്കേതിക വൈദഗ്ധ്യം ആവശ്യമാണെന്നതുപോലെ ഭരണ കർത്താവിനും സാങ്കേതിക വൈദഗ്ധ്യം ആവശ്യമാണെന്ന് ഈ മേധാവി വർഗം കരുതുന്നു. ഏറ്റവും പരമമായ വൈദഗ്ധ്യമാവട്ടെ തങ്ങൾ പണ്ടു പഠിച്ച ബ്രിട്ടീഷ് ചട്ടക്കൂട്ടിൽ നിന്നുരുത്തിരിഞ്ഞതാണെന്നും ഇവർ വിശ്വസിക്കുന്നു. ചിരസമ്മതമായ ആചാരങ്ങൾക്ക് കടുകിട മാറ്റം വരുത്താൻ സമ്മതിക്കാത്ത ഈ വരേണ്യവിഭാഗമാണ്, ഏതു കക്ഷിയുടെ ഗവണ്മെന്റ് അധികാരത്തിൽ വന്നാലും, യഥാർത്ഥ ഭരണാധി കാരികാരികൾ. സ്വാതന്ത്ര്യാനന്തര കാലഘട്ടത്തിൽ, സംസ്ഥാനങ്ങളിലെ ഭരണം ബന്ധപ്പെട്ട പ്രാദേശിക ഭാഷകളിലായി ക്കൂടെ എന്ന ആവശ്യം ഉയർന്നപ്പോൾ, നൂറായിരം പ്രശ്‌നങ്ങളുന്നയിച്ച് അതിനെ ഉള്ളിൽനിന്നും നിരുത്സാഹപ്പെടുത്തിയത് ഭരണയന്ത്രം തിരിക്കുന്ന ഈ ബ്യൂറോക്രാറ്റുകളായിരുന്നു. ഭരണം പ്രാദേശിക ഭാഷയിലാവുന്നത് ശുഭലക്ഷണമല്ലെന്നു കണ്ട സമ്പന്നവിഭാഗവും ഇവരോടൊപ്പം കൂടി. എന്താണു ജനങ്ങളുടെ ഭാഷയിൽ ഭരണം നടത്തുന്നതിൽ ഇവർക്കിത്ര വിരോധം? ഭരണം മാതൃഭാഷയിലായാൽ ജനങ്ങൾക്ക് കാര്യങ്ങൾ കുറേശ്ശേ മനസ്സിലായിത്തുടങ്ങും. അതോടെ ഭരണകാര്യങ്ങളിൽ ബഹുജന പങ്കാളിത്തം വർധിക്കും. ഭരണ നടത്തിപ്പിൽ ജനകീയ പങ്കാളിത്തം വർധിക്കുന്നത് സ്വന്തം താല്പര്യങ്ങൾ ക്ക് ഹാനികരമാണ് എന്നും മുൻകൂട്ടിക്കാണുന്നവരാണ്, എക്കാലത്തും ഇതിനെ എതിർത്തിട്ടുള്ളത്. ബ്യൂറോക്രസിയെ സംബന്ധിച്ചിടത്തോളം ഇതിൽ പ്രത്യേക താല്പര്യം കൂടിയുണ്ട്. എക്കാലത്തും ഒരു ന്യൂനപക്ഷത്തിന്റെ മാത്രം സൗഭാഗ്യമായിരുന്നു ഇംഗ്ലീഷ്ഭാഷാ പരിജ്ഞാനവും ഇംഗ്ലീഷുകാരന്റെ സാങ്കേതിക രീതികളിലുള്ള പരിശീലനവും സൃഷ്ടിച്ച മായാവലയാണ് തങ്ങളെ അർധദിവ്യന്മാരായ ഒരു പ്രത്യേക വിഭാഗമാക്കി ഉയർത്തിയത്. തങ്ങളുടെ ആ പദവിയിലുള്ള നിലനില്പിന്നടിസ്ഥാനവും ഇതുതന്നെ. ഭരണം പ്രാദേശിക ഭാഷയിലാക്കണമെന്നാവശ്യപ്പെടുന്ന ധിക്കാരികൾ, ഈ മായാവല മാന്തിക്കീറുകയാണ് ചെയ്യുന്നത്. സ്വന്തം അന്തസ്സിൽ താല്പര്യമുള്ള ആർക്കെങ്കിലും മനസ്സറിഞ്ഞ് ഇതംഗീകരിക്കാൻ കഴിയുമോ? ജനങ്ങളുടെ യഥാർത്ഥമായ ഏതാവശ്യത്തെയും സാങ്കേതികത്വത്തിന്റെ ചുവപ്പ് നാടയിൽ കുരുക്കി ഞെക്കിക്കൊല്ലാൻ മടിയില്ലാത്ത അതേ ബ്യൂറോക്രസി തന്നെയാണ് ഔദ്യോഗിക ഭാഷാമാറ്റത്തെ പിടിച്ചുകെട്ടാൻ കയറുമായി പിന്നിൽ വന്നു നില്ക്കുന്നത്. ജനകീയമായ ഒരാവശ്യത്തെ നേരിട്ടെതിർ ക്കാൻ അവർക്കു ധൈര്യമില്ല. അതുകൊണ്ട് പിന്നിൽ നിന്നു കുത്തുന്നു. ഭരണത്തിന്റെ ദിവ്യതേജസ്സു താ ങ്ങാൻ നാട്ടുഭാഷയ്ക്കു കരുത്തില്ല, സാങ്കേതിക പദങ്ങളില്ല, ടെപ്‌റൈറ്ററില്ല, ചുരുക്കെഴുത്തില്ല, ഉദ്യോഗസ്ഥന്മാർക്കു പരിശീലനമില്ല എന്നിങ്ങനെ അനേകം തടസ്സങ്ങൾ മാറ്റത്തിന്റെ വഴിയിൽ അവർ ഒന്നിനു പിറകെ മറ്റൊന്നായി ഉയർത്തിക്കൊണ്ടിരിക്കും. ചുരുക്കത്തിൽ, ഭരണം മാതൃഭാഷയിലാക്ക ണമെന്ന് എത്ര ശക്തിപൂർവം ജനങ്ങൾ ആവശ്യപ്പെടുന്നുവോ, അത്രയും കരുത്തോടെ സമൂഹത്തിലെ നിക്ഷിപ്ത താല്പര്യക്കാരും ബ്യൂറോക്രസിയും അതിനെ എതിർത്തുകൊണ്ടിരിക്കും. ഇവിടെ സന്മനസ്സിന്റെ പ്രശ്‌നമില്ല, താല്പര്യത്തിന്റേതുമാത്രം. ഭരണവും വിദ്യാഭ്യാസമാധ്യമവും മാതൃഭാഷയിലാക്കണമെന്നത് കേവലം ഭാഷാസ്‌നേഹത്തിന്റെ പ്രശ്‌നമല്ലെന്നു പറഞ്ഞുവല്ലൊ. ജനാധിപത്യപരമായ ഒരവകാശത്തിന്റെ പ്രശ്‌നമാണത്. ഭാഷാപരമായ കെട്ടുപാടുകൾ ഭരണത്തിൽ ജനങ്ങൾക്കുള്ള പങ്കാളിത്തം തടയാൻ പാടില്ല. അതിനപ്പുറം, പണ്ട് ബ്രിട്ടീഷുകാരൻ സൃഷ്ടിച്ച, സാമൂഹികമായ ചേരിതിരിവിനും, ഒരു പ്രത്യേക വിഭാഗത്തിന്റെ മേധാവിത്ത ത്തിനും എതിരായ നീക്കവുമാണ്. ഇംഗ്ലീഷ് മീഡിയത്തിലുള്ള മോഡൽ സ്‌കൂളുകളും പബ്‌ളിക്ക് സ്‌കൂളു കളും വഴി ആ ചേരിതിരിവിന്റെ വിത്തുകൾ ഇന്നും നാട്ടിൽ പറന്നു നടക്കുന്നു. ഭരണവുമായി നേരിട്ട് ബന്ധപ്പെട്ടവർക്ക് മറ്റു രംഗങ്ങളിൽ പ്രവർത്തിക്കുന്നവരെക്കാൾ മാന്യതയും അധികാരവും നൽകിയത്--സിവിൽ സർവീസിന് സാമൂഹിക ജീവിതത്തിൽ മേധാവിത്തം നൽകിയത്--ബ്രിട്ടീഷ് ഭരണാധികാരികൾ സമൂഹത്തെ ചേരികളായി വേർതിരിച്ചു നിർത്താൻ കരുതിക്കൂട്ടി ഒരുക്കിയ വിദ്യയാണ്. നേരത്തെപ്പറഞ്ഞ വരേണ്യവർഗത്തിന്റെ സൃഷ്ടിയിൽ കൂടിയാണ് അവർ ഇതു സാധിച്ചത്. സിവിൽ സർവീസിനെ മറ്റു മണ്ഡലങ്ങളിൽനിന്ന് ഉയർത്തി നിർത്തുന്ന ഈ ക്രൂരത ബ്രിട്ടീഷുകാരന്റെ സ്വന്തം രാജ്യത്തുപോലും നിലവിലില്ല. കോളനികളെ അടക്കി ഭരിക്കാൻവേണ്ടി അവർ ചെയ്ത കൊടുംചതിയാണിത്. ജാതിയുടേതെന്ന പോലെ, ഇംഗ്ലീഷിൽ ഭരണം നടത്തുന്ന മേധാവി വർഗത്തിന്റെ ചേരിതിരിവും ഇന്ത്യൻ സാമൂഹ്യവ്യവസ്ഥിതിയിൽ സ്വാധീനം ചെലുത്തിയിട്ടുണ്ട്. ഈ പുത്തൻ സവർണ മേധാവിത്തം അവസാനിപ്പിക്കാനുള്ള ശ്രമത്തിന്റെ ഒന്നാം ഘട്ടമാണ്; ഭരണത്തെ മലയാളം പഠിപ്പിക്കൽ.\nകാര്യങ്ങൾ മനസ്സിലാക്കാൻ ഏറ്റവും പറ്റിയ മാധ്യമം മാതൃഭാഷയാണെന്ന വസ്തുത ആർക്കാ ണറിയാത്തത്? എന്നാൽ വലുപ്പം കാരണം കാലത്തിന്റെ മാറ്റം സ്വയം മനസ്സിലാക്കാൻ പറ്റാത്ത പരുവത്തിലെത്തിയ ചിലരുണ്ട്. അത്തരക്കാരെ മുന്നിൽക്കണ്ടുകൊണ്ടാവാം, പഠനം മാതൃഭാഷയി ലാകുന്നതാണ് ഏറ്റവും ഫലപ്രദമെന്ന് മഹാപുരുഷന്മാർ ആവർത്തിച്ചാവത്തിച്ചു പറഞ്ഞിട്ടുള്ളത്. എന്നിട്ടെന്താണ്, പാലം കുലുങ്ങിയാലും കേളൻ കുലുങ്ങണ്ടെ. എന്തൊരുറപ്പാണ് നമ്മുടെ സർവകലാശാലകൾക്ക്. അവ ഒരു കാര്യം തീരുമാനിച്ചാൽ, തീരുമാനിച്ചതാണ്. വിദ്യാഭ്യാസം പ്രാദേശികഭാഷകളിലാക്കാൻ വേണ്ട മുൻ ഒരുക്കങ്ങൾ നടത്താനാണ് കേന്ദ്രഗവണ്മെന്റ് സംസ്ഥാനങ്ങളിൽ ഭാഷാ ഇൻസ്റ്റിറ്റ്യൂട്ടുകൾ സ്ഥാപിക്കണമെന്ന നിർദേശം നൽകിയത്. ഭാഷാ ഇൻസ്റ്റിറ്റ്യൂട്ടുകളുടെ നേതൃത്വത്തിൽ കോളേജുകളിൽ ശാസ്ത്രവും സാങ്കേതികവിദ്യകളും പ്രാദേശിക ഭാഷകളിൽ പഠിപ്പിക്കാൻ വേണ്ട സാങ്കേതിക പദങ്ങളും പാഠ്യപുസ്തകങ്ങളും തയ്യാറാക്കപ്പെട്ടു. കഴിഞ്ഞ ആറേഴു വർഷങ്ങൾക്കിട യിൽ, പ്രീഡിഗ്രി-ഡിഗ്രി ക്ലാസുകൾക്കു വേണ്ടി മാത്രമല്ല, അത്യാവശ്യം ബിരുദാനന്തര കോഴ്‌സുകൾ ക്കുപോലും ഉപയോഗിക്കാവുന്ന പാഠ്യപുസ്തകങ്ങളും സാങ്കേതിക ശബ്ദാവലിയും തയ്യാറാക്കാൻ കേരള ഭാഷാ ഇൻസ്റ്റിറ്റ്യൂട്ടിന് സാധിച്ചിട്ടുണ്ടെന്നാണറിവ്. ഈ രംഗത്തെ പ്രാരംഭ പ്രവർത്തനങ്ങളെന്ന നില യിൽ, വിശദാംശങ്ങളിൽ ചില തിരുത്തലുകളും പരീഷ്‌കരണങ്ങളുമൊക്കെ ആവശ്യമായേക്കാം. എങ്കിൽ ത്തന്നെ കോളേജുക്ലാസ്സുകളിൽ ശാസ്ത്രവിഷയങ്ങൾ മലയാളത്തിൽ പഠിപ്പിക്കാൻ വേണ്ട കരുക്കളെല്ലാം ഒരുക്കാൻ ഭാഷാ ഇൻസ്റ്റിറ്റ്യൂട്ടിനു കഴിഞ്ഞിട്ടുണ്ട്. അതനുസരിച്ച് മാധ്യമ മാറ്റത്തിനു തയ്യാറെടുക്കുന്നതിനു പകരം, ഇൻസ്റ്റിറ്റ്യൂട്ടു പുസ്തകങ്ങളൊന്നും മെച്ചപ്പെട്ടവയല്ലെന്നു പറഞ്ഞു മാറിനില്ക്കുകയാണ് സർവ കലാശാലകൾ. സാഹചര്യങ്ങളുടെ സമ്മർദം സഹിക്കവയ്യാതായപ്പോൾ, ഇക്കാര്യത്തിൽ എന്തെങ്കിലും ശ്രമം നടത്താൻ മുതിർന്നിട്ടുണ്ടെങ്കിൽ, മാധ്യമമാറ്റം ആർക്കും വേണ്ടാത്ത ഒരേർപ്പാടാണെന്നു സ്ഥാപിക്കാൻ മാത്രമേ അതുപകരിച്ചിട്ടുള്ളു. കേരളത്തിലെ ഒരു സർവകലാശാല, പ്രീഡിഗ്രി പരീക്ഷയ്ക്ക് മലയാളത്തിലും ഉത്തരമെഴുതാൻ കനിഞ്ഞനുവദിക്കുകയുണ്ടായി. ആവശ്യമുള്ളവർക്ക് മലയാളത്തിലും ഉത്തരമെഴുതാം, പക്ഷേ ചോദ്യക്കടലാസുകൾ ഇംഗ്ലീഷിൽത്തന്നെയായിരിക്കും എന്ന നിർദേശത്തോടെ നൽകിയ ഈ സൗജന്യത്തിനു പിറകിലുള്ള നിസ്സംഗത വളരെ വ്യക്തമാണല്ലൊ. അധികൃതരിൽനിന്നു ലഭിക്കുന്ന നിസ്സംഗ മനോഭാവവും സ്വന്തം ഭാവിയെക്കുറിച്ചുള്ള ആശങ്കകളും മലയാളത്തിൽ ഉത്തരമെ ഴുതുന്നതിൽ കുട്ടികളെ സംശയാലുക്കളാക്കുന്നുണ്ടെങ്കിൽ, അതു സ്വാഭാവികമാണ്. മലയാളത്തിൽ പഠിച്ചാൽ ഉന്നത പഠനത്തിനും ഗവേഷണത്തിനും വേണ്ടി മറുനാടൻ സർവകലാശാലകളിൽ പോകുന്ന ചെറുപ്പക്കാർക്കു ബദ്ധിമുട്ടുണ്ടാകുമെന്ന വാദത്തിൽ യുക്തിയുണ്ട്. പഠിപ്പ് കഴിഞ്ഞാൽ നമ്മുടെ യുവാക്ക ൾ തൊണ്ണൂറ്റൊമ്പതു ശതമാനം പേരും മറ്റു സർവകലാശാലകളിൽ ഉപരിപഠനത്തിനും ഗവേഷണത്തിനും പോകുന്നവരാണല്ലോ. ശാസ്ത്രസാങ്കേതിക വിദ്യകൾ മലയാളത്തിൽ പഠിച്ച് ഉള്ള ഇംഗ്ലീഷ് നഷ്ടപ്പെടുത്തിയാൽ, അന്യരാജ്യങ്ങളിൽ ജോലി തേടിപ്പോകുന്നവരെന്തുചെയ്യുമെന്നാണ് മറ്റൊരു പരാതി. മറ്റുള്ളവരുമായി ബന്ധപ്പെടാൻ ഇംഗ്ലീഷിൽ പഠിക്കണമെന്നില്ല. ഇംഗ്ലീഷു പഠിച്ചാൽ മതി. ഒരു വിദേശഭാഷയെന്ന നിലയിൽ എല്ലാ വിദ്യാർത്ഥികളും ഇംഗ്ലീഷ് പഠിക്കണമെന്നു തന്നെയാണ് പറയാനു ള്ളത്. ബോധന മാധ്യമം മലയാളമാക്കുന്നതിന്റെ സാമൂഹ്യ വിപത്തുകൾ ചൂണ്ടിക്കാട്ടാൻ നമ്മുടെ വിദഗ്ധ ന്മാർ സദയം തയ്യാറാകുന്നത് ഭാവി തലമുറയുടെ നന്മയെക്കരുതിയാകണം! അല്ലാതെ സ്വന്തം താല്പര്യത്തിനു വേണ്ടിയാവില്ല. ഇനി, സാങ്കേതിക പദങ്ങളുടെയും പാഠപുസ്തകങ്ങളുടെയും പ്രശ്‌നം വലിയ തടസ്സമായി പൊക്കിപ്പിടിക്കാനില്ലല്ലോ. അപ്പോൾപ്പിന്നെ ഭാവി തലമുറയുടെ രക്ഷയിൽ താല്പര്യമെടുക്കുക തന്നെ. എന്തെല്ലാം അനുകൂല സാഹചര്യങ്ങളുണ്ടായാലും ബോധനഭാഷ മലയാളമാക്കാൻ അവർ മനസ്സറിഞ്ഞു സമ്മതിക്കില്ല. മാറ്റത്തിനെതിരായുള്ള നിക്ഷിപ്ത താല്പര്യം അ ത്രയും ശക്തമാണ്. അതിനുവേണ്ടി സാങ്കേതിക തടസ്സത്തെയോ സാമൂഹ്യ പ്രശ്‌നങ്ങളെയോ ഏതിനെ വേണമെങ്കിലും കൂട്ടുപിടിക്കാം. ബോധനം മലയാളമാക്കുന്നതിൽ ശാസ്ത്രസാഹിത്യ പരിഷത്തിനെന്താണ് താൽപര്യം എന്നു ചോദിക്കാം. താൽപര്യമുണ്ട്, ഭാഷയിലല്ല ഭാഷയാൽക്കൂടി പഠിപ്പിക്കപ്പെടുന്ന വിഷയങ്ങളിൽ. ശാസ്ത്രം സാമാന്യജനങ്ങൾക്കിടയിൽ പ്രചരിപ്പിക്കലാണ് ശാസ്ത്രസാഹിത്യ പരിഷത്തിന്റെ മുഖ്യലക്ഷ്യം. ജനങ്ങൾക്കു ശാസ്ത്രബോധമില്ലാത്ത കാലത്തോളം, ഈ സമൂഹം ഇങ്ങനെ കിടക്കും, സമ്പത്തോ സമൃദ്ധിയോ ഉണ്ടാവില്ല. കാലഘട്ടത്തിനൊത്ത സാംസ്‌കാരിക വളർച്ച ഉണ്ടാവില്ല. അക്കാര്യത്തിൽ പരിഷത്തിനുൽക്കണ്ഠയുണ്ട്. ജനങ്ങൾക്കും വിദ്യാർത്ഥികൾക്കും അന്യമായ ഭാഷയിൽ ശാസ്ത്രം പഠിപ്പിച്ചാൽ, അതു വേണ്ടിടത്തെത്തില്ല. അതുതന്നെ താൽപര്യം. ബോധനം മലയാളത്തിലാക്കാനുള്ള പരിശ്രമം ശാസ്ത്രസാഹിത്യ പരിഷത്ത് നേരത്തെ തുടങ്ങിയതാണ്; ഭാഷാഇൻസ്റ്റിറ്റ്യൂട്ട് പ്രവർത്തനം ആരംഭിക്കുന്നതിനു മുമ്പുതന്നെ. മലയാളത്തിൽ സാങ്കേതിക ശബ്ദാവലി തയ്യാറാക്കാനുള്ള ശ്രമം പരിഷ ത്ത് ആരംഭിച്ചിരിക്കുന്നു. ആ പരിശ്രമത്തിൽ കുറെയേറെ മുന്നേറുകയും ചെയ്തു. അറിവ് ഏതാനും കേന്ദ്രങ്ങളിൽ കൂടിക്കിടന്ന്, ആർക്കും ഉപയോഗമില്ലാതെ പോകുന്നതിൽ പരിഷത്തിനു താൽപര്യമില്ല. അതു നാട്ടിൽ വ്യാപിക്കണം. വിജ്ഞാന വ്യാപനത്തിന് ഭാഷ ഒരു തടസ്സമാകരുത്.\nബോധനഭാഷ--ഒരു വിദ്യാഭ്യാസ പ്രശ്‌നം:\nവിദ്യാഭ്യാസം ഏതു ഭാഷയിൽ നടത്തണമെന്നത് ലളിതമായ ഒരു വിദ്യാഭ്യാസ പ്രശ്‌നമാണ്. ഒരു ജനാധിപത്യ വ്യവസ്ഥിതിവേണ്ട വിദ്യാഭ്യാസം കൊളോണിയലടിമത്വത്തിന്റേതല്ല. അത് രൂപത്തിലും ഉള്ളടക്കത്തിലും ജനാധിപത്യവ്യവസ്ഥിതിക്കിണങ്ങിയതാവണം. വ്യവസ്ഥിതിയുടെ ആവശ്യങ്ങൾ നിർവഹിക്കാൻ പോരുന്നതുമായിരിക്കണം. സമൂഹത്തിന്റെ ഉപരിതലത്തിലുള്ള ഏതാനും പേർക്കുവേണ്ടി അവർ തീരുമാനിക്കുന്നത്, ജനാധിപത്യ വിദ്യാഭ്യാസക്രമമാവില്ല. ഔപചാരികമായിട്ടാണെങ്കിലും അല്ലെങ്കിലും ഏതൊരാൾക്കും ആഗ്രഹമുണ്ടെങ്കിൽ വിജ്ഞാനം സമ്പാദിക്കാൻ കഴിയണം. അതിനു വേണ്ടി ഭാഷയുടെ പാറക്കെട്ടു പൊട്ടിക്കേണ്ട ഗതികേടു വരരുത്. വിദ്യാഭ്യാസം, തുടക്കം മുതൽ ഒടുക്കം വരെ ജനങ്ങളുടെ മാതൃഭാഷയിലായാൽ അത് ആവശ്യമുള്ളവർക്കെല്ലാം പ്രാപ്യമായിത്തീരും. അപ്പോൾ, ഒരു ജനാധിപത്യ വ്യവസ്ഥിതിയിൽ ആദ്യം ഉറപ്പു വരുത്തേണ്ടതാണ്, മാതൃഭാഷയിൽ കൂടിയുള്ള വിദ്യാ ഭ്യാസ സൗകര്യം. പരിഷ്‌കൃത രാഷ്ട്രങ്ങളിലൊക്കെ അങ്ങനെയാണ്, അവർക്കൊന്നും ഇതു ദശാബ്ദ ങ്ങളോളം ആലോചിച്ചിരിക്കേണ്ട ആനക്കാര്യമായിത്തോന്നിയിട്ടില്ല. സ്വാതന്ത്ര്യപ്രാപ്തിക്കു ശേഷം ഇവിടെ രണ്ടു മൂന്നു വിദ്യാഭ്യാസക്കമ്മീഷൻ റിപ്പോർട്ടുകൾ വന്നു. ഇന്ത്യയുടെ പ്രസിഡണ്ടായിരുന്ന ഡോ: രാധാകൃഷ്ണൻ, പ്രസിദ്ധ ശാസ്ത്രജ്ഞനായ ഡോ: കോഠാരി എന്നിങ്ങനെ അതിപ്രഗത്ഭരായ വിദ്യാഭ്യാസ ചിന്തകന്മാരുടെ നേതൃത്വത്തിൽ ഇന്ത്യയ്ക്കാവശ്യമുള്ള വിദ്യാഭ്യാസ സമ്പ്രദായത്തെക്കുറിച്ച് സമഗ്രമായി തയ്യാറാക്കിയ റിപ്പോർട്ടുകളാണവ. വിദ്യാഭ്യാസമാധ്യമം ഏതായിരിക്കണമെന്ന് കമ്മീഷന്റെ റിപ്പോർട്ടുകളിൽ ഊന്നിപ്പറഞ്ഞിട്ടുണ്ട്. പക്ഷെ, ഏതു കമ്മീഷൻ പറഞ്ഞിട്ടെന്താണ്. അധികാരവും നിക്ഷിപ്ത താല്പര്യവും ഒന്നിച്ചു ചേർന്നാൽ അതൊരു വഴിക്കേ നടക്കൂ. ഇംഗ്ലീഷ് വിദ്യാഭ്യാസ മാധ്യമമായതിന്റെ ചരിത്രപരമായ കാരണം വിശദമാക്കിയല്ലൊ. ബ്രിട്ടീഷ് ഭരണകൂടത്തിന് ചുരുങ്ങിയ ചെലവിൽ ഉദ്യോഗസ്ഥന്മാരെ പരിശീലിപ്പിക്കാനുള്ള കേന്ദ്രങ്ങളായിരുന്നു ഇംഗ്ലീഷ് മാധ്യമമായുള്ള വിദ്യാഭ്യാസ സ്ഥാപനങ്ങൾ. കാലം മാറിയപ്പോൾ നമ്മുടെ കലാലയങ്ങൾ ഭരണയന്ത്രത്തിനു വേണ്ട ഉദ്യാഗസ്ഥന്മാരുടെ പരിശീലനക്കളരികളായി നിലനില്ക്കുകയാണ്. ഭരണഭാഷ മാറിയല്ലാതെ വിദ്യാഭ്യാസ മാധ്യമം മാറാൻ പോകുന്നില്ല.\nഭരണ-ബോധന മാധ്യമങ്ങൾ മാറ്റണമെന്നാവശ്യപ്പെടുന്നത് ആർക്കു വേണ്ടിയാണ്? ഭരണ യന്ത്രത്തിന്റെയും സമൂഹത്തിന്റെയും തലപ്പത്തിരിക്കുന്നവർക്ക് ഇതാവശ്യമില്ല. അവർ മാറ്റത്തിന്നെതി രുമാണ്. ഔദ്യോഗിക ഭാഷ മലയാളമാക്കേണ്ടത് ആരെ ഉദ്ദേശിച്ചാണോ, ആ ബഹുജനങ്ങളുടെ നിരന്ത രമായ ശ്രദ്ധയും പരിശ്രമവുമില്ലാതെ, ഇതു നടക്കാൻ പോകുന്നില്ല. ജനവികാരം അനുകൂലമാണെ ന്നറിഞ്ഞിട്ടും, കഴിഞ്ഞ മുപ്പതു വർഷക്കാലം ഔദ്യോഗികഭാഷാ മാറ്റത്തെ ഫലപ്രദമായി തടഞ്ഞു നിർത്താൻ ആയിരം കൈകളുള്ള നിക്ഷിപ്തതാല്പര്യത്തിന്നു കഴിഞ്ഞു. ഇനിയും കഴിയും. വർഷങ്ങൾക്കു മുമ്പുതന്നെ നമുക്കു കൈവരേണ്ടിയിരുന്ന, ജനാധിപത്യപരമായ ഒരവകാശമാണ് ഇതെന്ന ധാരണയോടെ, ഔദ്യോഗിക ഭാഷാമാറ്റം-ഏകപക്ഷീയമായി നടപ്പിലാക്കാൻ ഈ വൈകിയ വേളയിലെങ്കിലും നാം തയ്യാറാവണം. എന്നു വച്ചാൽ, നമ്മുടെ ഭരണഭാഷ മലയാളമാണെന്ന ധാരണയോടെ, ബഹുജനങ്ങൾ കേരള സർക്കാരിന്നയയ്ക്കുന്ന എല്ലാ അപേക്ഷകളും മലയാളത്തിൽ മാത്രം എഴുതുക. മറുപടി ഏതു ഭാഷയിൽ ലഭിക്കുമെന്നു നമുക്കു നോക്കാം. ഇതോടൊപ്പം ഔദ്യോഗിക ഭാഷാമാറ്റം കഴിവതും വേഗം പ്രവർത്തികമാക്കാൻ വേണ്ട നിയമനിർമാണം നടത്താൻ ഗവണ്മെന്റിൽ പ്രേരണ ചെലുത്തുക. ഇക്കാര്യത്തിൽ ശക്തമായ ബഹുജനാഭിപ്രായം സംഘടിപ്പിച്ചില്ലെങ്കിൽ, അഞ്ചു വർഷത്തിന്നകം പൂർത്തീ കരണമെന്നു വച്ചിട്ടുള്ള ഔദ്യോഗിക ഭാഷാമാറ്റം അമ്പതു കൊല്ലം കഴിഞ്ഞാലും തിരുനക്കരത്തന്നെയാണെന്നു കാണാം.\n"https://wiki.kssp.in/index.php?title=പഠനവും_ഭരണവും_മലയാളത്തിൽ&oldid=7669" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 09:30, 21 നവംബർ 2018.


തൃശൂര് വിശേഷങ്ങള്: December 2010\n"ഈ വര്‍ഷത്തെ മഴ തകര്‍ക്കുമെന്നായിരുന്നല്ലോ വാര്‍ത്ത..." രണ്ടാഴ്ച മുമ്പ് പതിവ് ടെലിഫോണ് സംഭാഷണത്തിനിടയില് ജിമ്മി പറഞ്ഞു.\nഡിസംബര് അവസാനിക്കാറായി. എന്നിട്ടും മഴയുടെ ലക്ഷണമൊന്നുമില്ല. എങ്കിലും കഴിഞ്ഞ വര്‍ഷത്തെ മഴ ശരിക്കും കൊണ്ടറിഞ്ഞ അനുഭവമുള്ളതു കൊണ്ട് ചെറിയൊരു ഉത്ക്കണ്ഠ തോന്നാതിരുന്നില്ല. കനത്ത മഴയെ തുടര്‍ന്ന് പെട്ടെന്നുണ്ടായ വെള്ളപ്പൊക്കത്തില് അന്ന് വീടെത്തിയത് അതിസാഹസികമായിട്ടായിരുന്നു. അരയ്ക്കൊപ്പം വെള്ളത്തില് ഏതാണ്ട് രണ്ട് കിലോമീറ്ററോളം ഒരു കൈയില് ഷൂവും മറുകൈയില് മൊബൈല് ഫോണോടൊപ്പം സ്വന്തം ജീവനും പിടിച്ചുള്ള നടത്തം. ഓര്‍ക്കുമ്പോള് ഇപ്പോഴും ഉള്ളം കിടുങ്ങിപ്പോകുന്നു. തുറന്നു കിടന്നിരുന്ന ഏതെങ്കിലും മാന് ഹോളുകളില് വീണുപോയിരുന്നെങ്കില്...!\nഎന്തായാലും ഇത്തവണ അല്‍പ്പം മുന്‍കരുതല് എടുക്കുവാന് തന്നെ തീരുമാനിച്ചു. പ്രധാനപ്പെട്ട എല്ലാ വെതര് ഫൊര്‍ക്കാസ്റ്റ് സൈറ്റുകളിലും പരതി. ഈ വര്‍ഷം അവസാനിക്കുന്നതിന് മുമ്പ് ജിദ്ദയില് മഴ ഉണ്ടെന്നാണ് പ്രവചനം. അടുത്ത ഒരാഴ്ചത്തേക്കുള്ള കാലാവസ്ഥ കാണിക്കുന്ന ഒരു ഗാഡ്‌ജറ്റ് സ്റ്റോം വാണിങ്ങില് ഘടിപ്പിച്ചു. ഏത് ദിവസമാണ് ജിദ്ദയില് മഴ എന്ന് ഇനി നോക്കിയിട്ട് സമാധാനമായി കമ്പനിയിലേക്ക് പോകാമല്ലോ.\nപതിവു പോലെ സ്റ്റോം വാണിങ്ങിലെ സുഹൃത്തുക്കളുടെ കമന്റുകള് നോക്കുന്ന കൂട്ടത്തിലാണ് അത് ശ്രദ്ധയില് പെട്ടത്. വ്യാഴാഴ്ച മഴയുടെ ദിവസമാണെന്നുള്ള പ്രവചനം.\nവ്യാഴാഴ്ച രാവിലെ ഉണര്‍ന്നപ്പോള് നല്ല കുളിര്‍കാറ്റ്. നാട്ടിലെ മകര മാസത്തെ അനുസ്മരിപ്പിക്കുന്ന തണുപ്പ്. കാലാവസ്ഥാ പ്രവചനം ഓര്‍മ്മിച്ച് ആകാശത്തേക്ക് മിഴികള് പായിച്ചു. മഴയുടെ യാതൊരു ലക്ഷണവുമില്ല. അഥവാ ഇനി മഴ വന്നാല് തന്നെ ഇന്ന് ഹാഫ് ഡേ ആണ്. രണ്ട് മണിക്ക് കമ്പനിയില് നിന്ന് ഇറങ്ങാം.\nവാരാന്ത്യ അവധിയായ വെള്ളിയാഴ്ചയും ഫാക്ടറി പ്രവര്‍ത്തിക്കുന്നതിനാല് രണ്ട് ദിവസത്തേക്കുള്ള ഓര്‍ഡറുകള് തയ്യാറാക്കി കൊടുത്തിട്ട് വേണം ഓഫീസില് നിന്ന് ഇറങ്ങാന്. അതിന്റെ ജോലികളില് മുഴുകിയിരിക്കുന്നതിനിടയില് പുറത്തേക്ക് നോക്കിയപ്പോള് സായാഹ്നത്തിന്റെ പ്രതീതി. സമയം രാവിലെ പത്ത് മണി ആയിട്ടേയുള്ളല്ലോ...! പുറത്തിറങ്ങിയപ്പോഴാണ് കാലാവസ്ഥാ പ്രവചനം അക്ഷരം പ്രതി ശരിയാകുന്ന ലക്ഷണമാണെന്ന് മനസ്സിലായത്. മാനം കറുത്തിരുണ്ടിരിക്കുന്നു. ആഞ്ഞുവീശിത്തുടങ്ങിയിരിക്കുന്ന കാറ്റിനൊപ്പം മരുഭൂമിയിലെ പൊടിപടലങ്ങള്. ചുവന്ന പൊടിക്കാറ്റും മേഘാവൃതമായ മാനവും കൂടി ഒരു സൂര്യാസ്തമനത്തിന്റെ പ്രതീതി അന്തരീക്ഷത്തിന് നല്‍കി. ഒട്ടും താമസിച്ചില്ല, പുറത്തിറങ്ങി വാഹനം അല്‍പ്പം ഉയര്‍ന്ന നടപ്പാതയില് കയറ്റിയിട്ടു. മുട്ടിനു മുകളില് വെള്ളം ഉയരുന്ന റോഡാണ്.\nഇരുണ്ട് തുടങ്ങുന്ന ആകാശം - മകന് വീട്ടിലിരുന്ന് എടുത്ത ചിത്രം\nപൊടിക്കാറ്റ് ആഞ്ഞടിച്ചപ്പോള് - മകന് വീട്ടിലിരുന്ന് എടുത്ത ചിത്രം\nപിന്നെ ഒട്ടും വൈകിയില്ല. ആസ്ബസ്റ്റോസ് മേല്‍ക്കൂരയില് ചരല് വാരിയെറിയുന്ന ശബ്ദം... മഴ തകര്‍ത്തു തുടങ്ങി. കാല് മണിക്കൂര് ആര്‍ത്തലച്ച് തോരാതെ പെയ്ത മഴയില് റോഡ് തോടായി. കഴിഞ്ഞ വര്‍ഷത്തെ അത്ര എത്തിയില്ലെങ്കിലും മരുഭൂമിയുടെ ദാഹത്തിന് തരക്കേടില്ലാത്ത ശമനം.\nമാനം തെളിഞ്ഞു. ഞാനൊന്നുമറിഞ്ഞില്ലേ എന്ന മട്ടില് വെയില് ചിരിച്ചു. രണ്ടു മണി ആയപ്പോഴേക്കും ഇന്‍ഡസ്ട്രിയല് സിറ്റിയിലെ റോഡുകളില് വെള്ളമിറങ്ങി യാത്രായോഗ്യമായിരുന്നു. നന്നായി. ഇനി വീട് പിടിക്കാന് നോക്കാം.\nകമ്പനിയുടെ കവാടത്തില് നിന്നുള്ള ദൃശ്യം\nവാഹനവുമായി ഇന്‍ഡസ്ട്രിയല് ഏരിയയില് നിന്ന് പുറത്ത് കടന്നപ്പോഴാണ് ഇവിടെ പെയ്ത മഴ ഒന്നുമല്ലായിരുന്നുവെന്ന് മനസ്സിലായത്. ഗുലൈല് ഫ്ലൈ ഓവറിന് താഴെ എത്തിയതോടെ ഇനി മുന്നോട്ട് നീങ്ങാന് കഴിയില്ല എന്ന് മനസ്സിലായി. കഴിഞ്ഞ വര്‍ഷം കണ്ട അതേ മലവെള്ളപ്പാച്ചില്. റോഡുകളുടെ മീഡിയന് മുകളിലും പിന്നെ ഇരുവശങ്ങളിലെയും വ്യാപാരസ്ഥാപനങ്ങളുടെയുള്ളിലും വെള്ളം കയറി ഒരു കായലിന്റെ പ്രതീതി. അവിടെ നിന്ന് വെറും രണ്ട് കിലോമിറ്റര് മാത്രം അകലെയുള്ള വീട്ടിലെത്താന് ഇനി വേറെ വഴി ഏതെങ്കിലും നോക്കണം.\nഗുലൈല് ഫ്ലൈ ഓവറിനടിയിലെ ദൃശ്യം\nഇസ്കാന് റോഡ് കായലായി മാറിയപ്പോള്\nഇസ്കാന് റോഡിന്റെ മറ്റൊരു ദൃശ്യം\nകാര് റിവേഴ്‌സ് എടുത്ത് ഫ്ലൈ ഓവറിന് മുകളിലേക്കുള്ള പാതയില് നിര്‍ത്തിയിട്ട് ജിദ്ദയുടെ ഭൂമിശാസ്ത്രം മനസ്സിലെ 70 mm സ്ക്രീനില് ഡിസ്‌പ്ലേ ചെയ്യിച്ചു. വഴിയുണ്ട്... ഫ്ലൈ ഓവറില് കയറി സ്റ്റേഡിയത്തിന് സമീപം ഇറങ്ങി യൂ ടേണ് എടുത്ത് വീണ്ടും ഫ്ലൈ ഓവറില് കയറുക. ഏതാണ്ട് പത്ത് കിലോമീറ്ററോളം ഫ്ലൈ ഓവറിലൂടെ സഞ്ചരിച്ച് ഷറഫിയയില് ഇറങ്ങുക. അവിടെ നിന്ന് വലത്തോട്ട് തിരിഞ്ഞ് 'വിമാന സിഗ്നല്', ഹോളിഡേ ഇന് വഴി കിലോ-4ല് എത്തുക. ഹോ... എന്റെയൊരു കാര്യമേ...\nആദ്യത്തെ പത്ത് കിലോമീറ്റര് യാത്ര വിചാരിച്ചത് പോലെ തന്നെ നടന്നു. ഫ്ലൈ ഓവറിനു മുകളില് പലയിടത്തും ആളുകള് വാഹനങ്ങള് നിര്‍ത്തി താഴെയുള്ള പ്രളയത്തിന്റെ ചിത്രങ്ങളും വീഡിയോകളും എടുക്കുന്നുണ്ടായിരുന്നു. ചില ചിത്രങ്ങള് മൊബൈല് ക്യാമറയിലാക്കാന് ഞാനും മറന്നില്ല.\nപക്ഷേ, വീട് വരെ ഫ്ലൈ ഓവര് ഇല്ലല്ലോ... ഷറഫിയ എക്സിറ്റ് വഴി താഴോട്ട് ഇറങ്ങിയപ്പോഴാണ് പട പേടിച്ച് പന്തളത്ത് ചെന്നപ്പോള് പന്തം കൊളുത്തി പടയാണ് എന്നെ കാത്തിരുന്നത് എന്ന് മനസ്സിലായത്. റിവേഴ്‌സ് പോകാന് യാതൊരു വകുപ്പുമില്ലാത്ത നിസ്സഹായാവസ്ഥ. ഏതാണ്ട് മുട്ടൊപ്പം വെള്ളത്തിലൂടെ തന്നെ "വിമാന സിഗ്നല്' വരെ എത്തി. വലത്തോട്ട് തിരിഞ്ഞ് മുന്നിലെ റോഡിലേക്ക് നോക്കിയപ്പോള് കണ്ട കാഴ്ച ഹൃദയഭേദകമായിരുന്നു. കുത്തിയൊലിച്ച് പാഞ്ഞ് വരുന്ന വെള്ളത്തില് കുടുങ്ങി ഓഫായിപ്പോയ നിരവധി വാഹനങ്ങള്... പോര്‍ട്ടിലേക്കോ മറ്റോ ഉള്ള കണ്ടെയിനര് ട്രെയിലറുകളും ചെറു ട്രക്കുകളും മാത്രമാണ് ആ വെള്ളക്കെട്ടിലൂടെ അപ്പുറം താണ്ടുന്നത്.\nവേറെയും ചില വഴിയോരക്കാഴ്ചകള്\nകാറുമായി വീട്ടില് എത്താമെന്നുള്ള പ്രതീക്ഷയറ്റിരിക്കുന്നു. സമയം അഞ്ചുമണിയോടടുത്തിരിക്കുന്നു. വീടണയാന് വേറെന്തെങ്കിലും മാര്‍ഗ്ഗം കണ്ടെത്തിയേ തീരൂ. കായലായി മാറിയ പാതയ്ക്കരികില് അല്‍പ്പം സുരക്ഷിതമായ സ്ഥാനം കണ്ടെത്തി വാഹനം കയറ്റിയിട്ടു. അത്യാവശ്യം വെള്ളത്തില് മുങ്ങി ഓടിയതിന്റെ അസ്കിതകള് രണ്ട് ദിവസം കഴിഞ്ഞാല് ഇവന് കാണിച്ചുതുടങ്ങുമല്ലോ എന്ന വിഷമം മനസ്സിന്റെ ഒരു കോണില് വിങ്ങി. എങ്കിലും ഇപ്പോഴത്തെ ലക്ഷ്യം എന്ത് വില കൊടുത്തും വീടണയുക എന്നതാണ്. വെള്ളപ്പാച്ചിലിന്റെ ശക്തി ഏറുന്നതല്ലാതെ കുറയുന്ന ലക്ഷണമില്ല.\nനീണ്ട നേരത്തെ പരിശ്രമത്തിനൊടുവില് ഒരു മിനിലോറിക്കാരന് കനിഞ്ഞു. വീടിനടുത്ത് വരെ ആ യമന് സ്വദേശിയോടൊപ്പമുള്ള യാത്രയില് സൗദിയിലെ മഴയും കഴിഞ്ഞ വര്‍ഷത്തെ ദുരന്തവും എല്ലാം സംസാരവിഷയങ്ങളായി.\n"ഇന്ത ഹിന്ദി... സഹ്...?" (നിങ്ങള് ഇന്ത്യക്കാരനല്ലേ?)\n"അന ആരിഫ്... കേരള നഫര് കൊയ്‌സ്..." (എനിക്കറിയാം... കേരളീയര് നല്ലവരാണ്)\nഅതെ... കേരളീയര് നല്ലവരാണ്... മറുനാട്ടില് വച്ച് ഇങ്ങനെ ഒരു അഭിനന്ദനം ലഭിക്കാത്ത മലയാളികള് കുറവായിരിക്കും...\nആറ് മണിയോടെ വീട്ടിലെത്തിയ എന്നില് നിന്നും ഈ കഥകളെല്ലാം കേട്ട പ്രിയപത്നി നീലത്താമര ആയിരുന്നു പ്രഥമ കമന്റ് പാസ്സാക്കിയത്...\n"ഭാഗ്യം... അന്നത്തെ പോലെ വെള്ളത്തിലൂടെ നടന്ന് വരാന് തോന്നിയില്ലല്ലോ... എന്തായിരുന്നു ആ വരവ്...! ഷൂവും കൈയില് പിടിച്ച് ഭീമന് രഘുവിനെ പോലെ..."\nഇനി പോയി നോക്കട്ടെ സ്റ്റോം വാണിങ്ങില്... നാളത്തെ കാലാവസ്ഥ എങ്ങനെയാണെന്ന്... എല്ലാവര്‍ക്കും എന്റെയും കുടുംബത്തിന്റെയും നവവത്സരാശംസകള്...\nPosted by വിനുവേട്ടന് at 8:32 PM 48 comments: Links to this post


മണിരത്നത്തിന്‍റെ ബോംബെ സിനിമയിലെ "ഉയിരെ" എന്ന ഗാനത്തെ പ്രേക്ഷകമനസ്സില് ആഴത്തില് പ്രതിഷ്ഠിക്കുന്നതിന് അതിന്‍റെ പശ്ചാത്തലമായി പ്രത്യക്ഷപ്പെടുന്ന കടലും, കടലിനോട് ചേര്‍ന്ന് കിടക്കുന്ന കോട്ടയുടെ സൗന്ദര്യവും വഹിച്ച പങ്ക് നിസ്തുലമാണ്. കേരളത്തിലെ ഏറ്റവും വലിയ കോട്ടയായ ബേക്കല്‍കോട്ടയുടെ വാസ്തുവിദ്യാസൗന്ദര്യത്തെ പ്രേക്ഷകരില് കോറിയിട്ട അനവധി ഗാനചിത്രങ്ങളും, പരസ്യചിത്രങ്ങളും വിവിധ ഭാഷകളിലായിട്ടുണ്ട്. അറബിക്കടലിന്‍റെ തീരത്തായി സ്ഥിതിചെയ്യുന്ന കേരളത്തിലെ പ്രധാന ചരിത്രസ്മാരകങ്ങളിലൊന്നായ ബേക്കല് കോട്ട കേരളാടൂറിസത്തിന്‍റെ ബ്രാന്‍റഡ് ചിഹ്നം കൂടിയാണ്. നാടുവാഴിഭരണത്തിന്‍റെ കുതിപ്പും കിതപ്പും കണ്ട നാടാണ് കാസര്‍ഗോഡ്. ചരിത്രത്തിന്‍റെ പടയോട്ടങ്ങളും തേര്‍വാഴ്ചയുടെ സ്പന്ദനങ്ങളും അലിഞ്ഞ് ചേര്‍ന്ന് കേരള - കര്‍ണ്ണാടക സംസ്ഥാനങ്ങളുടെ അതിര്‍ത്തി പ്രദേശമായ ഈ മണ്ണ് കോട്ടകളുടെ നാട് കൂടിയാണ്.\nകാസര്‍ഗോഡ് നിന്നും 16 കിലോ മീറ്റര് അകലെ ഹോസ്ദുര്‍ഗ് താലൂക്കിലെ പള്ളിക്കരയിലാണ് കേരളത്തിലെ ഏറ്റവും വലിയ ചരിത്ര വിസ്മയമായ ബേക്കല് കോട്ട സ്ഥിതിചെയ്യുന്നത്. ഏതാണ്ട് 30-40 ഏക്കര് വിസ്തൃതിയില് വ്യാപിച്ചുകിടക്കുന്ന കേരളത്തിലെ ഏറ്റവും വലിയ കോട്ടയായ ബേക്കല് കോട്ട ഒരു കാലത്ത് ഏഷ്യ വന്‍കരയിലെ തന്നെ പ്രധാനപ്പെട്ട ഒരു കോട്ടയായിരുന്നു. കന്നഡ എഴുത്തുകാരനായ ബേക്കല് രാമ നായക്ക് പറയുന്നത് ബേക്കല് എന്ന പദത്തിനര്‍ത്ഥം 'ബല്യ കുളം' അതായത് വലിയ കുളം എന്നാണെന്നാണ്. 'ബല്യ കുളം' എന്നത് ലോപിച്ച് ബേക്കുളം എന്നും പിന്നീട് ബേക്കല് എന്നും രൂപാന്തരപ്പെട്ടുവെന്നുമാണ്. അറബിക്കടലിന്റെ തീരത്ത് വൃത്താകാരത്തില് പണിതുയര്‍ത്തിയിട്ടുള്ള കോട്ട ഇന്നും പറയത്തക്ക ബലഹീനതകളൊന്നും കൂടാതെ ചരിത്രകുതുകികളെയും സഞ്ചാരികളെയും ആകര്‍ഷിച്ചു കൊണ്ട് തലഉയര്‍ത്തി നില്‍ക്കുകയാണ്. സമുദ്രനിരപ്പില് നിന്നും 300 അടി ഉയരത്തില് സ്ഥിതിചെയ്യുന്ന കോട്ടയുടെ 160 അടി നീളത്തിലുള്ള ഭാഗം കടലിനോട് ചേര്‍ന്നു നില്‍ക്കുന്നു. 1650 ഏ.ഡി.യില് പണി പൂര്‍ത്തിയായ ഈ കോട്ടയുടെ ശില്പി ഇക്കേരി രാജവംശത്തിലെ ഒമ്പതാമത് രാജാവായ ശിവപ്പ നായ്ക്കരാണ്. എന്നാല് ചരിത്രകാരന്മാര്‍ക്ക് വ്യത്യസ്ത അഭിപ്രായങ്ങളുമുണ്ട്. കോലത്തിരി രാജാക്കന്മാരുടെ കാലത്തെ കോട്ട ശിവപ്പ നായ്ക്ക് പുതുക്കിപ്പണിതതാണെന്നും, അതല്ല വിജയനഗര സാമ്രാജ്യത്തിന്റെ നിര്‍മ്മാണത്തിന്റെ ഭാഗമായിരുന്നു കോട്ടയെന്നും ചരിത്ര ഗവേഷകര് വാദിക്കുന്നു.\nഅഷ്ടാകൃതിയിലുള്ള ഈ ബഹുസൗധത്തിനകത്ത് 17 കിണറുകളും, ആയുധപ്പുരകളും, കൊത്തളങ്ങളും, കടലിലേക്കും ബത്തേരിയിലേക്കും(battery) തുറക്കുന്ന രണ്ട് രഹസ്യ അറകളും കാണാം. 1760 -കളില് ഹൈദരാലി കൈയടക്കിവാണിരുന്ന ഈ കോട്ട 1799 -ല് ടിപ്പുസുല്‍ത്താന്‍റെ കൈയ്യില് നിന്നും ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ നിയന്ത്രണത്തിലായി. ടിപ്പു സുല്‍ത്താന്‍റെ കാലത്ത് സേനാകേന്ദ്രവും, കാനറ ജില്ലയുടെ ഔദ്യോഗിക തലസ്ഥാനവുമായിരുന്ന ഈ കോട്ട 1992-ല് കേന്ദ്രസര്‍ക്കാര് പ്രത്യേകം ടൂറിസം പ്രദേശമായി പ്രഖ്യാപിച്ചു. ഇന്ന് കേരളത്തിലെ പ്രധാന വിനോദസഞ്ചാരകേന്ദ്രം കൂടിയാണ് ചരിത്രമുറങ്ങുന്ന ഈ കോട്ട.\nപുറത്തുനിന്നുള്ള ആക്രമണങ്ങളെ പ്രതിരോധിക്കുവാന് മുകളില് പീരങ്കിവെയ്ക്കുവാനുള്ള കൊത്തളങ്ങളും ഉയരമുള്ള നീരീക്ഷിണ ഗോപുരങ്ങളുമായി വലിയ കോട്ടകള് രാജാക്കന്മാര് തങ്ങളുടെ രാജധാനിക്കു ചുറ്റും നിര്‍മ്മിക്കുന്നത് പണ്ട് സാധാരണമായിരുന്നു. എന്നാല് അസാമാന്യ വിസ്തൃതിയുള്ള ബേക്കല് കോട്ടയ്ക്കുള്ളില് രാജധാനിയോ ഭരണപരമായ കാര്യനിര്‍വഹണത്തിനു വേണ്ടിയുള്ള കെട്ടിടങ്ങളോ ഒന്നും തന്നെ നിര്‍മ്മിക്കപ്പെട്ടിരുന്നില്ലെന്നതാണ് ഒരു പ്രത്യേകത. ഭൂരിഭാഗവും സമുദ്രത്താല് ചുറ്റപ്പെട്ടുകിടക്കുന്ന കോട്ടയുടെ നിര്‍മ്മാണം ചെങ്കല്ലുകൊണ്ടാണ്. കടലില് നിന്ന് കെട്ടിപ്പൊക്കിയത് കണക്കെയാണ് കോട്ടയുടെ നിര്‍മ്മിതി. വളഞ്ഞ് പുളഞ്ഞ് കിടക്കുന്ന കവാടം കടന്ന് കോട്ടയ്ക്കുള്ളില് എത്തിയാല് വാക്കുകളാല് വിവരിച്ച് നല്‍കാന് കഴിയാത്ത ദൃശ്യഭംഗികളും നിര്‍മ്മിതികളുമാണ് കാത്തിരിക്കുന്നത്. സമുദ്രതീരത്ത് ചേര്‍ന്ന് വന് കോട്ടമതിലുണ്ട്, ഇതില് ഇടക്കിടെ കൊത്തളങ്ങള് തീര്‍ത്ത് ശക്തിപ്പെടുത്തിയിരിക്കുന്നു. ഇവയ്ക്കു പുറമേ നിരീക്ഷണഗോപുരങ്ങള്, ഭൂമിക്കടിയിലെ തുരങ്കങ്ങള് എന്നിവയും കോട്ടയുടെ പ്രത്യേകതയാണ്. കോട്ടയ്ക്കുള്ളില് നിന്നുകൊണ്ട് കടലിലെ കാഴ്ച വളരെ ദുരം വരെ കാണാന് നിരവധി ദ്വാരങ്ങള് നിര്‍മ്മിച്ചിട്ടുണ്ട്. എന്നാല് കടലില് നിന്നു നോക്കുന്നവര്‍ക്ക് ഇതെളുപ്പം ശ്രദ്ധയില് പെടുന്നതുമല്ല. വളരെ ദൂരെ നിന്നു വരുന്ന കപ്പലുകള് വീക്ഷിക്കുവാന് ഇവ സഹായകമാണ്. കോട്ടയുടെ മദ്ധ്യഭാഗത്തുള്ള നിരീക്ഷണ ഗോപുരത്തിലേക്കു കയറുവാന് വീതിയേറിയ ചരിഞ്ഞ പാത നിര്‍മ്മിച്ചിട്ടുണ്ട്. പ്രവേശന കവാടത്തിനു സമീപം പത്തടിയിലേറെ വീതിയുള്ള കിടങ്ങും ഉണ്ട്. നിരീക്ഷണ ഗോപുരം ടിപ്പു സുല്‍ത്താന് നിര്‍മ്മിച്ചതാണെന്നും ചരിത്രകാരന്മാര് അഭിപ്രായപ്പെടുന്നുണ്ട്. മലബാര് കീഴടക്കാനെത്തിയ ടിപ്പുവിന്റെ സൈന്യത്തിന് ബേക്കല്‍കോട്ട ഒരു പ്രധാന താവളമായിരുന്നു. നിരവധി പടിക്കെട്ടുകളോടെയുള്ള വലിയകുളം, കടല്‍തീരത്തേക്ക് നീങ്ങുന്ന രഹസ്യ കവാടം, വെടിമരുന്ന് അറ, നിരീക്ഷണ ഗോപുരം, ഇവിടേക്കുള്ള വീതിയേറിയ പാത തുടങ്ങിയ കോട്ടയുടെ പ്രധാന ഭാഗങ്ങളൊക്കെ കെട്ടിലും മട്ടിലും അഴകാര്‍ന്ന കാഴ്ചയാണ് നല്‍കുന്നത്.\nകോട്ടയുടെ മധ്യഭാഗത്ത് കിഴക്ക് മാറി ഉയര്‍ന്ന് നില്‍ക്കുന്ന നിരീക്ഷണഗോപുരത്തില് നിന്ന് നോക്കിയാല് കടലും ചുറ്റുവട്ട പ്രദേശങ്ങളെയും വ്യക്തമായി കാണാനാവും. പടിഞ്ഞാറ് ഭാഗത്തുള്ള ചെറിയ പ്രവേശനദ്വാരം കടന്ന് പടവുകളിറങ്ങിയാല് പാറക്കെട്ടുകള് നിറഞ്ഞ, ചെറുതെങ്കിലും മനോഹരമായ ബീച്ച് കാണാം. സുരക്ഷാ പ്രശ്‌നങ്ങളുള്ളതിനാല് ബീച്ചിലേക്ക് ഇറങ്ങാന് ഇപ്പോള് അനുവാദമില്ല. ശരിക്കും ബേക്കല് കാണാന് പറ്റിയ സമയം മണ്‍സൂണ് കാലമാണ്. മണ്‍സൂണ് കാലമായാല് കോട്ട പച്ചപ്പ് അണിയും. മഴയില് കോട്ടയുടെ പ്രൗഡി ഒന്നുകൂടി വര്‍ധിക്കും. കോട്ടയുടെ ചുറ്റുമതിലിലെ ദ്വാരങ്ങൾക്കു പ്രത്യേകതയുണ്ട്. മുകളിലെ ദ്വാരം കടലിൽ ഏറ്റവും ദൂരത്തേക്കും തൊട്ടുതാഴെയുള്ളത് ആദ്യകാഴ്ചയുടെ പകുതി ദൂരത്തേക്കും ഏറ്റവും താഴെയുള്ളത് കോട്ടയുടെ അരികിലേക്കും കാണാനാകുന്ന തരത്തിലുള്ളവയാണ്. ശത്രുസൈന്യങ്ങളുടെ എല്ലാ വശങ്ങളിൽ നിന്നുമുള്ള നീക്കങ്ങൾ പോലും അറിയുന്ന വിധത്തിലായിരുന്നു ഇതിന്റെ ഇതിന്റെ നിർമിതി. ഇന്ത്യയിൽ നിന്നു മാത്രമായി പ്രതിവർഷം മൂന്നരലക്ഷം സഞ്ചാരികളെത്തുന്നു എന്ന് പറയപ്പെടുന്ന ഇവിടെ മൈസൂർ ഹോർട്ടികൾച്ചർ വകുപ്പ് സഹായത്തോടെ പുഷ്പോദ്യാനം ഒരുക്കിയിട്ടുണ്ട്.


പ്രശസ്ത ബോളിവുഡ് താരം മഹേഷ് ആനന്ദ് അന്തരിച്ചു | Popular Bollywood actor and Mahesh Anand passse away– News18 Malayalam\nഅഭിമന്യുവിലെ ആ സുന്ദര വില്ലൻ ഇനിയില്ല\nകഥാപാത്രങ്ങളിലൂടെയായിരുന്നു മഹേഷ് ആനന്ദിന് 'വില്ലന്' എന്ന പേര് ലഭിക്കുന്നത്\nUpdated: February 10, 2019, 7:23 AM IST\nമുംബൈ: ബോളിവുഡ് താരം 'വില്ലന്' മഹേഷ് ആനന്ദ് അന്തരിച്ചു. 57 വയസായിരുന്നു. കഥാപാത്രങ്ങളിലൂടെയായിരുന്നു മഹേഷ് ആനന്ദിന് 'വില്ലന്' എന്ന പേര് ലഭിക്കുന്നത്. തന്റെ വീട്ടിലാണ് മഹേഷിനെ മരിച്ച രീതിയില് കണ്ടെത്തുന്നത്. മരണ കാരണം ഇതുവരെയും വ്യക്തമല്ല. പോസ്റ്റ്മാര്‍ട്ടത്തിനായി മൃതദേഹം ആശുപത്രിയിലേക്ക് നീക്കിയിരിക്കുകയാണ്.\n80 കളിലും 90 കളിലും നിരവധി ചിത്രങ്ങളില് വില്ലന് കഥാപാത്രങ്ങളെ അനശ്വരമാക്കിയ താരമാണ് മഹേഷ്. മലയാളത്തിൽ മോഹൻലാലിനൊപ്പം അഭിനയിച്ച അഭിമന്യു എന്ന ചിത്രത്തിലെ വില്ലൻ വേഷമാണ് മഹേഷ് ആനന്ദിനെ മലയാള സിനിമ പ്രേക്ഷകർക്കിടയില് സുപരിചിതനാക്കിയത്. കുരുക്ഷേത്ര, സ്വര്‍ഗ്, കൂലി നബര് 1, വിജേത, ഷഹെന്‍ഷാ തുടങ്ങിയ ചിത്രങ്ങളിലെ കഥാപാത്രങ്ങള് ശ്രദ്ധേയമായിരുന്നു. മലയാളത്തില് മോഹന്‍ലാലിനൊപ്പം പ്രജയെന്ന ചിത്രത്തിലും അഭിനയിച്ചിട്ടുണ്ട്.\nAlso Read: ഉണ്ണി മുകുന്ദൻ നായകനാവുന്ന മേപ്പടിയാൻ\nഈ വര്‍ഷം ജനുവരിയില് പുറത്തിറങ്ങിയ ഗോവിന്ദ നായകനായ 'രംഗീല രാജ' എന്ന ചിത്രത്തില് ആണ് അദ്ദേഹം അവസാനമായി അഭിനയിച്ചത്.


തിരുവനന്തപുരത്ത് കോവിഡ് പരിശോധനാ ഫലം സംബന്ധിച്ച് ആശയക്കുഴപ്പമില്ല - കടകംപള്ളി | Kadakampally Surendran\nMay 1, 2020, 10:38 AM IST\nതിരുവനന്തപുരം: ജില്ലയില് കോവിഡ് പരിശോധനാ ഫലങ്ങള് സംബന്ധിച്ച് ആശയക്കുഴപ്പമില്ലെന്ന് മന്ത്രി കടകംപള്ളി സുരേന്ദ്രന്. പോസിറ്റീവ്, നെഗറ്റീവ് കേസുകളുണ്ടാകാം. ആദ്യഫലം അനുസരിച്ചുള്ള നടപടികളാണ് ഏടുത്തത്. തിരുവനന്തപുരത്ത് രോഗം സ്ഥിരീകരിച്ച രണ്ട് പേര്‍ക്കും എവിടെനിന്നാണ് രോഗം രോഗം വന്നതെന്ന് കണ്ടെത്തിയിട്ടില്ലെന്ന് അദ്ദേഹം പറഞ്ഞു.\nരണ്ട് പേരുടെയും പ്രാഥമിക സമ്പര്‍ക്കപ്പട്ടികയില് ഉള്‍പ്പെട്ടവരില് ആശുപത്രിയില് പ്രവേശിപ്പിക്കേണ്ടവരെ ആശുപത്രിയിലും, ക്വാറന്റൈന് ചെയ്യേണ്ടവരെ ക്വാറന്റൈനിലുമാക്കി. കര്‍ശനമായ സ്വയം നിയന്ത്രണം പാലിക്കണമെന്ന് നെയ്യാറ്റിന്‍കര നിവാസികളായവരോട് സര്‍ക്കാര് അഭ്യര്‍ഥിച്ചിട്ടുണ്ടെന്നും അദ്ദേഹം കൂട്ടിച്ചേര്‍ത്തു.\nഒരു ലക്ഷത്തോളം ആളുകള് വന്നാല് പോലും അവരെ താമസിപ്പിക്കുന്നതിനുള്ള സൗകര്യം സര്‍ക്കാര് ഏര്‍പ്പെടുത്തിയിട്ടുണ്ടെന്ന് അദ്ദേഹം പറഞ്ഞു. തിരുവനന്തപുരം നഗരത്തിലെ എല്ലാ ഹോട്ടലുകളും ലോഡ്ജുകളും കല്യാണമണ്ഡപങ്ങളും ഹോസ്റ്റലുകളും സര്‍ക്കാര് തിരിച്ചറിഞ്ഞിട്ടുണ്ട്. അതുകൊണ്ട് ആശങ്കപ്പെടേണ്ട കാര്യമില്ല. ഒരുമിച്ച് ലക്ഷക്കണക്കിനാളുകള്‍ക്കൊന്നും രോഗം വരാന് പോകുന്നില്ലെന്നും അദ്ദേഹം പറഞ്ഞു.\nContent Highlights: No confusion about the results of the Covid test in Thiruvananthapuram, says Kadakampally Surendran\nതിരുവനന്തപുരം: യു.ഡി.എഫില്‍നിന്ന് പുറത്താക്കിയ കേരള കോണ്‍ഗ്രസ് ജോസ് കെ. മാണി ..\nതിരുവനന്തപുരത്തെ സ്ഥിതി അതീവ സങ്കീര്‍ണം: മന്ത്രി കടകംപള്ളി സുരേന്ദ്രന്\nതിരുവനന്തപുരം നഗരം അടച്ചിടേണ്ട സാഹചര്യമില്ല - മന്ത്രി കടകംപള്ളി സുരേന്ദ്രന്\nകോവിഡ്-19: തിരുവനന്തപുരത്തെ ഡല്‍ഹിയും ചെന്നൈയും പോലെ ആക്കാന് ശ്രമം- കടകംപള്ളി സുരേന്ദ്രൻ\nസ്ഥിരയാത്രക്കാരെ ലക്ഷ്യമിട്ട് കെഎസ്ആര്‍ടിസിയുടെ 'ബസ് ഓണ് ഡിമാന്‍ഡ്' പദ്ധതി, തലസ്ഥാനത്ത് തുടക്കം


നടി ആക്രമണക്കേസിലെ സ്പെഷ്യല് പ്രോസിക്യൂട്ടര് രാജിവച്ചു; ഹൈക്കോടതി വിധിക്കെതിരെ സര്‍ക്കാര് സുപ്രീം കോടതിയിലേക്ക് | Daily Indian Herald\nNovember 23, 2020 2:51 pm By : Indian Herald Staff\nനടി ആക്രമിക്കപ്പെട്ട കേസില് വിചാരണക്കോടതിക്കെതിരെ ആരോപണം ഉന്നയിച്ച സ്പെഷ്യല് പ്രോസിക്യൂട്ടര് എ.സുരേശന് സ്ഥാനം രാജിവച്ചു. വിചാരണകോടതിയില് നിന്ന് നീതി ലഭിക്കുമെന്ന കാര്യത്തില് സംശയം പ്രകടിപ്പിച്ചിരുന്ന സുരേശന് മുന്‍പ് കോടതിയില് നിന്നും ഇറങ്ങിപ്പോകുന്ന അവസ്ഥയും ഉണ്ടായിരുന്നു.\nകേസ് ഇനി ഈ മാസം 26നാണ് കോടതി പരിഗണിക്കുക. അന്ന് അന്വേഷണ ഉദ്യോഗസ്ഥനോട് ഹാജരാകാന് കോടതി അറിയിച്ചിട്ടുണ്ട്. ഇന്ന് രാവിലെ കേസ് വിചാരണകോടതി എടുക്കുന്ന സമയത്ത് സുരേശന് കേസില് ഹാജരായില്ല. പകരം രാജിവച്ചതായി സര്‍ക്കാരിനെ അറിയിക്കുകയായിരുന്നു.\nആഭ്യന്തര അഡീഷണല് ചീഫ് സെക്രട്ടറിയെ കത്ത് മുഖാന്തിരമാണ് രാജി വിവരമറിയിച്ചത്. രാജി സ്ഥിരീകരിച്ചതായി സര്‍ക്കാര് ഇതുവരെ അറിയിച്ചിട്ടില്ല. വിചാരണക്കോടതി മാറ്റണമെന്ന ഹര്‍ജി തള്ളിയ ഹൈക്കോടതി വിധിക്കെതിരെ സര്‍ക്കാര് സുപ്രീംകോടതിയെ സമീപിക്കാനാനിരിക്കെയാണ് സുരേശന്റെ രാജി.\nഅത്യന്തം നാടകീയമായ സംഭവങ്ങളാണ് നടിയെ ആക്രമിച്ച കേസ് വിചാരണയുമായി ബന്ധപ്പെട്ട് ഉണ്ടായിരുന്നത്. വിചാരണ കോടതിയില് നിന്ന് നീതി ലഭിക്കാന് സാദ്ധ്യതയില്ലെന്ന് ചൂണ്ടിക്കാട്ടി ആക്രമണം നേരിട്ട നടി ഹൈക്കോടതിയെ സമീപിച്ചിരുന്നു. ഇതേ ആവശ്യം ഉന്നയിച്ച് സര്‍ക്കാരും ഹൈക്കോടതിയെ സമീപിച്ചു. എന്നാല് ഹൈക്കോടതി സിംഗിള് ബെഞ്ച് ഇത് തെറ്റായ കീഴ്വഴക്കം സൃഷ്ടിക്കും എന്ന് നിരീക്ഷിച്ച് ഹര്‍ജി തളളി.\nTags: actress attack case, prosecutor, quits, suresan\nകാവ്യയുടെ സ്ഥാപനത്തില് പള്‍സര് സുനി എത്തിയതിന് തെളിവ്; വിചാരണക്കോടതിയില് ദിലീപിനെ കുടുക്കാന് 760 രേഖകള്\nനടിയെ ആക്രമിച്ച കേസ്; ദിലീപിനെ വീണ്ടും ചോദ്യം ചെയ്യുന്നു


സോളാര് സമരം അവസാനിപ്പിച്ച നടപടിക്കെതിരെ ടി.ജെ ചന്ദ്രചൂഡന് | DoolNews\nസോളാര് സമരം അവസാനിപ്പിച്ച നടപടിക്കെതിരെ ടി.ജെ ചന്ദ്രചൂഡന്\nWednesday, 21st August 2013, 2:02 pm\nതിരുവനന്തപുരം: സോളാര് പാനല് തട്ടിപ്പ് കേസില് മുഖ്യമന്ത്രി ഉമ്മന് ചാണ്ടിയുടെ രാജി ആവശ്യപ്പെട്ട് സി.പി.ഐ.എം നടത്തിയ സെക്രട്ടറിയേറ്റ് ഉപരോധ സമരം അവസാനിപ്പിച്ച നടപടിക്കെതിരെ ആര്.എസ്.പി ജനറല് സെക്രട്ടറി പ്രൊഫ. ടി ജെ ചന്ദ്രചൂഡന്. \nസമരം തുടങ്ങാന് ആര്‍ക്കുമാകുമെന്നും എന്നാല് അവസാനിപ്പിക്കുന്നത് അവധാനതയോടെ ആകണമായി രുന്നെന്നും ടി.ജെ ചന്ദ്രചൂഡന് പറഞ്ഞു.\nകുറച്ചുകൂടി നേതൃപാഠവം സമരത്തില് കാണിക്കേണ്ടിയിരുന്നു. ഇത്രയും ആളുകളെ പങ്കെടുപ്പിച്ച് കൊണ്ട് നടത്തിയ ഉപരോധ സമരം അവസാനിപ്പിച്ച രീതി ഒരിക്കലും നന്നായില്ലെന്നും ചന്ദ്രചൂഡന് പറഞ്ഞു.\nഇന്ന് പല സമരങ്ങളും നടത്തുന്നുണ്ടെങ്കിലും അതൊന്നും ലക്ഷ്യപ്രാപ്തിയിലെത്തുന്നില്ല. വിജയകരമായി അവസാനിപ്പാക്കാവുന്ന സെക്രട്ടറിയേറ്റ് ഉപരോധ സമരം പൊടുന്നനെ നിര്‍ത്തിയ രീതി ശരിയായില്ല.\nഇക്കാര്യത്തില് നേതൃത്വം കുറച്ചുകൂടി പക്വത കാണിക്കേണ്ടിയിരുന്നു. അങ്ങനെ കാണിച്ചിരുന്നെങ്കില് ഇപ്പോള് യോഗം വിളിച്ച് പാര്‍ട്ടിക്ക് വിശദീകരിക്കേണ്ടി വരില്ലായിരുന്നെന്നും ചന്ദ്രചൂഡന് പറഞ്ഞു.\nസമരം പൊടുന്നനെ അവസാനിപ്പിച്ചതിനെ കുറിച്ച് ഘടക കക്ഷികളുമായി ആലോചിച്ചില്ലെന്ന് നേരത്തെ തന്നെ പാര്‍ട്ടിയില് ആരോപണമുയര്‍ന്നിരുന്നെങ്കിലും ഇതിനെതിരെ ആരും പരസ്യമായി രംഗത്തെത്തയിരുന്നില്ല.


India-China Tension: PMO and S Jaishankar contradicting each other’s statements- says Owaisi | എന്താണിത്? മോദി ഒന്ന് പറയുന്നു... വിദേശകാര്യ മന്ത്രി മറ്റൊന്ന് പറയുന്നു... ചോദ്യങ്ങളുമായി ഒവൈസി - Malayalam Oneindia\nUpdated: Sat, Jun 20, 2020, 20:29 [IST]\nഹൈദരാബാദ്: ചൈനീസ് അതിര്‍ത്തിയിലുണ്ടായ സംഘര്‍ഷത്തില് സൈനികര്‍ക്ക് ജീവന് നഷ്ടമായ സംഭവത്തില് ചോദ്യങ്ങളുമായി എംഐഎം നേതാവ് അസദുദ്ദീന് ഒവൈസി. പ്രധാനമന്ത്രി നരേന്ദ്ര മോദിയും വിദേശകാര്യ മന്ത്രി എസ് ജയശങ്കറും രണ്ട് രീതിയിലാണ് വിഷയത്തില് പ്രതികരിക്കുന്നതെന്ന് ഒവൈസി ചൂണ്ടിക്കാട്ടി.\nഅതിര്‍ത്തിയില് ചൈനീസ് സൈന്യം കടന്നുകയറിയിട്ടില്ലെന്ന് മോദി പറയുന്നു. ഗല്‍വാന് താഴ്‌വരയിലെ നിയന്ത്രണരേഖയുമായി ബന്ധപ്പെട്ട എല്ലാ ധാരണകളും ചൈന ലംഘിച്ചുവെന്നാണ് മന്ത്രി ജയശങ്കര് പറഞ്ഞത്. ഈ വിഷയത്തില് ചില ചോദ്യങ്ങള് ബാക്കിയാകുന്നുവെന്ന് ഒവൈസി പറയുന്നു. വിശദാംശങ്ങള് ഇങ്ങനെ...\nപിന്നെ എങ്ങനെ അത് സംഭവിച്ചു\nനമ്മുടെ അതിര്‍ത്തിയില് ചൈനീസ് സൈന്യത്തിന്റെ കടന്നുകയറ്റമുണ്ടായില്ലെന്ന് പ്രധാനമന്ത്രിയുടെ ഓഫീസ് വിശദീകരിച്ചിരിക്കുന്നു. പിന്നെ എങ്ങനെയാണ് 20 സൈനികരുടെ ജീവന് നഷ്ടമായത്. ഇന്ത്യയുടെ ഭൂപ്രദേശം മറ്റൊരു രാജ്യത്തിന് ധാനം നല്‍കാന് പ്രധാനമന്ത്രിക്ക് അധികാരമില്ല. പാര്‍ലമെന്റിന്റെ അനുമതിയില്ലാതെ പ്രധാനമന്ത്രിക്ക് അതിന് സാധിക്കില്ലെന്നും ഒവൈസി ട്വീറ്റ് ചെയ്തു.\nമോദി ആരെയാണ് പിന്തുണയ്ക്കുന്നത്\nഗല്‍വാന് ഇന്ത്യയുടെ പ്രദേശമാണെന്ന് മുന് എയര് വൈസ് മാര്‍ഷല് മന്‍മോഹന് ബഹാദൂര് പറഞ്ഞിട്ടുണ്ട്. ചൈന അവരുടെതാണെന്ന് അവകാശപ്പെടുന്നു. കടന്നുകയറ്റമുണ്ടായില്ലെന്ന് പ്രധാനമന്ത്രി പറയുമ്പോള് അദ്ദേഹം ആരെയാണ് പിന്തുണയ്ക്കുന്നത് എന്ന് വ്യക്തമാക്കണമെന്നും ഒവൈസി പറഞ്ഞു.\nസമാനമായ ചില ചോദ്യങ്ങളുമായി കോണ്‍ഗ്രസും രംഗത്തുവന്നു. അതിര്‍ത്തി വിഷയത്തില് നരേന്ദ്ര മോദി സര്‍ക്കാരിന് ഇക്കാര്യത്തില് എല്ലാ വിധ പിന്തുണയും നല്‍കുന്നുവെന്ന് കോണ്‍ഗ്രസ് ദേശീയ വക്താവ് രണ്‍ദീപ് സുര്‍ജേവാല പറഞ്ഞു. സൈനികരുടെ രക്തസാക്ഷിത്വം വെറുതെയാകില്ലെന്ന് നരേന്ദ്ര മോദി കഴിഞ്ഞ ദിവസം സര്‍വകക്ഷി യോഗത്തിലും ആവര്‍ത്തിച്ചിരുന്നു. ഇക്കാര്യത്തില് എന്ത് പദ്ധതിയാണ് പ്രധാനമന്ത്രിക്കുള്ളത് എന്ന് സുര്‍ജേവാല ചോദിച്ചു.\nഎവിടെ വച്ച് സംഭവിച്ചു\nഇന്ത്യന് ഭൂമിയില് കയറിയില്ലെന്ന് ചൈന പറയുന്നു. ചൈനീസ് സൈനികര് ഇന്ത്യന് അതിര്‍ത്തിയില് കയറിയില്ലെന്ന് പ്രധാനമന്ത്രി മോദിയും പറയുന്നു. പിന്നെ എങ്ങനെ 20 ഇന്ത്യന് സൈനികര് കൊല്ലപ്പെട്ടു. എങ്ങനെയാണ് ഈ മരണം സംഭവിച്ചത്. ആരുടെ ഭൂമിയില് വച്ചാണ് ഇന്ത്യന് സൈനികര് കൊല്ലപ്പെട്ടത്. ഇതാണ് പ്രധാന ചോദ്യമെന്നും സുര്‍ജേവാല പറഞ്ഞു.\nowaisi indo china army indian army ലഡാക്ക് അതിർത്തി\nIndia-China Tension: PMO and S Jaishankar contradicting each other’s statements- says Ow


കേരളത്തിന്റെ പാതയില് മേഘാലയയും; കശാപ്പു നിരോധനത്തിനെതിരെ നിയമസഭയില് സര്‍ക്കാര് വിജ്ഞാപനം; പിന്തുണയുമായി ബി.ജെ.പി സഖ്യകക്ഷിയും\nഗോ രക്ഷാ പ്രവര്‍ത്തകര് കന്നുകാലികളുമായെത്തിയ ട്രക്കിന് തീ വച്ചു; മണിക്കൂറോളം ദേശീയ പാതയില് സംഘര്‍ഷാവസ്ഥ\nMonday 12th June 2017 9:16pm\nMonday 12th June 2017 9:14pm\nഷില്ലോങ്: കേരളത്തിന് പിന്നാലെ കശാപ്പിന് കന്നുകാലി വില്‍പന നിരോധിച്ച കേന്ദ്ര വിജ്ഞാപനത്തിനെതിരെ പ്രമേയവുമായി മേഘാലയയും. കോണ്‍ഗ്രസ് ഭരിക്കുന്ന മേഘാലയയില് സര്‍ക്കാരാണ് നിയമസഭയില് പ്രമേയം കൊണ്ടുവന്നത്. വിജ്ഞാപനം പിന്‍വലിക്കമെന്ന് ഐകകണ്‌ഠ്യേന പ്രമേയം ആവശ്യപ്പെട്ടു.\nജനങ്ങളുടെ അവകാശങ്ങള് ലംഘിക്കുന്നതാണ് കേന്ദ്രത്തിന്റെ തീരുമാനമെന്ന് നിയമസഭയില് പാസാക്കിയ പ്രമേയത്തില് ചൂണ്ടിക്കാണിക്കുന്നുണ്ടെന്നും ഇന്ത്യന് എക്‌സ്പ്രസ് റിപ്പോര്‍ട്ട് ചെയ്യുന്നു. കേന്ദ്രസര്‍ക്കാരിന്റെ പുതിയ നിയമം സംസ്ഥാനത്തിന്റെ അധികാരത്തിലേക്കുള്ള കടന്നുകയറ്റമാണെന്നായിരുന്നു മുഖ്യമന്ത്രി മുകുള് സാങ്മ പറഞ്ഞത്.\nപ്രതിപക്ഷ പാര്‍ട്ടികളായ യുണൈറ്റഡ് ഡെമോക്രാറ്റിക് പാര്‍ട്ടി, ഹില് സ്റ്റേറ്റ് പീപ്പിള്‍സ് ഡെമോക്രാറ്റിക് പാര്‍ട്ടി, ബിജെപിയുടെ സഖ്യകക്ഷിയായ നാഷ്‌നല് പീപ്പിള്‍സ് പാര്‍ട്ടി എന്നിവരും കേന്ദ്രം ഉത്തരവ് പിന്‍വലിക്കണമെന്ന് ആവശ്യപ്പെട്ടു. അടുത്ത മാസം ഒന്നിന് നിലവില് വരുന്ന ജിഎസ്ടി ബില്ലുമായി ബന്ധപ്പെട്ട വിഷയങ്ങള് ചര്‍ച്ച ചെയ്യാനാണ് തിങ്കളാഴ്ച പ്രത്യേക യോഗം വിളിച്ചത്. ഇതിനിടെയാണ് കന്നുകാലി കശാപ്പുമായി ബന്ധപ്പെട്ട കാര്യവും ചര്‍ച്ച ചെയ്തത്.\nകേന്ദ്രസര്‍ക്കാര് ഉത്തരവിനെതിരെ നേരത്തെ മേഘാലയയിലെ ബിജെപി നേതാക്കള് രംഗത്തുവന്നിരുന്നു. നോര്‍ത്ത് ഗാരോ ഹില്‍സ് ജില്ലാ പ്രസിഡന്റ് ബച്ചു മറാകും വെസ്റ്റ് ഗാരോ ഹില്‍സ് പ്രസിഡന്റ് ബെര്‍നാഡ് മറാക്കും പാര്‍ട്ടിയില് നിന്ന് രാജിവച്ചിരുന്നു.


രാമനാട്ടുകര അപകടത്തിൽ ദുരൂഹതയേറുന്നു; സ്വർണ്ണക്കടത്തിൽ കൂടുതൽ സംഘങ്ങളെന്ന് സംശയം | suspicion mounts over ramanattukara accident suspicion of more gangs in gold smuggling\nസ്വർണക്കടത്തിൽ കൂടുതൽ സംഘങ്ങളുണ്ടെന്നാണ് സംശയം. കൊടുവള്ളി സംഘവും ചെർപ്പുളശേരി സംഘവും ഉൾപ്പെട്ടിട്ടുണ്ട്. വാഹനം മാറി ചെയ്സ് നടത്തിയതാണ് അപകടത്തിന് കാരണമായതെന്ന് സംശയിക്കുന്നതായും പൊലീസ് പറഞ്ഞു.\nCalicut, First Published Jun 21, 2021, 5:37 PM IST\nകോഴിക്കോട്: രാമനാട്ടുകര വാഹനാപകടവുമായി ബന്ധപ്പെട്ട് കൂടുതൽ നിഗമനങ്ങളുമായി പൊലീസ്. അപകട സമയത്ത് രണ്ട് സംഘങ്ങൾ സ്വർണ്ണക്കടത്തിന് ശ്രമം നടത്തിയെന്നാണ് പൊലീസ് പറയുന്നത്. സ്വർണക്കടത്തിൽ കൂടുതൽ സംഘങ്ങളുണ്ടെന്നാണ് സംശയം. കൊടുവള്ളി സംഘവും ചെർപ്പുളശേരി സംഘവും ഉൾപ്പെട്ടിട്ടുണ്ട്. വാഹനം മാറി ചെയ്സ് നടത്തിയതാണ് അപകടത്തിന് കാരണമായതെന്ന് സംശയിക്കുന്നതായും പൊലീസ് പറഞ്ഞു.\nചെയ്സ് ചെയ്ത വാഹനം മാറിയെന്ന് തിരിച്ചറിഞ്ഞ ബൊലേറോ തിരിച്ച് വരുമ്പോഴാണ് അപകടമുണ്ടായതെന്നാണ് സംശയം. കൊടുവള്ളി സ്വദേശി മൊയ്തിന്റെ നിർദേശ പ്രകാരമാണ് കള്ളക്കടത്ത് സ്വർണം തട്ടിയെടുക്കാൻ സംഘമെത്തിയതെന്നും പൊലീസ് പറയുന്നു. ചെർപ്പുളശ്ശേരിയിൽ നിന്നുള്ള സംഘമെത്തിയത് കള്ളക്കടത്ത് സ്വർണം തട്ടിയെടുക്കാനാണ്. കൊടുവള്ളിയിൽ നിന്നുള്ള സംഘത്തിൽ നിന്നും സ്വർണം തട്ടിയെടുക്കാനായിരുന്നു പദ്ധതി. ഇരു സംഘങ്ങളും തമ്മിൽ ഏറ്റുമുട്ടൽ നടന്നതായി സൂചനയുണ്ട്. ചെർപ്പുളശ്ശേരി സംഘം മുമ്പും കള്ളക്കടത്ത് സ്വർണം കവർന്നിട്ടുണ്ട്. കസ്റ്റഡിയിലുള്ളവരെ കരിപ്പൂർ പൊലീസിന് കൈമാറുമെന്നും പൊലീസ് അറിയിച്ചു. രാമനാട്ടുകരയിൽ ഇന്ന് പുലർച്ചെ 4.45നുണ്ടായ അപകടത്തില് കരിപ്പൂരില് നിന്ന് മടങ്ങുകയായിരുന്ന പാലക്കാട് ചെർപ്പുളശ്ശേരി സ്വദേശികളായ അഞ്ച് യുവാക്കളാണ് മരിച്ചത്.\nമലപ്പുറം പാണ്ടിക്കാട് നിന്ന് സിമന്‍റ് കയറ്റി, കോഴിക്കോട് നാദാപുരത്തേക്ക് പോകുകയായിരുന്ന നാഷണൽ പെർമിറ്റ് ലോറിയാണ് കാറിൽ വന്നിടിച്ചത്. ആദ്യമണിക്കൂറുകളിൽ ഇതൊരു സാധാരണ അപകടമാണെന്നാണ് കരുതിയത്. എന്നാല് കരിപ്പൂരിൽ നിന്ന് പാലക്കാട്ടേക്ക് പോകുന്നതിന് പകരം യുവാക്കള് രാമനാട്ടുകരയിലെത്തിയത് എന്തിനെന്ന ചോദ്യമാണ് പൊലീസിനെ കുഴച്ചത്. തുടര്‍ന്ന് മരിച്ചവരുടെ പശ്ചാത്തലം വിശദമായി അന്വേഷിക്കാന് തീരുമാനിക്കുകയായിരുന്നു. മൂന്ന് വാഹനങ്ങളിലായി 15 പേരാണ് സംഘത്തിലുണ്ടായിരുന്നത് എന്ന് സിറ്റി പൊലീസ് കമ്മീഷണർ എ വി ജോർജ് വ്യക്തമാക്കിയിരുന്നു.


കര്‍ക്കിടകമാസം പിറന്നു. അദ്ധ്യാത്മരാമായണം കര്‍ക്കിടക മഴയായി പെയ്തുതുടങ്ങിയിരിക്കുന്നു. ഇങ്ങനെയൊരു കാവ്യം മലയാള ഭാഷയ്ക്ക് സമ്മാനിച്ച എഴുത്തച്ചനെക്കുറിച്ച് എന്തെങ്കിലും കുറിച്ചിടാന് ഞാന് തീര്‍ത്തും അനര്‍ഹനാണ്. ഞാന് അദ്ദേഹത്തിന്‍റെ പാദങ്ങളില് മനസുകൊണ്ട് നമസ്കരിക്കുന്നു.\nരാമായണകാവ്യത്തിലെ വരികളുടെ അര്‍ഥങ്ങള് ഒന്നും ഉള്‍ക്കൊള്ളാന് കഴിവില്ലാതിരുന്ന കുട്ടിക്കാലം മുതലേ രാമായണപാരായണം എന്നെ വല്ലാതെ ആകര്‍ഷിച്ചിരുന്നു. പഠിക്കാന് പൊതുവേ ഒരു മടിയനായ ഞാന് കര്‍ക്കിടമാസത്തിലെ പ്രഭാതത്തില് തുടകള്‍ക്കിടയില് കൈകള് കൂട്ടിവച്ച് ഉറങ്ങാറുള്ള എന്നെ വിളിച്ചുണര്‍ത്തിയിരുന്നത് ആകാശവാണിയില് പ്രക്ഷേപണം ചെയ്യാറുള്ള രാമായണപാരായണമായിരുന്നു. പുസ്തകം തുറന്നുവച്ച് കൊച്ചുപെട്ടിക്കകത്തുനിന്നും ഒഴുകിയെത്തുന്ന രാമായണം കേട്ടിരിക്കും.\nപിന്നെ കേള്‍ക്കുന്നത് വൈകുന്നേരം സ്കൂള് വിട്ടുവന്നാല് കറി വെക്കാനുള്ള സാധനങ്ങള് വാങ്ങിക്കാന് കുമാരേട്ടന്‍റെ കടയില് പോയാലാണ്. കുമാരേട്ടന്‍റെ കടയ്ക്ക് സമീപമുള്ള വീട്ടില് നിന്ന് കൊയ്മേത്ത് രാഘവേട്ടന് രാമായണം പാരായണം ചെയ്യുന്നുണ്ടാവും. കുമാരേട്ടനോ മകന് സുധാകരേട്ടനോ സാധനങ്ങള് എടുത്തു തരുന്നതുവരെ രാമായണത്തില് ആസ്വദിച്ചുനില്‍ക്കും. പൊടുന്നനെ വരുകയും പോകുകയും ചെയ്യുന്ന കര്‍ക്കിടക മഴ രാഘവേട്ടനോടൊപ്പം രാമായണം ഏറ്റു ചൊല്ലും.\nകടയിൽ നിന്നും തിരിച്ചുവീട്ടിലെത്തുമ്പോഴേക്കും ഗോപാല കൈക്കോര്* പാരായണം തുടങ്ങിയിട്ടുണ്ടാവും. അദ്ദേഹത്തിന്‍റെ വീട് ഞങ്ങളുടെ വീടിന്‍റെ തെക്കുകിഴക്ക് ഭാഗത്താണ്. ഒരു ഉയര്‍ന്ന പ്രദേശത്താണ് ഞങ്ങളുടെ വീട്. കിഴക്കോട്ടേക്ക് ഒരിറക്കം. പിന്നെ കിഴക്കോട്ടേക്ക് തന്നെ ഒരു കയറ്റവും. അവിടെയാണ് ഗോപാല കൈക്കോറിന്‍റെ വീട്. രണ്ടു വീടും ഉയരത്തിലായതിനാല് അദ്ദേഹത്തിന്‍റെ രാമായണപാരായണം വ്യക്തമായി കേള്‍ക്കാന് സാധിക്കും. രാത്രി വൈകുവോളം അദ്ദേഹം പാരായണം തുടരും. വേറെയുമുണ്ട് അങ്ങനെ കുറേപ്പേര്. ഈ പറഞ്ഞ മൂന്നും ഞാന് കേട്ട് ആസ്വദിച്ച രാമായണപരായണങ്ങളാണ്. കര്‍ക്കിടകമാസമാവുമ്പോള് ഇപ്പോഴും എന്‍റെ ഓര്‍മ്മയില് ആകാശവാണിയിലെ അദൃശ്യവ്യക്തികളും കൊയ്മേത്തെ രാഘവേട്ടനും ഗോപാലകൈക്കൊറും രാമായണം പാരായണം ചെയ്യുകയാണ്. അറേബ്യന് മരുഭൂമിയിലെ വേനല്‍ക്കാലം എന്‍റെ മനസ്സില് തീക്കനല് വാരിയിടുമ്പോള് കര്‍ക്കിടകത്തിന്‍റെ ഓര്‍മ്മകള് ആദ്ധ്യാത്മരാമായണമായും മഴയായും അതിനുമുകളില് വീഴുമ്പോള് മനസ്സ് തണുക്കുന്നു. തണുത്തുറയ്ക്കുന്നു.\n*കൈക്കോര് = ഉത്തരമലബാറിലെ നായര്‍സമുദായത്തില്‍പെട്ട പുരുഷന്‍മാരെ ഇങ്ങനെയാണ് വിളിക്കുക.\nസമയം 9:11:00 PM


എർട്ടിഗയും മുഖംമിനുക്കുകയാണ് | Ertiga - Hot Wheel | Madhyamam\nHomechevron_rightHot Wheelschevron_rightAuto Newschevron_rightഎർട്ടിഗയും...\ndate_range 21 May 2018 9:31 AM GMT\nസ്വിഫ്റ്റിനും ഡിസയറിനും പിന്നാലെ മാരുതി കുടുംബത്തിലെ മറ്റൊരംഗംകൂടി മാറുകയാണ്. മാറ്റമെന്ന് പറഞ്ഞാൽ തൊലിപ്പുറത്തെ പരിഷ്കാരങ്ങളല്ല, കാര്യമായ മാറ്റങ്ങൾ തന്നെയാണ് കമ്പനി ഉദ്ദേശിക്കുന്നത്. ഏപ്രിലിൽ നടന്ന ഇൻഡോനേഷ്യൻ മോേട്ടാർ ഷോയിലാണ് സുസുക്കി പുത്തൻ എർട്ടിഗയെ ആദ്യമായി അവതരിപ്പിച്ചത്. ദീപാവലിയോടെ ഇന്ത്യയിൽ കാർ എത്തുമെന്നാണ് കമ്പനി വൃത്തങ്ങൾ നൽകുന്ന സൂചന. രൂപവും ഭാവവും ഹൃദയവും മാറിയുള്ള വരവാണ് ഇത്തവണ. പുതിയ പ്ലാറ്റ്േഫാമിലെത്തുേമ്പാൾ എർട്ടിഗക്ക് നീളം കൂടിയിട്ടുണ്ട്.\nബലേനോ, സ്വിഫ്റ്റ്, ഡിസയർ തുടങ്ങളിയവയിലെ ഹാർെട്ടക് പ്ലാറ്റ്ഫോം തന്നെയാണ് എർട്ടിഗക്ക്. പഴയ വാഹനത്തിന് 4265 എം.എം ആയിരുന്നു നീളം. ഇപ്പോഴത് 4395 എം.എം ആയി വർധിച്ചു. വീൽബേസിൽ മാറ്റമൊന്നുമില്ല. പഴയ 2740 എം.എം അങ്ങനെ തന്നെ തുടരുന്നു. വീതിയിലും ഉയരത്തിലും അൽപം വർധനവുണ്ട്. മൊത്തത്തിൽ കൂടുതൽ ഇടമുള്ള എം.പി.വിയായി എർട്ടിഗ പരിണമിച്ചു. മുന്നിൽ ഹെഡ്ലൈറ്റും ഗ്രില്ലും ബമ്പറും എല്ലാം മാറി. ക്രോമിയത്തിെൻറ ചെറു കഷ്ണങ്ങൾ പിടിപ്പിച്ചതുപോലുള്ള ഗ്രില്ല് കൂടുതൽ ആധുനികമെന്ന തോന്നലുണ്ടാക്കും. \nഉയർന്ന മോഡലുകളിൽ പ്രൊജക്ടർ ഹെഡ്ലൈറ്റുകൾ വരും. തടിച്ച ബമ്പറും ഫോഗ്ലാമ്പ് ഹൗസിങ്ങും വാഹനത്തിന് നല്ല ഗാംഭീര്യം നൽകും. എർട്ടിഗയുടെ പിൻവശം അതിമനോഹരമായി മാറ്റിപ്പണിതു എന്നതിന് സുസുക്കി എൻജിനീയർമാർ നല്ല ൈകയടി അർഹിക്കുന്നുണ്ട്. ആഡംബര വാഹനങ്ങളോട് കിടപിടിക്കുന്ന പിൻവശമാണ്. മുകളിലേക്കും താഴേക്കും വശങ്ങളിലേക്കും വളർന്നിറങ്ങിയ എൽ ആകൃതിയുള്ള ടെയിൽ ലാമ്പ്, നീണ്ട ക്രോമിയം ബാർ, വലിയ സുസുക്കി ലോഗോ, കറുത്ത അരികുകളോടുകൂടിയ ഗ്ലാസ് ഏരിയ എന്നിവയെല്ലാം പിറകിലെ മാറ്റ് കൂട്ടുന്നു.\nബീജും കറുപ്പുമാണ്ഉൾവശത്തെ നിറം. സ്വിഫ്റ്റിലേതിന് സമാനമായ സ്റ്റിയറിങ് വീൽ നേരത്തെ തന്നെ സ്പോർട്ടിയെന്ന് അറിയപ്പെടുന്നതാണ്. എ.സി വെൻറുകൾ മുൻവശത്തുടനീളം നീണ്ടിരിക്കുന്നെന്ന് തോന്നുമാറാണ് രൂപകൽപന ഇതിന് തൊട്ടുതാഴെ തടിയെ അനുസ്മരിപ്പിക്കുന്ന തീമുമുണ്ട്. ഇഗ്നിസിലേതിന് സമാനമായാണ് ടച്ച് സ്ക്രീൻ ഇൻഫോടൈൻമെൻറ് സിസ്റ്റം ഇണക്കിച്ചേർത്തിരിക്കുന്നത്. ഡാഷ്ബോർഡിൽ അൽപം മുന്നിലേക്ക് തള്ളിയാണിത് നിൽക്കുന്നത്.\nഎ.സി സ്വിച്ചുകൾക്ക് കുറേക്കൂടി നിലവാരമാകാമെന്ന് ആർക്കെങ്കിലും തോന്നിയാൽ കുറ്റം പറയാനാകില്ല. സ്റ്റിയറിങ് കൺട്രോളുകൾ, തെളിച്ചമുള്ള ഇൻസ്ട്രമെൻറ് ക്ലസ്റ്റർ, സുഖപ്രദമായ സീറ്റുകൾ, റിയർ പാർക്കിങ് സെൻസറുകൾ തുടങ്ങിയവ പ്രത്യേകതകളാണ്. ഏഴ് സീറ്റുകളുമായാണ് എർട്ടിഗ വരുന്നത്. എല്ലാ േവരിയൻറുകളിലും ഒരു എയർബാഗ് നൽകിയിട്ടുണ്ട്. മുകളിലെത്തുേമ്പാൾ രണ്ട് എയർബാഗുകളും നൽകിയിട്ടുണ്ട്. എ.ബി.എസും സ്റ്റാൻഡേർഡാണ്.\nഏറെ നാളുകൾക്കുശേഷം മാരുതി തങ്ങളുടെ വാഹനത്തിന് പുതിയ എൻജിൻ പരീക്ഷിക്കുന്നത് എർട്ടിഗയിലാണ്. പുതിയ 1.5 ലിറ്റർ കെ15 ബി പെട്രോൾ എൻജിൻ എർട്ടിഗയിൽ ഉൾപ്പെടുത്തിയിട്ടുണ്ട്. പഴയ 1.4ലിറ്ററിന് പകരമാണിത് വരുന്നത്. പുതിയ എൻജിൻ 105ബി.എച്ച്.പി കരുത്തും 138എൻ.എം ടോർക്കും ഉൽപാദിപ്പിക്കും. ഡീസൽ പഴയ 1.3ലിറ്റർ മൾട്ടിജെറ്റ് ഡി.ഡി.െഎ.എസ് എൻജിൻ തന്നെയാണ്. പെട്രോളിൽ സി.വി.ടി ഒാേട്ടാമാറ്റിക് ഗിയർബോക്സും ഉൾപ്പെടുത്തിയിട്ടുണ്ട്. റെനോ ലോഡ്ജി, ഹോണ്ട ബി.ആർ.വി, നിസാൻ ഇവാലിയ തുടങ്ങിയവയോടായിരിക്കും എർട്ടിഗ മത്സരിക്കുക. വില 6.5മുതൽ ഒമ്പത് ലക്ഷം വരെ.\nTAGS:ertiga automobile malayalam news\nNews Summary - Ertiga - Hot Wheel


-വൈക്കം മുഹമ്മദ് ബഷീര്\nഒരു മൂക്ക് ബുദ്ധിജീവികളുടെയും ദാര്‍ശനികരുടെയും ഇടയില് വലിയ തര്‍ക്ക വിഷയമായി കലാശിച്ചിരിക്കുന്നു. വിശ്വവിഖ്യാതമായ മൂക്ക്.\nആ മൂക്കിന്റെ യഥാര്‍ത്ഥ ചരിത്രമാണ് ഇവിടെ രേഖപ്പെടുത്താന് പോകുന്നത്.\nചരിത്രം ആരംഭിക്കുന്നത് അദ്ദേഹത്തിന് ഇരുപത്തിനാലുവയസ്സ് തികഞ്ഞ കാലത്താണ്.അതുവരെ അദ്ദേഹത്തെ ആരും അറിഞ്ഞിരുന്നില്ല.ഈ ഇരുപത്തിനാലാമത്തെ വയസ്സിനു വല്ല പ്രത്യേകതയുമുണ്ടോ എന്തോ!ഒന്നുശരിയാണ്... ലോകചരിത്രത്തിന്റെ ഏടുകള് മറിച്ചുനോക്കിയാല് മിക്ക മഹാന്മാരുടെയും ഇരുപത്തിനാലാമത്തെ വയസ്സിനു ചില പ്രത്യേകതകള് കാണാന് കഴിയും.ചരിത്രവിദ്യാര്‍ത്ഥികളോട് ഇതെടുത്തു പറയേണ്ട കാര്യമില്ലല്ലോ?\nനമ്മുടെ ചരിത്രപുരുഷന് ഒരു കുശിനിപ്പണിക്കാരനായിരുന്നു. കുക്ക്.പറയത്തക്ക ബുദ്ധിവൈഭവമൊന്നുമുണ്ടായിരുന്നില്ല. എഴുത്തും വായനയും അറിഞ്ഞുകൂടാ.അടുക്കളയാണല്ലോ അദ്ദേഹത്തിന്റെ ലോകം.അതിനു വെളിയിലുള്ള കാര്യങ്ങളെക്കുറിച്ച് തികച്ചും ആശ്രദ്ധന്.എന്തിനു ശ്രദ്ധിക്കണം?\nനല്ലവണ്ണം ഉണ്ണുക;സുഖമായൊന്നു പൊടിവലിക്കുക;ഉറങ്ങുക; വീണ്ടും ഉണരുക;കുശിനിപ്പണി തുടങ്ങുക.ഇത്രയുമാണ് അദ്ദേഹത്തിന്റെ ദിനചര്യ.\nമാസങ്ങളുടെ പേര് അദ്ദേഹത്തിനറിഞ്ഞുകൂടാ.ശമ്പളം വാങ്ങേണ്ട സമയമാകുമ്പോള് അമ്മവന്ന് ശമ്പളം വാങ്ങിക്കൊണ്ടുപോകും. പൊടി വേണമെങ്കില് ആ തള്ള തന്നെ വാങ്ങിച്ചുകൊടുക്കും. ഇങ്ങനെ സുഖത്തിലും സംതൃപ്തിയിലും ജീവിച്ചുവരവേ അദ്ദേഹത്തിന് ഇരുപത്തിനാലു തിരുവയസ്സു തികയുന്നു. അതോടെ അദ്ഭുതം സംഭവിക്കുകയാണ്!\nവേറെ വിശേഷമൊന്നുമില്ല.മൂക്കിനു ശകലം നീളംവെച്ചിരിക്കുന്നു. വായുംകഴിഞ്ഞ് താടിവരെ നീണ്ടുകിടക്കുകയാണ്!\nഅങ്ങനെ ആ മൂക്ക് ദിനംതോറും വളരാന് തുടങ്ങി.ഒളിച്ചുവെക്കാന് പറ്റുന്ന കാര്യമാണോ?ഒരു മാസം കൊണ്ട് അത് പൊക്കിള് വരെ നീണ്ടു.എന്നാല് ,വല്ല അസുഖവുമുണ്ടോ?അതുമില്ല. ശ്വാസോച്ഛാസം ചെയ്യാം.പൊടിവലിക്കാം.വാസനകള് സര്‍വ്വവും തിരിച്ചറിയാം.പറയത്തക്ക യാതൊരു കുഴപ്പവുമില്ല.\n'പക്ഷെ ഇങ്ങനത്തെ മൂക്കുകള് ലോകചരിത്രത്തിന്‍റെ ഏടുകളില് കിടപ്പുണ്ടായിരിക്കാം-അല്പസ്വല്പം.പക്ഷെ,അത്തരം കിണാപ്പന്‍മൂക്കാണോ ഈ മൂക്ക്.ഈ മൂക്കുകാരണം പാവപ്പെട്ട ആ അരിവയ്പ്പുകാരനെ ജോലിയില്‍നിന്നും പിരിച്ചുവിട്ടു.\nപിരിച്ചു വിട്ട തൊഴിലാളിയെ തിരിച്ചെടുക്കണം എന്നെല്ലാം പറഞ്ഞ് ബഹളംകൂട്ടാന് ഒരു സംഘക്കാരും മുന്നോട്ടുവന്നില്ല. രാഷ്ട്രീയ പാര്‍ട്ടികളെല്ലാം ഈ കൊടിയ അനീതിയുടെ മുമ്പില് കണ്ണടച്ചുകളഞ്ഞു.\n'എന്തിനയാളെ പിരിച്ചുവിട്ടു?' മനുഷ്യസ്നേഹികളെന്നു പറയുന്നവരാരും ഈ ചോദ്യം ചോദിച്ചില്ല.എവിടെപ്പോയി അന്ന് ബുദ്ധിജീവികളും ദാര്‍ശനീയരും?\nപാവം തൊഴിലാളി;പാവം കുശിനിക്കാരന്!\nജോലി നഷ്ടപ്പെട്ടതെന്തുകൊണ്ടെന്ന് ആരും അദ്ദേഹത്തിന് പറഞ്ഞുകൊടുക്കേണ്ടതായിട്ടില്ല.ജോലിക്ക് നിര്‍ത്തിയിരുന്ന വീട്ടുകാര്‍ക്ക് സ്വൈര്യമില്ലാതായിത്തീര്‍ന്നതാണു കാരണം.മൂക്കനെ കാണാന്,മൂക്കു കാണാന് രാപ്പകല് മനുഷ്യക്കടല്!ഫോട്ടോ എടുക്കുന്നവര്,അഭിമുഖസംഭാഷണക്കാര്,റേഡിയോ, ടെലിവിഷന്,പത്രക്കാരായ പത്രക്കാര്...ഇരമ്പുന്ന മനുഷ്യക്കടല്.\nആ വീട്ടില് നിന്നും പല സാധനങ്ങളും കളവുപോയി. പതിനെട്ടുകാരി സുന്ദരിയെ കട്ടുകൊണ്ടുപോകാനും ശ്രമമുണ്ടായി.\nഈ വിധത്തില് ജോലി നഷ്ടപ്പെട്ട ആ കുശിനിപ്പണിക്കാരന് തന്‍റെ പാവപ്പെട്ട ചെറ്റപ്പുരയില് പട്ടിണികിടക്കുമ്പോള് ഒരു കാര്യം അയാള്‍ക്ക് നന്നായി ബോധ്യം വന്നു.അയാളും അയാളുടെ മൂക്കും വളരെ പ്രസിദ്ധി നേടിക്കഴിഞ്ഞിരിക്കുന്നു!\nദൂരദേശങ്ങളില് നിന്നുപോലും ആളുകള് അയാളെ കാണാന് വരുന്നു.ദീര്‍ഘമേറിയ മൂക്ക് നോക്കിക്കൊണ്ട് അദ്ഭുതസ്തബ്ധരായി നില്‍ക്കുന്നു.ചിലര് തൊട്ടുനോക്കുന്നുമുണ്ട്.എന്നാല്,ആരും...ആരും 'നിങ്ങള് ആഹാരം ഒന്നും കഴിച്ചില്ലേ?എന്താണിത്ര ക്ഷീണം?' എന്നൊന്നും ചോദിച്ചില്ല.ഒരുവലിക്ക് പൊടിവാങ്ങാന്‍പോലും ആ വീട്ടില് ഒമ്പിടിക്കാശില്ല.പട്ടിണിക്കിട്ട കാഴ്ച്ചമൃഗമാണോ അയാള്?മണ്ടനാണെങ്കിലും മനുഷ്യനല്ലേ?അയാള് തന്‍റെ വൃദ്ധമാതാവിനെ വിളിച്ച് രഹസ്യമായി പറഞ്ഞു:\n'ഈ മൂശ്ശേട്ടകളെ ആട്ടിപ്പൊറത്താക്കി വാതിലടച്ചേ!'\nഅമ്മ സൂത്രത്തില് എല്ലാവരെയും വെളിയിലാക്കി വാതിലടച്ചു.\nഅന്നുമുതല് അവര്‍ക്ക് നല്ലകാലമായി!അമ്മയ്ക്കു കൈക്കൂലി കൊടുത്ത് ചിലര് മകന്‍റെ മൂക്കുകാണാന് തുടങ്ങി!മണ്ടക്കൂട്ടമല്യോ ജനം.ഈ കൈക്കൂലിക്കെതിരായി ചില നീതിമാന്‍മാരായ ബുദ്ധിജീവികളും ദാര്‍ശനീയരും ഉശിരന് ശബ്ദമുയര്‍ത്തി. പക്ഷെ,ഗവണ്മെന്‍റ് ഇതുസംബന്ധമായി യാതൊരു നടപടിയുമെടുത്തില്ല.കേട്ടതായിപ്പോലും ഭാവിച്ചില്ല.സര്‍ക്കാരിന്‍റെ ഈ കൊടിയ അനാസ്ഥയെ പ്രതിഷേധിച്ചു പരാതിക്കാര് പലരും ഗവണ്‍മെണ്ടിനെതിരായുള്ള പലേ അട്ടിമറിപ്പന് പാര്‍ട്ടികളിലും ചേര്‍ന്നു!\nമൂക്കന്‍റെ വരാഴിക ദിനംപ്രതി വര്‍ദ്ധിച്ചു.എന്തിനധികം!അക്ഷര ശൂന്യനായ ആ കുശിനിപ്പണിക്കാരന് ആറുകൊല്ലം കൊണ്ട് ലക്ഷപ്രഭുവായി.\nഅദ്ദേഹം മൂന്നു പ്രാവശ്യം സിനിമയില് അഭിനയിച്ചു.'ദി ഹ്യുമന് സബ്മറയിന്' എന്ന ടെക്നിക്കളര് ഫിലിം എത്രയെത്രകോടി പ്രേക്ഷകരെയാണ് ആകര്‍ഷിച്ചത്!അന്തര്‍വാഹിനിമനുഷ്യന്... ആറു മഹാകവികള് മൂക്കന്‍റെ അപദാനങ്ങളെ കീര്‍ത്തിച്ചുകൊണ്ട് മഹാകാവ്യങ്ങള് പുറത്തിറക്കി.ഒമ്പതു മഹാസാഹിത്യകാരന്‍മാര് മൂക്കന്‍റെ ജീവചരിത്രമെഴുതി പണവും പ്രശസ്തിയും നേടി.\nമൂക്കന്‍റെ സൌധം ഒരഥിതിമന്ദിരം കൂടിയാണ്.ആര്‍ക്കും അവിടെ ഇപ്പോഴും ആഹാരമുണ്ട്;ഒരുവലി പൊടിയും.\nആ കാലത്ത് അദ്ദേഹത്തിന് രണ്ടു സെക്രട്ടറിമാരുണ്ടായിരുന്നു. രണ്ടു സുന്ദരികള്;വിദ്യാസമ്പന്നകള്.\nരണ്ടുപേരും മൂക്കനെ കലശലായി പ്രേമിക്കുന്നു;രണ്ടുപേരും മൂക്കനെ ആരാധിക്കുന്നു.ഏതു മണ്ടനെയും ഏതു തീവെട്ടിക്കൊള്ളക്കാരനേയും,ഏതു മുന്തിയറുപ്പനേയും പ്രേമിക്കാന് സുന്ദരികള് എപ്പോഴും ഉണ്ടാകുമല്ലോ!\nലോകചരിത്രത്തിന്‍റെ ഏടുകള് മറിച്ചുമറിച്ച് നോക്കിയാല് രണ്ടുസുന്ദരികള് ഒരു പുരുഷനെ ഒരേസമയത്തു പ്രേമിക്കുമ്പോള് ചില്ലറ കുഴപ്പങ്ങളുണ്ടായതായി കാണുമല്ലോ.മൂക്കന്‍റെ ജീവിതത്തിലും അതുണ്ടായി.\nആ രണ്ടു സുന്ദരികളെപ്പോലെ ജനങ്ങള് ആകമാനം മൂക്കനെ സ്നേഹിക്കുന്നുണ്ട്.പൊക്കിള്‍ക്കുഴിവരെ നീണ്ടുകിടക്കുന്ന അണ്ഡകടാഹപ്രശസ്തമായ സുന്ദരമൂക്ക് മഹത്ത്വത്തിന്‍റെ ചിഹ്നമല്ലേ?തീര്‍ച്ചയായും...\nലോകത്തിലുണ്ടാകുന്ന പ്രധാന സംഭവങ്ങളെപ്പറ്റി മൂക്കന് അഭിപ്രായം പറയും.പത്രക്കാര് അത് പ്രസിദ്ധപ്പെടുത്തും.\n'മണിക്കൂറില് പതിനായിരം മൈല് വേഗതയുള്ള വിമാനം ഉണ്ടാക്കിയിരിക്കുന്നു!അതേപ്പറ്റി മൂക്കന് താഴെ പറയുന്ന പ്രകാരം പ്രസ്താവിക്കുകയുണ്ടായി...!'\n'മരിച്ച മനുഷ്യനെ ഡോക്ടര് ബുന്ത്രോസ് ഫുറാസിബുറോസ് ജീവിപ്പിച്ചു.അതേപ്പറ്റി മൂക്കന് താഴെ പറയുന്ന പ്രകാരം പ്രസ്താവിക്കുകയുണ്ടായി...!'\nലോകത്തിലേക്ക് ഉയരംകൂടിയ കൊടുമുടിയില് ചിലര് കയറി എന്നുകേട്ടപ്പോള് ജനങ്ങള് ചോദിച്ചു:\n'അതേപ്പറ്റി മൂക്കന് എന്തുപറഞ്ഞു?'\nമൂക്കന് ഒന്നും പറഞ്ഞില്ലെങ്കില്....ഭ!ആ സംഭവം നിസ്സാരം. ഇങ്ങനെ ഗോളാന്തരയാത്ര,പ്രപഞ്ചങ്ങളുടെ ഉല്പത്തി,ചിത്രമെഴുത്ത്,വാച്ചുകച്ചവടം,മെസ്മെരിസം,ഫോട്ടോഗ്രാഫി,ആത്മാവ്,പ്രസിദ്ധീകരണശാല,നോവലെഴുത്ത്,മരണാനന്തരജീവിതം,പത്രപ്രവര്‍ത്തനം,നായാട്ട്...എന്നുവേണ്ട,എല്ലാറ്റിനെപ്പറ്റിയും മൂക്കന് അഭിപ്രായം പറയണം!പറയുമല്ലോ.മൂക്കന് അറിഞ്ഞുകൂടാത്തത് മഹാപ്രപഞ്ചത്തില് വല്ലതുമുണ്ടോ?ഒന്നുപറ!\nഈ കാലഘട്ടത്തിലാണ് മൂക്കനെ പിടിച്ചുപറ്റാനുള്ള വലിയ ഗൂഡാലോചനകള് നടക്കുന്നത്.പിടിച്ചുപറ്റുക എന്നുള്ളത് പുത്തനായ ഏര്‍പ്പാടൊന്നുമല്ലല്ലോ.പിടിച്ചുപറ്റലിന്‍റെ കഥയാണ് ലോകചരിത്രത്തിന്‍റെ അധികഭാഗവും.\nനിങ്ങള് തരിശുഭൂമിയില് കുറെ തൈവെക്കുന്നു. വെള്ളമൊഴിക്കുന്നു.വളമിടുന്നു.വേലികെട്ടുന്നു.പ്രതീക്ഷയാര്‍ന്ന വര്‍ഷങ്ങള് നീങ്ങി തൈകളെല്ലാം കുലച്ചു.കുലകുലയായി തേങ്ങകള് അങ്ങനെ ജോറായി തൂങ്ങുന്നു.അപ്പോള് നിങ്ങളില്‍നിന്ന് ആ തെങ്ങുന്തോപ്പു പിടിച്ചുപറ്റാന് ആര്‍ക്കാണെങ്കിലും മോഹംതോന്നും!-മൂക്കനെ പിടിച്ചുപറ്റുക.\nആദ്യമായി മൂക്കനെ പിടിച്ചുപറ്റാനുള്ള ശ്രമം മഹത്തായ വിപ്ലവശ്രമം നടത്തിയത് ഗവണ്‍മെണ്ടാണ്.അത് സര്‍ക്കാരിന്‍റെ ഡാവായിരുന്നു.'നാസികപ്രമുഖന്' എന്നൊരു ബഹുമതിക്കു പുറമേ മൂക്കന് ഗവണ്‍മെണ്ട് ഒരു മെഡലും കൊടുത്തു.പ്രസിഡണ്ട് തന്നെയാണ് വജ്രഖചിതമായ ആ സ്വര്‍ണമെഡല് മൂക്കന്‍റെ കഴുത്തില് അണിയിച്ചത്.എന്നിട്ടു ഹസ്തദാനത്തിനുപകരം പ്രസിഡണ്ട് മൂക്കന്‍റെ മൂക്കിന്‍റെതുമ്പില് പിടിച്ചുകുലുക്കി. ഇതിന്‍റെയെല്ലാം ന്യൂസ്റീല് നാടൊട്ടുക്കുമുള്ള സിനിമാശാലകളിലും ടെലിവിഷനിലും പ്രദര്‍ശിപ്പിച്ചു.\nഅപ്പോഴത്തേക്കും രാഷ്ട്രീയപ്പാര്‍ട്ടികള് ഉഷാറായി മുന്നോട്ടുവന്നു. ജനങ്ങളുടെ മഹത്തായ സമരത്തിന് സഖാവ് മൂക്കന് നേതൃത്വം കൊടുക്കണം!സഖാവ് മൂക്കനോ!ആരുടെ,എന്തിന്‍റെ സഖാവ്?ഈശ്വരാ...പാവം മൂക്കന്!....മൂക്കന്,പാര്‍ട്ടിയില് ചേരണം.\nപാര്‍ട്ടികള് പലതാണ്.വിപ്ലവമാണ് ഉന്നം.ജനകീയ വിപ്ലവം. എല്ലാ ജനകീയവിപ്ലവപ്പാര്‍ട്ടികളിലും ഒരേസമയത്ത് മൂക്കന് എങ്ങനെചേരും?\nമൂക്കന് പറഞ്ഞു :\n'ഞാനെന്നാത്തിനാ പാര്‍ട്ടീലൊക്കെച്ചേരണത്?ഇനിച്ചു കയ്യേല!'\nഇങ്ങനെ ഇരിക്കുമ്പോള് സെക്രട്ടറിമാരില് ഒരു സുന്ദരി പറഞ്ഞു:\n'എന്നോട് ഇഷ്ടമുണ്ടെങ്കില് സഖാവ് മൂക്കന് എന്‍റെ പാര്‍ട്ടിയില് ചേരണം!'\n'ഞാമ്പല്ല പാര്‍ട്ടീലും ചേരണോ?'-\nമൂക്കന് മറ്റേ സുന്ദരിയോടു ചോദിച്ചു.\nഅവള്‍ക്കു കാര്യം മനസ്സിലായി.അവള് പറഞ്ഞു:\nഅപ്പോഴത്തേക്കും ഒരു വിപ്ലവപാര്‍ട്ടിക്കാര് മുദ്രാവാക്യം ഇട്ടുകഴിഞ്ഞു:\n'നമ്മുടെ പാര്‍ട്ടി മൂക്കന്‍റെ പാര്‍ട്ടി!മൂക്കന്‍റെ പാര്‍ട്ടി ജനങ്ങളുടെ വിപ്ലവപാര്‍ട്ടി!'\nഇതുകേട്ടപ്പോള് മറ്റേ ജനകീയ വിപ്ലവപ്പാര്‍ട്ടിക്കാര്‍ക്ക് അരിശം മൂത്തു.അവര് മൂക്കന്‍റെ സെക്രട്ടറിമാരായ സുന്ദരികളില് ഒരുത്തിയെക്കൊണ്ട് മൂക്കനെതിരായി ഒരു ഭയങ്കര പ്രസ്താവന ഇറക്കിച്ചു:\n'മൂക്കന് ജനങ്ങളെ വഞ്ചിച്ചു!പിന്തിരിപ്പന് മൂരാച്ചിയാണ് മൂക്കന്. ഇത്രയും കാലം മൂക്കന് ജനങ്ങളെ വഞ്ചിക്കുകയായിരുന്നു.ഈ കൊടിയ വഞ്ചനയില് എന്നെയും പങ്കാളിയാക്കി.ഞാന് ഖേദിക്കുന്നു.ഞാന് ജനങ്ങളോട് സത്യം പറയുന്നു;മൂക്കന്‍റെ മൂക്ക് വെറും റബ്ബര്‍മൂക്കാണ്!'\nഹൂ!ഈ പ്രസ്താവന ലോകത്തിലുള്ള എല്ലാ പത്രങ്ങളും വലിയ ഗമയില് പ്രസിദ്ധപ്പെടുത്തി.മൂക്കന്റെ മൂക്ക് റബ്ബര് മൂക്കാണ്!മഹാമൂരാച്ചി മൂക്കന്. കള്ളന്,വഞ്ചകന്,അറുപിന്തിരിപ്പന്... ഒറിജിനല് മൂക്കല്ല!\nഇതുകേട്ടാല് ജനകോടികള് അമ്പരക്കാതിരിക്കുമോ?ക്ഷോഭിക്കാതിരിക്കുമോ?ഒറിജിനല് മൂക്കല്ലേ?അല്ല!ലോകത്തിന്റെ നാനാഭാഗങ്ങളില്‍നിന്നും കമ്പികള്, ഫോണ്‍കോളുകള്, കത്തുകള്!പ്രസിഡണ്ടിന് ഇരിക്കപ്പൊറുതിമുട്ടി.\n'ജനവഞ്ചകനായ റബ്ബര്‍മൂക്കന് നശിക്കട്ടെ.റബ്ബര്‍മൂക്കന്‍റെ കള്ളപ്പിന്തിരിപ്പന്‍പാര്‍ട്ടി നശിക്കട്ടെ!ഇങ്ക്വിലാബ് സിന്ദാബാദ്!'\n-ഈ പ്രസ്താവന മൂക്കന്‍റെ എതിര്‍പാര്‍ട്ടിക്കാര് ഇറക്കിയപ്പോള് മറ്റേ വിപ്ലവപ്പാര്‍ട്ടിക്കാര് മറ്റേ സെക്രട്ടറിസുന്ദരിയെക്കൊണ്ട് വേറൊരു ഉശിരന് വിപ്ലവപ്രസ്താവന ഇറക്കിച്ചു:\n'പ്രിയപ്പെട്ട നാട്ടുകാരേ,ലോകരേ!അവള് പറഞ്ഞത് തികച്ചും കളവാണ്.അവളെ സഖാവു മൂക്കന് ഒട്ടും പ്രേമിച്ചില്ല.അതിന്‍റെ കുശുമ്പാണ്.സഖാവ് മൂക്കന്‍റെ പണവും പ്രശസ്തിയും പിടിച്ചുപറ്റാനാണ് അവള് ശ്രമിച്ചത്.അവളുടെ ആങ്ങളമാരില് ഒരുത്തന് മറ്റേ പാര്‍ട്ടിയിലുണ്ട്.കള്ളന്‍മാരുടെ ആ പാര്‍ട്ടിയുടെ തൊലി ഉരിച്ചുകാണിക്കാന് ഞാന് ഈ സന്ദര്‍ഭം ഉപയോഗിച്ചുകൊള്ളുന്നു.ഞാന് സഖാവ് മൂക്കന്‍റെ വിശ്വസ്ത സെക്രട്ടറിയാണ്.എനിക്കു നേരിട്ടറിയാം,സഖാവിന്‍റെ മൂക്ക് റബ്ബറല്ല.എന്‍റെ ഹൃദയംപോലെ തനി ഒറിജിനല്. മായമില്ല, മന്ത്രമില്ല,അനുകരണമില്ല.തനി...എന്‍റെ ഹൃദയംപോലെ... പ്രതിഫലേച്ഛ കൂടാതെ ഈ ആപല്‍സന്ധിയില് സഖാവു മൂക്കന്‍റെ പിന്നില് അണിനിരന്നിരിക്കുന്ന ജനകീയ മുന്നേറ്റവിപ്ലവപ്പാര്‍ട്ടി സിന്ദാബാദ്!സഖാവ് മൂക്കന് സിന്ദാബാദ്!സഖാവ് മൂക്കന്‍റെ പാര്‍ട്ടി ജനങ്ങളുടെ മുന്നേറ്റവിപ്ലവപാര്‍ട്ടി!ഇങ്ക്വിലാബ് സിന്ദാബാദ്!'\nഎന്തുചെയ്യും?ജനങ്ങള്‍ക്കാകെ ആശയക്കുഴപ്പം. അപ്പോഴത്തേക്കും മൂക്കന്‍റെ വിപ്ലവപ്പാര്‍ട്ടിയുടെ എതിര് വിപ്ലവപ്പാര്‍ട്ടിക്കാര് ഗവണ്മെണ്ടിനെയും പ്രസിഡണ്ടിനെയും പ്രധാനമന്ത്രിയെയും ചീത്തപറയാന് തുടങ്ങി!\n'മണ്ടന് പളുങ്കൂസന് ഗവണ്മെണ്ട്!റബര് മൂക്കുകാരന് ജനവഞ്ചകന് 'നാസികപ്രമുഖന്' എന്നാ ബഹുമതി കൊടുത്തു. വജ്രഖചിതമായ സ്വര്‍ണമെഡല് കൊടുത്തു.ഈ ജനവഞ്ചനയില് പ്രസിഡണ്ടിനും പ്രധാനമന്ത്രിക്കും ഉണ്ടല്ലോ പങ്ക്!ഈ ഭയങ്കര ഗൂഡാലോചനയില് ഒരു ചേരിതിരിവുണ്ട്. പ്രസിഡണ്ടും പ്രധാനമന്ത്രിയും രാജിവയ്ക്കണം!മന്ത്രിസഭ രാജിവയ്ക്കണം!റബ്ബര്‍മൂക്കനെ കൊല്ലണം!'\nഇതുകേട്ട് പ്രസിഡന്‍റ് ക്ഷോഭിച്ചു.പ്രധാനമന്ത്രിയും ക്ഷോഭിച്ചു.ഒരു പ്രഭാതത്തില് പട്ടാളവും ടാങ്കുകളും പാവപ്പെട്ട മൂക്കന്‍റെ ഹര്‍മ്യം വളഞ്ഞു.മൂക്കനെ അറസ്റ്റുചെയ്ത് കൊണ്ടുപോയി.\nപിന്നീട് കുറെ ദിവസത്തേയ്ക്ക് മൂക്കനെ സംബന്ധിച്ച യാതൊരു വാര്‍ത്തകളുമില്ല.ജനങ്ങള് മൂക്കനെ അങ്ങ് മറന്നു.എല്ലാം ശാന്തം. എന്നാല് വന്നു സാക്ഷാല് ഹൈഡ്രജനും ആറ്റനും നൂക്കിളിയറും!എന്താണെന്നോ?ജനങ്ങള് മറന്നു കഴിഞ്ഞപ്പോള് പ്രസിഡണ്ടിന്‍റെ ചെറിയ ഒരു പ്രഖ്യാപനമുണ്ടായി:\nമാര്‍ച്ച് ഒന്‍പതിന് നാസികപ്രമുഖന്‍റെ പരസ്യവിചാരണയുണ്ടാവും.മൂക്ക് ഒറിജിനലാണോ... നാല്‍പ്പത്തിയെട്ട് രാജ്യങ്ങളുടെ പ്രതിനിധികളായിവരുന്ന വിദഗ്ധ ഡോക്ടര്‍മാരാണ് മൂക്കനെ പരിശോധിക്കുന്നത്.ലോകത്തിലെ എല്ലാ പത്രങ്ങളുടെയും പ്രതിനിധികളുണ്ടാകും.റേഡിയോ, സിനിമ,ടിവി...സര്‍വ്വക്ണാപ്പികളും.ഈ വിചാരണ എല്ലാ നാട്ടുകാര്‍ക്കും ന്യൂസ്‌റീലില് കാണാന് കഴിയും.ജനങ്ങള് പരമശാന്തരായി വര്‍ത്തിക്കുക.'\nമണ്ടക്കൂട്ടമല്യോ ജനം.തനി ബഡുക്കൂസുകള്,വിപ്ലവകാരികള്. അവര് ശാന്തരായൊന്നും വര്‍ത്തിച്ചില്ല.അവര് തലസ്ഥാന മഹാനഗരിയില് തടിച്ചുകൂടി.ഹോട്ടലുകള് കയ്യേറി.പത്രങ്ങളുടെ ഓഫീസുകള് തകര്‍ത്തു.സിനിമാശാലകള്‍ക്ക് തീ വെച്ചു. മദ്യഷാപ്പുകള് കൈയ്യടക്കി.വാഹനങ്ങള് തകര്‍ത്തു.പോലീസ് സ്റ്റേഷനുകള്‍ക്കും തീ വെച്ചു.സര്‍ക്കാര് കെട്ടിടങ്ങള് നശിപ്പിച്ചു. കുറെ വര്‍ഗീയലഹളകള് ഉണ്ടായി.കുറെ അധികം പേര് ഈ മൂക്കന് സമരത്തില് രക്തസാക്ഷികളായി.മംഗളം...ശാന്തം...\nമണി പതിനൊന്നായപ്പോള് പ്രസിഡണ്ടുമന്ദിരത്തിനു മുന്‍വശം മനുഷ്യമഹാസമുദ്രംതന്നെ ആയിത്തീര്‍ന്നു.അപ്പോള് ഉച്ചഭാഷിണികള് ലോകത്തിനോടായി ശബ്ദം മുഴക്കി:ജനങ്ങള് അച്ചടക്കം പാലിക്കണം.വായകള് അടച്ചുവയ്ക്കുക. പരിശോധന തുടങ്ങി!\nപ്രസിഡണ്ടിന്‍റെയും പ്രധാനമന്ത്രിയുടെയും മറ്റു അനേകം മന്ത്രിമാരുടെയും മഹനീയസാന്നിദ്ധ്യത്തില് ഡോക്ടര്‍മാര് ശ്രീജിത്ത് മൂക്കനെ വളഞ്ഞു...ഉത്കണ്ഠാകുലരായ ജനകോടികള്!ശ്വാസം അടക്കിക്കൊണ്ടുള്ള നില!\nഒരു മഹാഡോക്ടര് മൂക്കന്‍ജിയുടെ മൂക്കിന്‍റെ തുമ്പ് അടച്ചു. അപ്പോള് മൂക്കന്‍ജി വായ പൊളിച്ചു.വേറൊരു മഹാഡോക്ടര് മൊട്ടുസൂചികൊണ്ട് മൂക്കിന്‍റെ തുമ്പത്തുകുത്തി.അപ്പോള് അദ്ഭുതമെന്നുവേണം പറയാന്,ശ്രീജിത്ത് മൂക്കന്‍റെ മൂക്കിന്‍റെ തുമ്പത്ത് ഒരുതുള്ളി ചുവന്ന പരിശുദ്ധചോര പൊടിച്ചു!\n'മൂക്ക് റബറല്ല!അനുകരണമല്ല!തനി ഒറിജിനല്.'- മഹാഡോക്ടര്‍മാരുടെ ഐക്യകണ്ഠേനയുള്ള വിധി!\nമൂക്കന്‍സാഹിബിന്‍റെ സുന്ദരി സെക്രട്ടറിപ്പെണ്ണ് മൂക്കന്‍ജിയുടെ തിരുമൂക്കിന്‍റെ തുമ്പത്ത് ഗാഡമായി ചുംബിച്ചു.\n'സഖാവ് മൂക്കന് സിന്ദാബാദ്!നാസികപ്രമുഖന് സിന്ദാബാദ്!സഖാവ് മൂക്കന്‍റെ ജനകീയ മുന്നേറ്റപ്പാര്‍ട്ടി സിന്ദാബാദ്!ജനാബ് മൂക്കന്‍റെ മൂക്ക്-ഒറിജിനല് മൂക്ക്!ഒറിജിനല്!!ഒറിജിനല്!!\nഅണ്ഡകടാഹങ്ങള് തകര്‍ന്നേക്കാവുന്ന ഒച്ച!....ഒറിജിനല്!തനി ഒറിജിനല്!\nഈ ആരവം അടങ്ങിയപ്പോള് രാഷ്ട്രപതി എന്ന മഹാപ്രസിഡന്‍റ് ഒരു പുതുപുത്തന് ഡാവുകൂടി കാണിച്ചു.സഖാവ് മൂക്കനെ 'മൂക്കശ്രീ' എന്നുള്ള തകര്‍പ്പന് ബഹുമതിയോടെ പാര്‍ലമെണ്ടിലേക്ക് നോമിനേറ്റുചെയ്തു.\n'മൂക്കശ്രീ മൂക്കന് എം പി'\nരണ്ടുമൂന്നു യൂണിവേര്‍സിറ്റികള് മൂക്കശ്രീ മൂക്കന് സാഹിബിന് എം.ലിറ്റും ഡി.ലിറ്റും നല്‍കി ആദരിച്ചു.\n'മൂക്കശ്രീ മൂക്കന്--=മാസ്റര് ഓഫ് ലിറ്ററേച്ചര്'\n'മൂക്കശ്രീ മൂക്കന്=ഡോക്ടര് ഓഫ് ലിറ്ററേച്ചര്'\nഎന്നാലും മണ്ടക്കൂട്ടമല്യോ ജനം.തനി ബഡുക്കൂസുകള്!മണ്ടക്കൂട്ടത്തെ ഭരിക്കുന്ന സര്‍ക്കാര്!\nമൂക്കശ്രീ മൂക്കനെ കിട്ടാത്ത സുന്ദരിയുടെ പാര്‍ട്ടിക്കാര് ഒരൈക്യ മുന്നണിയായി പറഞ്ഞും എഴുതിയും പ്രസംഗിച്ചും നടക്കുകയാണ്.\n'പ്രസിഡന്‍റ് രാജിവയ്ക്കണം!പ്രധാനമന്ത്രി രാജിവയ്ക്കണം!മന്ത്രിസഭയും രാജിവയ്ക്കണം!ജനവഞ്ചന...മൂക്കന്‍റെ മൂക്ക് റബ്ബര്‍മൂക്ക്!ഒറിജിനല് അല്ലേയല്ല!'\nനോക്കണേ വിപ്ലവത്തിന്‍റെ പോക്ക്!\nസംഭവം വിശ്വവിഖ്യാതമായ മൂക്ക്.\nഇവിടെ ചേര്‍ത്തത് തൂലിക at 8:19:00 AM No comments:\nLabels: കഥ, ബഷീര്\n-ഇടശ്ശേരി ഗോവിന്ദന് നായര്\nത്തെങ്ങളെ വിടുന്നൂ നീ;\nയാല പൂകുന്നൂ വീണ്ടും,\nമോന്തുന്നൂ നിന് ദാക്ഷിണ്യ\nഇവിടെ ചേര്‍ത്തത് തൂലിക at 7:59:00 AM No comments:\nLabels: ഇടശ്ശേരി, കവിത\nLocation: Mannam, Kerala, India\n-എം ടി വാസുദേവന് നായര്\nസ്കൂള് വിട്ട് നേരെ നടന്നത് ഭരതയ്യരുടെ 'ഭാസ്കരവിലാസ'ത്തിലേക്കാണ്.പതിവില്‍ക്കവിഞ്ഞ ക്ഷീണമുണ്ടായിരുന്നു.'എക്സ്ട്രാ വര്‍ക്ക്' മുറയ്ക്കുപെട്ടതു കാരണം ഏഴു പിരിയഡും ജോലിയുണ്ടായിരുന്നു.ചൂടുള്ള കാപ്പി ഊതിക്കുടിച്ചുകൊണ്ടിരിക്കുമ്പോഴാണ് സമീപത്തുനിന്ന് ആരോ ചോദിക്കുന്നത്:\nനോക്കിയപ്പോള് കൃഷ്ണന് മാസ്റ്റരാണ്!\nകൃഷ്ണന് മാസ്റ്റരാണെന്നു മനസ്സിലാക്കാന് ഒരു സമയം വേണ്ടി വന്നു.കാലത്തിനു മനുഷ്യശരീരത്തില് അത്രയധികം പരിവര്‍ത്തനങ്ങള് വരുത്താമല്ലോ...!എന്നാലും മാസ്റ്റരെന്നെ തിരിച്ചറിഞ്ഞു.\n"ഗുരുവായൂര്ന്ന് വര്വാ.വണ്ടിക്ക് കുറച്ചുകഴീണന്നേ സാമി പറഞ്ഞത്."\nഞാന് ഒരു കാപ്പിക്കുകൂടി ഓര്‍ഡര് കൊടുത്ത് മാസ്റ്ററുടെ അടുത്തേക്ക് നീങ്ങിയിരുന്നു.\n''വന്നു കേറ്യപ്പളേ എനിക്ക് സംശയം തോന്നി.എട്ടുപത്ത് കൊല്ലായില്ല്യേ കണ്ടിട്ട്?...''\nമാഷ് ഉള്ളു തുറന്നു ചിരിച്ചു.\n''ഞാന് മാഷിരിക്കണേടത്തേയ്ക്കു നോക്കീല്ല്യ.''\nശരിയാണ്.ഒമ്പതോ പത്തോ കൊല്ലങ്ങള്‍ക്കുമുമ്പ് കണ്ടതാണ്.ആ കാലം കൊണ്ട് എന്നില് പല മാറ്റങ്ങളും വന്നിട്ടുണ്ടാകും.പക്ഷെ അതിലധികം മാറ്റങ്ങള് കൃഷ്ണന് മാസ്റ്ററിലാണ് വന്നു ചേര്‍ന്നിരിക്കുന്നത്.തടിച്ചുകൊഴുത്തിരുന്ന ആ ശരീരം വല്ലാതെ ചടച്ചിട്ടുണ്ട്.ദേഹത്തില് അല്പാല്പം പിഞ്ഞിയ മുറിക്കയ്യന് ഷര്‍ട്ടാണ്.വേഷ്ടി വയലറ്റു കരയിലുള്ളതു തന്നെ.എന്നാലും വല്ലാതെ മുഷിഞ്ഞിട്ടുണ്ട്. നെറ്റിയില് ചന്ദനക്കുറി.തല പകുതിയിലധികം നരച്ചു കഴിഞ്ഞിരിക്കുന്നു.\nമാസ്റ്റര് അദ്ഭുദത്തോടെ എന്നെയൊന്നു നോക്കി.\n"ആങ്ങ്ഹാ...!അപ്പോള് ബി.ടി യൊക്കെ കഴിഞ്ഞോ?"\n"ഇല്ല.ബി.ടീ ക്കു പോണം."\n"കാണാറില്ലെങ്കിലും വിവരമൊക്കെ അന്വേഷിക്കാറുണ്ട്. നിങ്ങള്‍ക്കൊക്കെ ഭാവിയുണ്ട്." ഞാന് വെറുതെയൊന്നു മൂളുക മാത്രം ചെയ്തു.\nകാപ്പി വന്നു.മാസ്റ്റര് കാപ്പി മോന്തിക്കുടിക്കുന്നതിനിടയ്ക്കു ചോദിച്ചു:\n"പണ്ടത്തെ സെറ്റുകാരുടെയൊക്കെ വിവരണ്ടോ?"\n"അപ്പുണ്ണിക്കു ക്ഷയമാണ്.മരിക്കയേ ഉള്ളുവെന്നാണ് കേട്ടത്...പാച്ചന് മലയായിലാണത്രേ."\n"പാവം അപ്പുണ്ണി.ഒക്കെ എന്തുശിരുള്ള മക്കളായിരുന്നു!"\n"മാഷിപ്പോള് ഏത് സ്കൂളിലാ?"\nമാസ്റ്റര് സ്ഥലപ്പേരു പറഞ്ഞു.തുടര്‍ന്നു കുശലങ്ങള് പലതും പറഞ്ഞു.മാസ്റ്റര്‍ക്കിപ്പോള് ആറു കുട്ടികളുണ്ടത്രേ.അമ്മിണി മിസ്ട്രസ്സിനെപ്പറ്റി ചോദിക്കണമെന്നുണ്ടായിരുന്നു.പക്ഷെ ചോദിക്കാന് ഒരു മടി.\n"ഇപ്പഴും സ്കൂളില്‍പ്പോവാന് തോണി കടക്കണം. തോണീലിരിക്കുമ്പോള് നിങ്ങളെ ഓര്‍മ്മവരാറുണ്ട്.വാസുവിന് ഓര്‍മ്മയില്ലേ?"\nഅപരാധ ബോധാത്താലാവനം എന്റെ സ്വരം താണിരുന്നു.മാസ്റ്ററോടു പലതും പറയണമെന്നുണ്ടായിരുന്നു. അഞ്ചു ശിഷ്യന്മാരുടെ പശ്ചാത്താപം,ഒരു തെര്‍മോഫ്ലാസ്കിന്റെ കഥ...അങ്ങിനെ പലതും...\n"അമ്മിണി മിസ്ട്രസ്സ് മരിച്ചു."-\nതികച്ചും അപ്രതീക്ഷിതമായിരുന്നു ആ വാര്‍ത്ത.\nസ്റ്റേഷനില് നിന്ന് വണ്ടി ബ്ലോക്കായതറിയിക്കുന്ന മണി മുഴങ്ങി.\nമാസ്റ്റര് സഞ്ചിയും കുടയുമെടുത്ത് പോകാനൊരുങ്ങി.\n"അപ്പോ...ഞാന് പോകട്ടെ...ഇന്യെപ്പഴെങ്കിലും ഇങ്ങനെ കാണാം..."\nഎനിക്ക് പറയാനുണ്ടായിരുന്നു.പക്ഷെ വാക്കുകള് കിട്ടിയില്ല.\nഞാന് കൈകൂപ്പി നിശ്ശബ്ദം യാത്ര പറഞ്ഞു.\nറോഡരികിലൂടെ ലോഡ്ജിനെ ലക്ഷ്യമാക്കി നടക്കുമ്പോള് ഞാന് പലതും ഓര്‍ത്തുപോയി...\nഒമ്പതു കൊല്ലങ്ങള്‍ക്കുശേഷം മാസ്റ്ററെ വീണ്ടും കാണുകയാണ്. വേദനയൂറുന്ന സ്മരണകള് പലതും ഹൃദയത്തില് നുരഞ്ഞു പൊങ്ങുകകയാണ്.പിന്നെ,ആ പാവപ്പെട്ട അമ്മിണിമിസ്ട്രസ്സ്!അവരുടെ ആത്മാവിനു ഞാന് നിത്യശാന്തി നേരുന്നു.\nഅന്നത്തെ കൃഷ്ണന്‍മാസ്റ്റര് ക്ലാസ്സിലെ പോക്കിരിസംഘത്തെ വിറപ്പിച്ചിരുന്ന ഒരു സിംഹക്കുട്ടനായിരുന്നു.ഇന്നോ!താങ്ങാനാവാത്ത കുടുംബഭാരവും ജീവിതക്ലേശങ്ങളും ഞെരുക്കിയൊടിച്ച ഒരു പാവപ്പെട്ട മനുഷ്യന്...\nഞാന് എട്ടാം ക്ലാസ്സില് പഠിക്കുകയാണ്.\nവീട്ടില് നിന്ന് രണ്ടു നാഴിക ദൂരെ ഒരു ഹയര് എലിമെണ്ടറി സ്കൂളുണ്ട്.ചുറ്റുപാടില് അങ്ങനെയൊരു വിദ്യാഭ്യാസ സ്ഥാപനം മാത്രമേയുള്ളൂ.പുഴയുടെ മറുകരയ്ക്കാണ് സ്ക്കൂള്.\nഎനിക്കന്നു പതിനഞ്ചു വയസ്സു പ്രായമാണ്. പ്രായത്തെക്കവിഞ്ഞ വളര്‍ച്ചയുണ്ട്.ക്ലാസ്സിലെ കാരണവന്മാരില് ഒരാളായി ഞാനും എണ്ണപ്പെട്ടിരുന്നു.\nമുതിര്‍ന്ന കുട്ടികളായ ഞങ്ങള് അഞ്ചു പേര്‍ക്ക് ഒരു സെറ്റുണ്ടായിരുന്നു.അപ്പുണ്ണിയായിരുന്നു ആ സംഘത്തിന്റെ അനിഷേധ്യനേതാവ്.'പോക്കിരിസെറ്റെ'ന്ന പേരിലാണ് ഞങ്ങളുടെ സംഘടന അറിയപ്പെട്ടിരുന്നത്.ക്ലാസ്സിലെ ഏറ്റവും പുറകിലുള്ള രണ്ടു ബഞ്ചുകളിലാണ് ഞങ്ങള് ഇരിക്കുക. മുന്‍വശത്തെ ബഞ്ചുകളിലെ പിള്ളേരുടെ തലയ്ക്കു ചൊട്ടാനും മാസ്റ്ററില്ലാത്ത സമയത്ത് പെണ്‍കുട്ടികളുടെ തലയ്ക്കുമീതെ പോകത്തക്കവിധം വിമാനം പരപ്പിക്കാനും മറ്റും ആ സ്ഥാനമാണ് സൗകര്യം.\nസംഘത്തിനു വ്യക്തമായ ഒരു പരിപാടിയുണ്ടായിരുന്നു. വിദ്യാര്‍ത്ഥിനികള്‍ക്കും അധ്യാപകന്മാര്‍ക്കും അവരര്‍ഹിക്കുന്ന ചില ഓമനപ്പേരുകള് കൊടുക്കുക.കൂട്ടത്തില് പറയട്ടെ, അന്നത്തെ 'പൂത്താങ്കീരി'യും 'വെളിച്ചപ്പാ'ടും 'ഒണക്കലും' മറ്റും,ഇന്ന് നാലും അഞ്ചും കുഞ്ഞുങ്ങളുടെ അമ്മമാരാണ്.\nവിദ്യാര്‍ത്ഥികളില് സംഘത്തിന്റെ പൊതുപ്രവര്‍ത്തനത്തിനു തടസ്സമായി നില്‍ക്കുന്നവരെ ശിക്ഷിക്കാന് നിയമമുണ്ടായിരുന്നു.അതറിയുന്നവരാണ് വിദ്യാര്‍ത്ഥികളിലധികം പേരും.അതുകൊണ്ട് എല്ലാവരും ഞങ്ങളുടെ അവകാശങ്ങളെ വകവച്ചുതന്നിരുന്നു.\nഅധ്യാപകന്മാര് ഞങ്ങളുടെ പൊതുശത്രുക്കളായിരുന്നു. ക്ലാസ്സില്‍വച്ച് അധ്യാപകന്മാരുമായി വഴക്കുകൂടാത്ത ദിവസമില്ല. അടിയും പുറത്താക്കലും വളരെ സാധാരണമാണ്. ഗുരുതരമായ കേസ്സുകള് നാലഞ്ചെണ്ണമെങ്കിലും ആഴ്ചയിലുണ്ടാവാതിരിക്കില്ല. പെണ്‍കുട്ടികളുടെ പുസ്തകത്തില് പ്രത്യക്ഷപ്പെടുന്ന പ്രേമലേഖനങ്ങള്, വിദ്യാര്‍ത്ഥികളുമായുള്ള സായുധസമരങ്ങള്, ബോര്‍ഡില് പ്രത്യക്ഷപ്പെടാറുള്ള പ്രണയത്തിന്റേതായ ചില ഫോര്‍മുലകള്...അങ്ങിനെ കാരണങ്ങള് സുലഭമായിരുന്നു.\nഞാനും ഭാസ്കരനും അവരാനും കേവലം ആജ്ഞാനുവര്‍ത്തികള് മാത്രമായിരുന്നു.നേതാവായി അപ്പുണ്ണിയും 'ആനപ്പാച്ചന്' എന്നാ പേരില് അറിയപ്പെട്ടിരുന്ന പരമേശ്വരനുമായിരുന്നു പ്രധാനികള്.അവര് കല്‍പ്പിക്കുന്നതെന്തും ഞങ്ങള്‍ക്ക് അനുസരിക്കാതെ നിവൃത്തിയില്ല.കാരണം,ആനപ്പാച്ചന്റെ മടക്കിപ്പിടിച്ച ഇടി സുപ്രസിദ്ധമാണ്.യാതൊരും ദയയുംകൂടാതെ നേതാവ് അപ്പുണ്ണി വിധിയും പറയും:'കൊടുക്കടാ പാച്ചാ...!'\nആ പരിതസ്ഥിതിയില് അവര് കല്‍പ്പിക്കുന്നതെന്തും അനുസരിക്കുകയേ ഞങ്ങള്‍ക്ക് നിവൃത്തിയുള്ളൂ.\nഅപ്പുണ്ണിക്ക് അന്ന് ഇരുപതുവയസ്സ് പ്രായമുണ്ട്. ഹെഡ്മാസ്റ്ററൊഴികെ മറ്റാരും അവനെ അടിക്കാന് ധൈര്യപ്പെട്ടില്ല.അവന് പഠിപ്പ് അത്ര സാരമായി കണക്കാക്കിയിരുന്നില്ല്ല.അതിലും പ്രധാനമായ കാര്യങ്ങള് പലതും അവനു ചെയ്യാനുണ്ട്!\nഒരിക്കല് മലയാളം പഠിപ്പിക്കുന്ന വിദ്വാന് മാസ്റ്റര് അടിക്കാന് കയ്യോങ്ങിയപ്പോള് അപ്പുണ്ണി ശാന്തമായി പറഞ്ഞു:\nമാസ്റ്റര് ചൂളിപ്പോയി.എന്നാലും ധൈര്യംവിടാതെ ചോദിച്ചു:\n"പഠിക്കാനല്ലേ ക്ലാസ്സില് വരുന്നത്?"\nപോക്കിരിസംഘത്തിന്റെ വിജയപതാകയാണ് അന്ന് അപ്പുണ്ണി ഉയര്‍ത്തിയത്.\nഅപ്പുണ്ണിയെക്കാളും ഞാന് ഭയപ്പെട്ടിരുന്നത് ആനപ്പാച്ചനെയാണ്.അവന്റെ തടിമിടുക്കു മുഴുവന് അവന് തന്റെ ഇടിയില് കാണിക്കാറുണ്ട്.\nആയിടയ്ക്കാണ് കൃഷ്ണന്‍മാസ്റ്റര് വന്നത്.'നരിച്ചീറെ'ണ്ണ പേരിലറിയപ്പെട്ടിരുന്ന കിഴവന് സ്വാമിക്ക് പകരമാണ് കൃഷ്ണന് മാസ്റ്റര് വന്നത്.\nകണക്കുക്ലാസ്സില് 'ചടപട'യെന്ന് ഒതുക്കുകള് ചാടിക്കയറി മാസ്റ്റര് പ്രത്യക്ഷപ്പെട്ടു.അലക്കിത്തേച്ച ഷര്‍ട്ടും മുണ്ടും. രണ്ടാംമുണ്ട് കോടിയാണ്.ചീകി മിനുക്കിയ തലമുടി.കാലില് കരയുന്ന ചെരുപ്പ്.കാഴ്ചയില് ഒരു മുപ്പതുവയസ്സ് തോന്നും.\nമാസ്റ്റര് ഗൌരവത്തില് കസേരയുടെ കൈ പിടിച്ചുകൊണ്ട് നിന്ന് ക്ളാസ്സിലൊട്ടാകെയൊന്നു കണ്ണോടിച്ചു.\nതലയുയര്‍ത്തിപ്പിടിച്ചുകൊണ്ട് പട്ടാളമുറയില് മാസ്റ്റര് ഞങ്ങളുടെ മുന്നില് പ്രത്യക്ഷപ്പെട്ടപ്പോള് അപ്പുണ്ണി ഞങ്ങളെ അര്‍ത്ഥം വച്ചൊന്നു നോക്കി.ഒരു കൊട്ട ചിരട്ട ചൊരിഞ്ഞ പോലെ ഞങ്ങള് ഒന്നിച്ചൊരു ചിരി പാസാക്കി.\nമാസ്റ്ററുടെ ശബ്ദം ഉയര്‍ന്നു.\n"ഈ ക്ലാസ്സില് കഴുതകളുണ്ടെന്നു ഞാന് വിചാരിച്ചില്ല. മനുഷ്യരെ പഠിപ്പിക്കാനേ ഞാന് പഠിച്ചിട്ടുള്ളു."\nപുറകിലെ ബഞ്ചിലൊരിടത്തുനിന്ന് ഒരു ശബ്ദം പൊങ്ങി:\n"എന്നാല് കുത്തനെ നടക്കാം."\n"ആരാണാ പറഞ്ഞ വീരന്?"\nഅപ്പുണ്ണി ഒരു വെല്ലുവിളിപോലെ എഴുന്നേറ്റു നിന്നു.\n"മാഷ് പറഞ്ഞു,പഠിപ്പിക്കാന് വയ്യാന്ന്...അപ്പോള്..."\nഅപ്പുണ്ണി തലയൊന്നു ചൊറിഞ്ഞ്,ഒരു വിനയഭാവമഭിനയിച്ചു...ക്ലാസ്സില് ഒരു ചിരി വ്യാപിച്ചു.\n"എന്നോട് കല്‍പ്പിക്കാന് താനാരാ?"\n"മാഷന്ന്യല്ലേ പറഞ്ഞത് പഠിപ്പിക്കാനറിയില്ലാന്ന്."\n"എടോ,കഴുതകളെ പഠിപ്പിക്കാനറിയില്ലാന്നാ പറഞ്ഞത്.താന് കഴുതയാണോ?"\nനിശ്ശബ്ദത.അപ്പുണ്ണിക്ക് ഉത്തരം മുട്ടിപ്പോയി.ക്ലാസ്സ് മുഴുവന് മാസ്റ്ററുടെ വിജയത്തെ അംഗീകരിച്ച മട്ടാണ്.പുതിയ മാസ്റ്റര് ആള് ചില്ലറക്കാരനല്ല!\nആനപ്പാച്ചന്,നേതാവിനെ സഹായിക്കാന് ചാടിയെണീറ്റു.\n"സാര്!മാഷ്,വെറുതെ ആളെ അവമാനിക്കുകയാണ്."\nമാസ്റ്റര് അവജ്ഞയോടെ അവനെ ഒന്നുനോക്കി.എന്നിട്ട് ചോദിച്ചു.\n"താന് ഇയാളുടെ വക്കീലാണല്ലേ?ഫീസില്ലാത്ത വക്കീല്?"\nഅപ്പുണ്ണിയും ആനപ്പാച്ചനും ഇളിഭ്യതയോടെ ഇരുന്നു.പിന്നെ ആ പീരിയഡില് കുഴപ്പമൊന്നുമുണ്ടായില്ല.മാസ്റ്റര് കണക്കെടുത്തു.\nഅപ്പുണ്ണിയെയും ആനപ്പാച്ചനെയും അവമാനിച്ചതില് ഞങ്ങള്‍ക്ക് അടങ്ങാത്ത പ്രതിഷേധമുണ്ടായിരുന്നു. കൃഷ്ണന്‍മാസ്റ്ററെ നമ്പര് വണ് ശത്രുവായി പോക്കിരിസെറ്റ് അംഗീകരിച്ചു.\nകൃഷ്ണന് മാസ്റ്റര് കുട്ടികളെ അടിക്കില്ല.പക്ഷെ ആ നാക്കിനു കഠാരിയെക്കാളും മൂര്‍ച്ചയുണ്ട്.കുറിക്കുകൊള്ളുന്ന ആ പരിഹാസം ആത്മാവിലോളം ഇറങ്ങിച്ചെല്ലും.മാസ്റ്ററുടെ വാചാലതയുടെ മുമ്പില് പലപ്പോഴും ഞങ്ങള് മുട്ടുകുത്തിപ്പോകും.എങ്കിലും ഞങ്ങള് കീഴടങ്ങാന് ഭാവമില്ലായിരുന്നു.\nഞങ്ങളും കൃഷ്ണന് മാസ്റ്ററും തമ്മിലുള്ള സമരം കുട്ടികള്‍ക്ക് രസിക്കാന് വകയുണ്ടാക്കിക്കൊടുത്തു. ക്രമേണ മറ്റുള്ളവരുടെ കണ്ണില് ഞങ്ങള്‍ക്കുണ്ടായിരുന്ന സ്ഥാനം താഴുന്നില്ലേ എന്നൊരു ഭയവും.\nകാര്യം ഗൌരവമാവുകയാണ്.മാസ്റ്റര് ഞങ്ങളെ പരിഹസിക്കുമ്പോള് പെണ്‍കുട്ടികള് ആര്‍ത്തു ചിരിക്കുന്നു!പോരെ കുഴപ്പം?\nക്ലാസ്സില് അനങ്ങാതിരുന്നാല് കുഴപ്പമില്ലല്ലോ എന്നോര്‍ത്ത്, പഴയ പാരമ്പര്യത്തെ വിസ്മരിച്ചുകൊണ്ട് ഞങ്ങള് നിശ്ശബ്ദരായി നോക്കി.പക്ഷെ മാസ്റ്റര് വിട്ടില്ല.സമരം തീര്‍ന്നിട്ടില്ലാത്തപോലെ,നിഗൂഡമായ വെല്ലുവിളിയെന്നോണം ,ചോദിക്കും:"എന്താ മാന്യന്മാര് തളര്‍ന്നു പോയോ?"\nഞങ്ങളുടെ അമര്‍ഷം വര്‍ദ്ധിച്ചുവന്നു.എല്ലാവരും ഈ പ്രശ്നത്തെപ്പറ്റി തലപുകഞ്ഞാലോചിച്ചു.'മാസ്റ്ററെ അങ്ങനെ വെറുതെ വിട്ടുകൂടാ'.എല്ലാവരും അതിനോടു യോജിക്കുന്നവരാണ്.പക്ഷെ എന്താണ് ചെയ്യേണ്ടത്?\nകുഴഞ്ഞുമറിഞ്ഞുകിടക്കുകയായിരുന്ന ആ പ്രശ്നത്തിനു പൊടുന്നനെ ഒരു പരിഹാരമുണ്ടായി.\nഅവറാന് ഒരു ദിവസം ഉച്ചയ്ക്ക് സംഘത്തിന്റെ മുമ്പാകെ പ്രഖ്യാപിച്ചു:\nഎല്ലാവരുടെയും മുഖം വികസിച്ചു.അവറാന്റെ തല നിറച്ചും കളിമണ്ണാണെന്ന വിശ്വാസം തെറ്റാണ്!\n"നില്‍ക്ക്.ഒരു ബീഡി കാട്ട്."\nആനപ്പാച്ചന് അവറാന് ബീഡി സത്കരിച്ചു.\n'തമാശ കേള്‍ക്കണോ?കൃഷ്ണന്‍മാഷും അമ്മിണിമിസ്ട്രസ്സും കൂടി ഇത്തിരി...ദിലാണ്.'\nഅമ്മിണി മിസ്ട്രസ്സ് സ്കൂളില് ആകെയുള്ള 'ടീച്ചറാ'ണ്. അവര്‍ക്ക് ചെറുപ്പമാണ്.ദൌര്‍ഭാഗ്യത്തിന് ഞങ്ങള്‍ക്കവരുടെ ക്ലാസ്സൊന്നുമില്ലായിരുന്നു.\nഎല്ലാര്‍വര്‍ക്കും സ്പിരിട്ടു കയറി.\n'അവറാന് പറേണ്.കാര്യം നേരാ.ബേണെങ്ങി തെളിവുണ്ട്...'\nതെളിവുകള് ഹാജരാക്കപ്പെട്ടു.ഒന്ന്:ഉച്ചക്കും ഇന്റര്‍വെല് സമയങ്ങളിലും കൃഷ്ണന്‍മാസ്റ്ററും അമ്മിണിമിസ്ട്രസ്സും തമ്മില് സംസാരിക്കുന്നത് അവറാന് കണ്ടിട്ടുണ്ട്. രണ്ട്: സാധാരണയായി മാസ്റ്റര്‍മാരില് ആരുമായും സംസാരിക്കാത്ത അമ്മിണി മിസ്ട്രസ്സ് ഇത്രയും ലോഗ്യം കൂടുന്നതില് എന്തോ ഉണ്ട്.മൂന്ന്:കഴിഞ്ഞ ശനിയാഴ്ച അമ്മിണി മിസ്ട്രസ്സിന്റെ പടിക്കലൂടെ വൈകുന്നേരം പോയിരുന്ന കുപ്പായക്കാരന്, അവറാന്റെയും ആനപ്പാച്ചന്റെയും പൊതുസുഹൃത്തായ ബീഡിതെറുപ്പുകാരന് കുഞ്ഞാലിയുടെ അറിവില്, കൃഷ്ണന്‍മാസ്റ്ററാണ്.\nതെളിവുകള് തൃപ്തികരമായി തോന്നി.\nഅമ്മിണി മിസ്ട്രസ്സും കൃഷ്ണന് മാസ്റ്ററും തമ്മിലുണ്ടെന്നു പറയപ്പെടുന്ന രഹസ്യബന്ധത്തിനു വലിയ പ്രസിദ്ധി കൊടുക്കാന് തന്നെ ഞങ്ങള് തീരുമാനിച്ചു.അത് മാസ്റ്റര്‍ക്കൊരിടിവാകും.\nരണ്ടുദിവസം കൊണ്ട് സ്കൂളിനകത്തും പുറത്തും അതു പരസ്യമായി.പല സംഭവങ്ങള്‍ക്കും താന് ദൃക്സാക്ഷിയാണെന്നു കൂടി അവറാന് പടച്ചവനെ വിളിച്ച് സത്യം ചെയ്തു.\nപാഠപുസ്തകത്തില് നിന്നെടുത്ത ഒരീരടിയെ ഭാസ്കരന് എളുപ്പത്തില് പാരഡിയാക്കി.\nതൃഷ്ണ ഭവിച്ചു വളഞ്ഞു വശായി...'\nപിറുപിറുപ്പുകള് മാസ്റ്ററുടെ കാതിലും എത്താതിരുന്നില്ല. മാസ്റ്റര് കേട്ടില്ലെന്നു നടിച്ചു.\nപക്ഷെ കൃഷ്ണന് മാസ്റ്ററുടെ ക്ഷമ ഒരു ദിവസം നശിക്കുക തന്നെ ചെയ്തു.നാലുമണിക്ക് ശേഷം ഗെയിറ്റില്‍നിന്ന്, അമ്മിണി മിസ്ട്രസ്സ് കടന്നുപോവുമ്പോള് അപ്പുണ്ണിയും ആനപ്പാച്ചനും ചേര്‍ന്നുപാടി.\nഞങ്ങള് കിങ്കരന്മാരെപ്പോലെ സമീപത്തു തന്നെ ഉണ്ടായിരുന്നു.\nഅമ്മിണി മിസ്ട്രസ് തിരിഞ്ഞു നോക്കിയപ്പോള് എല്ലാവരും ചേര്‍ന്നൊരു ചിരി.\nമിസ്ട്രസ്സിന്റെ മുഖം മങ്ങി.കണ്ണുകള് തുടച്ചുകൊണ്ടാണവര് നടന്നത്.\nഅപ്പോഴാണ് സംഹാരരുദ്രനെപ്പോലെ കൃഷ്ണന്‍മാസ്റ്റര് ഞങ്ങളുടെ മുമ്പില് ചാടിവീണത്.\n'ആണ്‍കുട്ടികളാണെന്നു പറഞ്ഞാല് പോരെടാ,ആണത്തം വേണം.പെണ്ണുങ്ങള് പോകുമ്പോള് കൂക്കി വിളിക്കാനേ നിങ്ങള്‍ക്കാവൂ.'\nഞങ്ങള് വീണ്ടും ചിരിച്ചു.മാസ്റ്റര് പറഞ്ഞതെല്ലാം ആ ചിരിയില് ചോര്‍ന്നുപോയി.\nഅടുത്ത ദിവസം ഞങ്ങള് അഞ്ചുപേരെ ഓഫീസ്റൂമിലേക്ക് വിളിച്ചു.\nഹെഡ്മാസ്റ്റര് അധികമൊന്നും വിസ്തരിച്ചില്ല.\n'മേലില് ഇങ്ങനെ വല്ലതും കേട്ടാല് ഡിസ്മിസ് ചെയ്യും.ഓര്‍ത്തുകൊള്ളിന്.കൈനീട്ട്...'വഴിക്ക് വഴിയായി കൈകള് നീണ്ടു.\nരണ്ടു കൈയ്യിലുമായി ഓരോരുത്തര്‍ക്കും പന്ത്രണ്ടെണ്ണം വീതം കിട്ടി.എന്റെയും ഭാസ്കരന്റെയും മാത്രം കണ്ണില് വെള്ളംനിറഞ്ഞു.വേദന ചവച്ചിറക്കിക്കൊണ്ട് ഞങ്ങള് ക്ലാസ്സിലേക്ക് പോകുമ്പോള് കൃഷ്ണന്‍മാസ്റ്റര് വരാന്തയുടെ അറ്റത്തുനിന്ന് ഞങ്ങളെ നോക്കുന്നുണ്ടായിരുന്നു. അമര്‍ഷത്തോടെയല്ല, അവജ്ഞയോടെ...\nഉച്ചക്ക് ചായകുടിയും ബീടിവലിയും കഴിഞ്ഞ് ഇരിക്കുമ്പോള് ചുവന്നുവിങ്ങിയ കൈപ്പത്തി തടവിക്കൊണ്ട് ആനപ്പാച്ചന് പ്രഖ്യാപിച്ചു:\n'ഉയിര് പോയാലും ശരി,ഞാനേഡ് മാഷേ കാച്ചും.'\nഎന്നിട്ട് അഭിപ്രായമറിയാന് നേതാവിന്റെ മുഖത്തുനോക്കി.\n'എന്നാല് കാച്ചേണ്ടത് ഹേഡ്മാഷേയല്ല.ഒക്കേറ്റിനും കാരണം ആ....'\nഅപ്പുണ്ണി പല്ലു കടിച്ചു.\nഅപ്പുണ്ണിയും ആനപ്പാച്ചനും ചേര്‍ന്ന് ഗാഡമായി ആലോചിച്ചു.അവസാനം ഒരു പോംവഴിയുണ്ടായി.\nവൈകുന്നേരം സ്കൂള് വിട്ടപ്പോള് നേതാക്കള് കല്പിച്ചു.'ആരും പുസ്തകമെടുക്കരുത്.എല്ലാം പീടികയില് വെച്ചാല്‍മതി.'\nപുസ്തകങ്ങളെല്ലാം തുന്നല്‍ക്കാരന് സെയ്താലിയുടെ പീടികയില് സൂക്ഷിച്ചു.\nആരുമില്ല.എന്നാലും എല്ലാര്‍ക്കും ഭയമുണ്ട്.\n'എന്തിനാടാ പേടി?ഉസ്റില്ലാത്ത നായക്കള്.'\n'ഉയിര് പോയാലും വേണ്ടില്ല,നിങ്ങളെ ഞാന് രക്ഷിച്ചോണ്ട്.'\nഇടി വാങ്ങുവാന് ഇഷ്ടമില്ലാത്തതുകൊണ്ട് ഞാന് മറുത്തൊന്നും പറഞ്ഞില്ല.ഞങ്ങള് പുഴവക്കത്തെത്തി.\nപുഴയില് അധികം വെള്ളമില്ല.നടുവില് കുറച്ചു\nസ്ഥലത്തുമാത്രം ഒരാള് നിന്നാല് കാണാത്തവിധത്തില് വെള്ളമുണ്ട്.\nവലിയ വഞ്ചിയിലാണ് സാധാരണ ഞങ്ങള് പുഴകടക്കുക. നാലഞ്ചു പെണ്‍കുട്ടികളും തോണിയിലുണ്ടാവുന്നതുകൊണ്ട് തമാശയ്ക്ക് വകയുണ്ടാവും.\nകടവത്ത് മറ്റൊരു കൊതുമ്പുതോണിയുണ്ട്. ഞങ്ങളെക്കൊണ്ടുള്ള ഉപദ്രവത്തില് നിന്നൊഴിയാനോ എന്തോ,അതിലാണ് കൃഷ്ണന്‍മാസ്റ്റര് പുഴകടക്കുക.\nപതിവിനു വിപരീതമായി ഞങ്ങള് ആ കൊച്ചുതോണിയില് കയറി.കൈത്തണ്ടയിലെ കൊച്ചു സഞ്ചിയില് തെര്‍മോഫ്ലാസ്ക്കും കക്ഷത്ത് പുസ്തകവും ഒരു വലിയ കൊളമ്പ്കുടയുമായി മാസ്റ്റര് ഒരറ്റത്ത് സ്ഥലം പിടിച്ചിരുന്നു.\nഭാസ്കരന് തോണി കടക്കേണ്ട.അവന്റെ വീട് സ്കൂളിന്നടുത്തുതന്നെയാണ്.അവന് കടവത്തൊരിടത്തുനിന്ന് നോക്കുകയായിരുന്നു.\nഞങ്ങള് നാലുപേരും കടത്തുകാരന് ചെറുക്കനും കൃഷ്ണന്‍മാസ്റ്ററും കൂടിയായപ്പോള് തോണിയുടെ വക്ക് ജലനിരപ്പിനടുത്തെത്തിക്കഴിഞ്ഞിരുന്നു.\nതോണി നടുവിലെത്തിയപ്പോള് ആനപ്പാച്ചന് ഒന്നു പുളഞ്ഞു.തോണി വല്ലാതെ ഇളകി.\nഅപ്പുണ്ണിയും ആനപ്പാച്ചനും നേരത്തെതന്നെ ആ രംഗം ആസൂത്രിതം ചെയ്തിരുന്നു.\n'എന്തെടാ തോണി ഇളക്കുന്നത്?'\nപാച്ചനും ശുണ്ഠി കയറി:\n'എന്തെടാ ഇളക്ക്യാല്?തോണി നിന്റെ തറവാട്ടു സ്വത്തോ?'\n'പോയി പണി നോക്കടാ.'\nരണ്ടുപേരും എഴുന്നേറ്റു നിന്നു.ആനപ്പാച്ചന് അപ്പുണ്ണിയെ പിടിച്ചുന്തി.അപ്പുണ്ണി വെള്ളത്തില് വീണ ഉടനെ തോണിയുടെ വക്കില് പിടികൂടി.\nനിശ്ചയമനുസരിച്ച് അവറാനും ഞാനും നിലവിളിച്ചു.\nഅധികം കഷ്ടപ്പെടാതെ എല്ലാവരും നീന്തിക്കയറി.\nഅവസാനമായി കരപറ്റിയത് കൃഷ്ണന് മാസ്റ്ററാണ്. നോക്കുമ്പോള് കുടയും ചെരുപ്പും തെര്‍മോ ഫ്ലാസ്ക്കും ഇല്ല!\nഷര്‍ട്ടും മുണ്ടും പിഴിഞ്ഞ്,തലതോര്‍ത്തി,ഞങ്ങള് കുത്തനെ നടന്നു.\nഅടുത്തദിവസം മാസ്റ്റര് സ്കൂളില് വന്നില്ല.പിറ്റേ ദിവസവും...ഞങ്ങള് അദ്ഭുതപ്പെട്ടു.ഒരാഴ്ച മുഴുവന് മാസ്റ്റര് ലീവായിരുന്നു.\nമാസ്റ്റര്‍ക്ക് പനിയാണെന്ന് ചിലര്.കോഴിക്കോട്ട് പോയിരിക്കയാണെന്ന് മറ്റുചിലര് പറഞ്ഞത്.\nആ വെള്ളിയാഴ്ച രണ്ടാമത്തെ കല്പനയ്ക്ക് സ്കൂള് പൂട്ടി.\nഒരു ധീരകൃത്യം എന്ന നിലയ്ക്കു പ്രവര്‍ത്തിച്ചതാണത്. പക്ഷെ ആ സംഭവത്തെപ്പറ്റി ആരും പിന്നീട് സംസാരിച്ചില്ല. എല്ലാവര്‍ക്കും അക്കാര്യത്തില് അസ്വസ്ഥത തോന്നി. ഓരോരുത്തരുടെയും ഹൃദയം മന്ത്രിച്ചു:\n'ആ കൊളമ്പ് കുട പുതീതായിരുന്നു.'\n'ആ തെര്‍മ്മോഫ്ലാസ്ക്കിന് ആറുറുപ്പിക വെലീണ്ട്.അതിന്റെ മോളില് കഴുകന്റ്യാ ചിത്രം.'\n'ആട്ടിന്‍തോലായിരുന്നു ചെരിപ്പ്.അതാ കരേണ്.'\nമാസ്റ്ററുടെ നഷ്ടപ്പെട്ട സാധനങ്ങളെപ്പറ്റി ഓര്‍ക്കുമ്പോള് വ്യസനം തോന്നി.\nതോണി മറച്ചതാണെന്നു മാസ്റ്റര്‍ക്ക് മനസ്സിലായിക്കാണുമോ?\nആനപ്പാച്ചന്റെ സംശയം അതായിരുന്നു.\nസ്കൂള് തുറന്ന ദിവസം മാസ്റ്റര് വന്നിരിക്കുന്നു.തികച്ചും ആഹ്ലാദഭരിതനായിത്തന്നെയാണ് മാസ്റ്റര് ക്ലാസ്സില് കയറി വന്നത്.അപരാധബോധത്തോടെ ഞങ്ങള് തല കുനിച്ചിരുന്നു.\nമാസ്റ്റര് പാഠമെടുത്തില്ല.നിശ്ശബ്ദം ആ കസേരയിലങ്ങനെ ഇരുന്നു.അരമണിക്കൂര് കഴിഞ്ഞപ്പോള് എഴുന്നേറ്റു ഞങ്ങളോട് യാത്ര പറഞ്ഞു.\nഅപ്പോഴാണ് ഞങ്ങള്‍ക്കു കാര്യം മനസ്സിലാവുന്നത്; മാസ്റ്റര്‍ക്ക് സ്ഥലംമാറ്റമായിരിക്കുന്നു.\n'എങ്ങോട്ടാ സാര്?' പെണ്‍കുട്ടികളിലാരോ ചോദിച്ചു.\nമാസ്റ്റര് സ്ഥലത്തിന്റെ പേരു പറഞ്ഞു.\nബെല്ലടിച്ചു.ഒരിക്കല്‍ക്കൂടി മാസ്റ്റര് ക്ലാസ്സിനോട് യാത്ര പറഞ്ഞു. അദ്ദേഹത്തിന്റെ സ്വരം ഇടറിയിരുന്നു.\nപന്ത്രണ്ടുമണിക്കു മുന്‍പായി മാസ്റ്റര് സ്കൂള് വിട്ടു.\nവൈകുന്നേരം ഞങ്ങള് ഒത്തുകൂടി.എല്ലാവരുടെയും മുഖം മ്ലാനമായിരുന്നു.\n'നമ്മള് ചെയ്തത് കഷ്ടായി.'\nഅപ്പുണ്ണി നിശ്ശബ്ദത ഭഞ്ജിച്ചു.\n'നമുക്ക് മാഷേ കണ്ട് തെറ്റ് പറയണം.'\nആനപ്പാച്ചന്റെ അഭിപ്രായം എല്ലാവരും ശരിവച്ചു.\n'മ്മള് മാഷേ ബല്ലാണ്ട് സുയിപ്പാക്കി.'\nഅവറാന്റെ സ്വരത്തിനല്പം വിഷാദം മുറ്റിനിന്നിരുന്നു.\nഅപ്പുണ്ണിക്കു പെട്ടെന്ന് ഭൂതോദയമുണ്ടായി.\n'കേള്‍ക്കിനെടാ.നിങ്ങളെ ഓരോരുത്തരുടേം കയ്യില് എത്ര കാശുണ്ട്?'\nഓരോരുത്തരും സമ്പാദ്യത്തിന്റെ തുക പറഞ്ഞു.\nഎല്ലാംകൂടി രണ്ടുറുപ്പിക കഷ്ടിയാണ്.\n'അതുകൊണ്ടായില്ല.പാച്ചന്റെ കയ്യില് നേര്‍ത്തെ കണ്ട പണോ?'\n'അത് കുറിക്കു കൊടുക്കാനാ.അച്ഛന് തന്നതാ.അഞ്ചുറുപ്യ.'\n'ഓനോട് പോയി ചാവാന് പറ.പണമെടുക്ക്.'\nആനപ്പാച്ചന്റെ അഞ്ചുറുപ്പിക കൂടി പുറത്തുവന്നപ്പോള് ഏഴുറുപ്പികയായി.\n'നിങ്ങളിവിടെ ഇരിക്കിന്.ഞാന് വര്ണു.'\nഅപ്പുണ്ണി തുന്നല്‍ക്കാരന് സെയ്ദാലിയുടെ സൈക്കിളില്‍കയറി എങ്ങോട്ടോ പറന്നുപോയി.\nരണ്ടു മണിക്കൂര് കഴിഞ്ഞപ്പോള് അവന് തിരിച്ചെത്തി. നോക്കിയപ്പോള് കയ്യില് ഒരു തെര്‍മോഫ്ലാസ്ക്കുണ്ട്.\n'നമുക്ക് മാഷക്കു കൊടുക്കണം.'\nഎല്ലാവര്‍ക്കും സന്തോഷമായി.ആനപ്പാച്ചന് മാത്രം മൂകത പാലിച്ചു.\nഞങ്ങള് തോണി കടന്ന് മാസ്റ്ററുടെ വീടന്വേഷിച്ചു ധൃതിയില് നടന്നു.ആ തെര്‍മ്മോഫ്ലാസ്ക് മാസ്റ്റര്‍ക്കു സമ്മാനിച്ച് മാസ്റ്ററോടു തെറ്റ് പറഞ്ഞിട്ടുവേണം വീട്ടിലെത്താന്.\nഅംശംമേനോന്റെ വീട്ടിലാണ് കൃഷ്ണന്‍മാസ്റ്റര് താമസമെന്ന് കേട്ടിട്ടുണ്ട്.അംശംമേനോന്റെ വീടേതാണെന്നു ചോദിച്ചുകൊണ്ട് ഞങ്ങള് നടന്നു.\nസന്ധ്യയുടെ മങ്ങിയ വെളിച്ചത്തിലാണ് ഞങ്ങളവിടെ എത്തിച്ചേര്‍ന്നത്.\nഉമ്മറത്തെ പടിയില് ആരോ ഇരിക്കുന്നുണ്ട്.\nമുറ്റത്തു നിന്നുകൊണ്ട് ഞങ്ങള് പറഞ്ഞു:\n'മാഷേ ഒന്നു കാണണം.'\n'ഞങ്ങളാ...സ്കൂള്‍കുട്ട്യോളാ.മാഷേ ഒന്നു കാണണം.'\n'മാഷ് അഞ്ചുമണീടെ വണ്ടിക്കുപോയി.'\nതെര്‍മ്മോഫ്ലാസ്കും തൂക്കിപ്പിടിച്ച്,തലതാഴ്ത്തി അപ്പുണ്ണി തിരിഞ്ഞു നടന്നു.പിറകെ ഞങ്ങളും.\nആറുറുപ്പിക വിലയുള്ള ആ തെര്‍മ്മോഫ്ലാസ്ക്ക് ആനപ്പാച്ചനു വിട്ടു കൊടുത്തു.അവനതു വില്‍ക്കുകയോ ഉപയോഗിക്കുകയോ ചെയ്യാം.ആര്‍ക്കും പ്രതിഷേധമില്ല!\nകുറിപ്പണംകൊണ്ട് ആ സാധനം വാങ്ങിയ വകയ്ക്ക് ആനപ്പാച്ചന് ഒരു കാഞ്ഞിരത്തിന്റെ വടി പൊളിയുന്നതുവരെ അച്ഛന്റെ വകയായി അടി കിട്ടി.സംഭവം ഞങ്ങളറിയുന്നത് പിറ്റേന്ന് ആനപ്പാച്ചന് ചാടിപ്പോയെന്നറിയുമ്പോഴാണ്...\nഞങ്ങള് പാശ്ചാതപിച്ചത് കൃഷ്ണന്‍മാസ്റ്റര് അറിഞ്ഞുകാണുമോ?ഞാന് സ്വയം ചോദിച്ചുപോവുകയാണ്...\nഎട്ടാംക്ലാസ്സ് വിട്ടതില്‍പ്പിന്നെ ഞാന് ആ പഴയ സുഹൃത്തുക്കളെ കണ്ടിട്ടില്ല.അപ്പുണ്ണി രാഷ്ട്രീയ പ്രവര്‍ത്തകനായി.കുരച്ചു ചോരതുപ്പി മരണത്തിന്റെ വായില്‍കിടന്ന് അവന് പിടയുകയാവും...പരമേശ്വരന് മലയായിലാണ്.ഭാസ്കരനും അവറാനും എവിടെയാണാവോ?\nഞാന് ലോഡ്ജിലെത്തി.അകത്തുനിന്ന് എന്റെ കൂട്ടുകാരന് മൂളുകയാണ്.\n'ഇനി നാടകമാടാന് മുടിയാത്.'\n(1986- ല് പുറത്തിറങ്ങിയ 'കൊച്ചുതെമ്മാടി' എന്ന ചലച്ചിത്രത്തിനു ആധാരമായ കഥ.)\nഇവിടെ ചേര്‍ത്തത് തൂലിക at 8:01:00 PM No comments:\nLabels: എം ടി, കഥ, സിനിമ\nട്ടെത്ര കാമുക ഹൃത്തടം പൊട്ടി!\nകഷ്ട,മിക്കൊച്ചു നീര്‍പ്പോള മാത്രം!\nഞെക്കിടായ്ക നീയെന് മൃദുചിത്തം!\nനല്ലകാല സ്മൃതികളുമായ് ഞാന്...!\nമന്നില് ഞാനതിന് സര്‍വ്വസ്വമാമെ- ന്നന്നുകണ്ടപ്പോഴാരോര്‍ത്തിരുന്നു!\nമായയില് ജീവകൊടികള് തമ്മി-\nലൊന്നു ചേര്‍ന്നവ നിര്‍വൃതിക്കൊള്ളും!\nമത്തടിച്ചു കൈകോര്‍ത്തു നിന്നാടും!\nഹാ,വിദൂര ധ്രുവ യുഗം,മുല്ല-\nപ്പൂവിതളിന്റെ വക്കുകള് മാത്രം!\nകേണുഴന്നോട്ടെ ജീവന് വെയിലില്\nകാണാം മാംസപിണ്ഡം തണലില്...!\nപഞ്ചത ഞാനടഞ്ഞെന്നില് നിന്നെന്-\nനോക്കി,വീര്‍പ്പിട്ടു വീര്‍പ്പിട്ടു പാടും.\nമെന്തറിഞ്ഞു,ഹാ ദൂരസ്ഥര് നിങ്ങള്?\n(19/10/1944 - ല് എഴുതിയ കവിതയാണിത്.)\nഇവിടെ ചേര്‍ത്തത് തൂലിക at 7:11:00 AM2comments:


കോണ്‍ഗ്രസ്-ലീഗ് ചര്‍ച്ച ദില്ലിയില് | Congress-Muslim league meeting in Delhi - Malayalam Oneindia\nകോണ്‍ഗ്രസ്-ലീഗ് ചര്‍ച്ച ദില്ലിയില്\nമലപ്പുറം: മുഖ്യമന്ത്രി ആന്റണി നടത്തിയ പ്രസ്താവനയെ തുടര്‍ന്ന് ലീഗിനുണ്ടായ പിണക്കം തീര്‍ക്കാന് ജൂലൈ 16 ബുധനാഴ്ച ദില്ലിയില് ചര്‍ച്ച നടക്കും. പ്രശ്നം തീര്‍ക്കാന് ലീഗ് നേതാക്കളെ ദില്ലിയ്ക്ക് ക്ഷണിച്ചത് കോണ്‍ഗ്രസ് ഹൈക്കമാന്റാണ്.\nകേരളത്തിന്റെ ചുമതലയുള്ള അഹമ്മദ് പട്ടേല് പ്രത്യേകം താല്പര്യമെടുത്താണ് ബുധനാഴ്ച ഈ കൂടിക്കാഴ്ചയ്ക്ക് വഴിയൊരുക്കിയത്. സോണിയാ ഗാന്ധിയും ഈ കൂടിക്കാഴ്ചയില് പങ്കെടുക്കുമെന്ന് കരുതുന്നു. മിക്കവാറും ഈ കൂടിക്കാഴ്ചയോടെ പ്രശ്നം പരിഹരിയ്ക്കപ്പെടുമെന്ന് കരുതുന്നു.\nമുസ്ലീം ലീഗിന് വേണ്ടി ലീഗ് ദേശീയ ജനറല് സെക്രട്ടറി ഇ. അഹമ്മദ് എംപി, ലീഗ് സംസ്ഥാന ജനറല് സെക്രട്ടറി പി. കെ. കുഞ്ഞാലിക്കുട്ടി എന്നിവര് പങ്കെടുക്കും. നേതൃമാറ്റം ലീഗ് നേതാക്കള് ഉന്നയിക്കാനിടയില്ല. ഈ സാഹചര്യം മുതലെടുത്ത് ആന്റണിയെ പുറത്താക്കാന് ശ്രമിയ്ക്കുന്ന ഐ വിഭാഗത്തിന് നിന്നുകൊടുക്കേണ്ടതില്ലെന്ന് മുസ്ലിംലീഗ് കഴിഞ്ഞ ദിവസം പാണക്കാട് ചേര്‍ന്ന യോഗത്തില് തീരുമാനിച്ചിരുന്നു. പാണക്കാട്ട് മുസ്ലിംലീഗ് നേതാക്കളുടെ യോഗത്തിനിടയില് അഹമ്മദ് പട്ടേല് ഫോണില് ബന്ധപ്പെട്ടത് ലീഗ് നേതാക്കളെ തണുപ്പിച്ചിട്ടുണ്ട്.\nഇതിനിടെ മുഖ്യമന്ത്രിയുമായി ബന്ധപ്പെട്ട ലീഗ് നേതാക്കളോട് ആന്റണി തന്റെ പ്രസ്താവനയെക്കുറിച്ച് വിശദീകരണം നല്കി. സര്‍ക്കാരിനെ കോടതി കയറ്റിയ സ്വാശ്രയ മാനേജ്മെന്റുകളുടെ നീക്കത്തിലുള്ള അതൃപ്തിയാണ് തന്നെ ഇത്തരമൊരു പ്രസ്താവനയ്ക്ക് പ്രേരിപ്പിച്ചതെന്ന് ആന്റണി പറഞ്ഞതായി അറിയുന്നു. ഇക്കാര്യത്തില് ഉടനെ ആന്റണിയുടെ പരസ്യപ്രസ്താവനയുണ്ടായേക്കും.


ഫ്രഞ്ച് ഇതിഹാസം ഫുട്‌ബോളിലേയ്ക്ക് തിരിച്ചെത്തുന്നു; ഇത്തവണ യുണൈറ്റഡിലേക്കോ? ഉറ്റുനോക്കി ആരാധകര് | Keralabhooshanam.com | Breaking News, Latest News, Kerala, India and World news\nഫ്രഞ്ച് ഇതിഹാസം ഫുട്‌ബോളിലേയ്ക്ക് തിരിച്ചെത്തുന്നു; ഇത്തവണ യുണൈറ്റഡിലേക്കോ? ഉറ്റുനോക്കി ആരാധകര്\nBy web desk on 12/09/2018 Comments Off on ഫ്രഞ്ച് ഇതിഹാസം ഫുട്‌ബോളിലേയ്ക്ക് തിരിച്ചെത്തുന്നു; ഇത്തവണ യുണൈറ്റഡിലേക്കോ? ഉറ്റുനോക്കി ആരാധകര്\nറയല് മാഡ്രിഡിന്റെ മികച്ച പരിശീലകനായിരുന്നു സിനദിന് സിദാന്. ചാംപ്യന്‍സ് ലീഗില് റയലിന് ഹാട്രിക്ക് നേടികൊടുത്ത സിദാന് റയലിന്റെ പരിശീലക സ്ഥാനം ഒഴിഞ്ഞത് ഫുട്‌ബോള് ലോകത്തിന്റെ ശ്രദ്ധ ആകര്‍ഷിച്ചിരുന്നു. റയലിനോട് വിട പറഞ്ഞതോടെ പിന്നീട് കണ്ണുകളെല്ലാം മാഞ്ചസ്റ്റര് യുണൈറ്റഡിന്റെ നേരെയായിരുന്നു.\nഫ്രഞ്ച് ഇതിഹാസം ഫുട്‌ബോളിലേയ്ക്ക് തിരിച്ചെത്തുന്നു; ഇത്തവണ യുണൈറ്റഡിലേക്കോ? ഉറ്റുനോക്കി ആരാധകര് added by on 12/09/2018


സിനിമാ, സീരിയല് വ്യവസായം വീണ്ടും പ്രതിസന്ധിയിലേക്ക് - celluloid\nHome » Blog » സിനിമാ, സീരിയല് വ്യവസായം വീണ്ടും പ്രതിസന്ധിയിലേക്ക്\nസംസ്ഥാനത്തെ കൊവിഡ് ബാധ കുതിച്ചുയരുന്ന സാഹചര്യത്തില് സിനിമാ, സീരിയല് വ്യവസായം വീണ്ടും പ്രതിസന്ധിയിലേക്ക്. സിനിമാ സീരിയല് ചിത്രീകരണങ്ങള് നിര്‍ത്തിവെക്കണമെന്ന് മുഖ്യമന്ത്രിയാണ് അറിയിച്ചത്. കഴിഞ്ഞ ലോക്ക് ഡൗണിന് ശേഷം തളര്‍ന്നുപോയ സിനിമാ മേഖല തിയേറ്ററുകള് തുറന്നതോടെ ഒന്ന് സജീവമാകുന്നതിനിടെയാണ് കോവിഡ് വീണ്ടും വില്ലനായെത്തിയത്. പകുതി പ്രേക്ഷകരുമായി തിയേറ്ററുകള് നടത്തിപ്പ് തന്നെ പ്രതിസന്ധിയിലായപ്പോഴും സിനിമാ വ്യവസായം നിലയ്ക്കരുതെന്ന് കരുതിയാണ് തിയേറ്റര് ഉടമകള് ഉള്‍പ്പെടെയുള്ളവര് സഹകരിച്ചത്. വന് പ്രൊജക്റ്റുകള് ഉള്‍പ്പെടെ റിലീസിന് സാധിക്കാതെ നീണ്ടുപോകുമ്പോള് സിനിമാ മേഖലയാകെ വീണ്ടും അനിശ്ചിതത്വിലേക്ക് നീങ്ങുകയാണ്.\nചിത്രീകരണം തുടങ്ങിയ പല സിനിമകളും നിര്‍ത്തി വെക്കേണ്ട സാഹചര്യമാണ് നിലവിലുള്ളത്. നേരത്തെ റിലീസ് ചെയ്ത പല സിനിമകളും മാറ്റി വെയ്‌ക്കേണ്ട അവസ്ഥയും വന്നു. വലിയ സെറ്റുകള് ഉള്‍പ്പെടെയൊരുക്കി ചിത്രീകരണം ആരംഭിച്ച സിനിമകള് മാറ്റിവെയ്ക്കുന്നത് കനത്ത സാമ്പത്തിക നഷ്ടമാകും ഉണ്ടാക്കുക. ചിത്രീകരണം കഴിഞ്ഞ സിനിമകളാകട്ടെ എന്ന് റിലീസ് ചെയ്യാനാകുമെന്നറിയാത്ത പ്രതിസന്ധിയിലേക്ക് നീങ്ങുകയാണ്. ചെറിയ സിനിമകളെല്ലാം തന്നെ റിലീസ് നീളുകയാണെങ്കില് ഒ.ടി.ടിയിലേക്ക് വഴി മാറാനുള്ള സാഹചര്യമാണ് നിലവിലുള്ളത്.\nനിയന്ത്രണങ്ങള് കര്‍ശനമാക്കുമെന്ന് മുഖ്യമന്ത്രിഅറിയിച്ചു. സിനിമാ സീരിയല് ചിത്രീകരണങ്ങള് നിര്‍ത്തിവെക്കണം. സാമൂഹ്യ അക്കലം പാലിക്കാന് കഴിയാത്ത മറ്റ് പരിപാടികള് ഒഴിവാക്കണമെന്നും മുഖ്യമന്ത്രി പറഞ്ഞു. അടുത്ത ഒരാഴ്ചത്തേക്കാണ് നിയന്ത്രണങ്ങള് കടുപ്പിക്കുക. ചൊവ്വ മുതല് ഞായര് വരെയുള്ള ദിവസങ്ങളില് കടുത്ത നിയന്ത്രണങ്ങള് ഏര്‍പ്പെടുത്തും. ദുരന്തനിവാരണ നിയമം ഉപയോഗിച്ച് ഓക്‌സിജന് ലഭ്യത ഉറപ്പുവരുത്തുമെന്നും മുഖ്യമന്ത്രി പറഞ്ഞു.\nഓക്‌സിജന് ലഭ്യത ഉറപ്പാക്കാന് വ്യവസായ വകുപ്പ് സെക്രട്ടറിക്ക് കൂടി അധികച്ചുമതല നല്‍കും. ഓക്‌സിജന് സിലിണ്ടര് കൊണ്ടുപോകുന്ന വാഹനങ്ങളില് എമര്‍ജന്‍സി സ്റ്റിക്കര് പതിപ്പിക്കണം. മരുന്നും മെഡിക്കല് ഉപകരണങ്ങളും കൊണ്ടുപോകുന്ന വാഹനങ്ങളിലും സ്റ്റിക്കര് പതിപ്പിക്കണം. ചന്തകളില് കച്ചവടക്കാര്2മീറ്ററെങ്കിലും അകലം പാലിക്കണം. സാധനങ്ങള് വീട്ടിലെത്തിക്കുന്നതിന് ഡെലിവറില് ബോയ്‌സിനെ ഉപയോഗിക്കണമെന്നും മുഖ്യമന്ത്രി പറഞ്ഞു.\nTags: covid, film crysis, malayalam\n‘ഞാൻ മുഖ്യമന്ത്രിയെ ഇഷ്ടപ്പെടുന്നു …ഐശ്വര്യ ലക്ഷ്മി


യോഗിക് ഡയറ്റിനെക്കുറിച്ചറിയൂ..... | Yogic Diet What You Need To Know - Malayalam BoldSky\n» യോഗിക് ഡയറ്റിനെക്കുറിച്ചറിയൂ.....\nUpdated: Wednesday, August 5, 2015, 12:46 [IST]\nയോഗ ശീലമാക്കിയവര് കഴിക്കുന്ന ആഹാരത്തിനും പ്രാധാന്യം നല്‍കേണ്ടതുണ്ട്. നമ്മള് കഴിക്കുന്നതെന്തും ആത്മാവിനുള്ള ഭക്ഷണമാണ്. ശരീരവും മനസ്സും ആത്മാവും തമ്മില് ആഴത്തിലുള്ള ബന്ധമാണ് യോഗ ലക്ഷ്യമിടുന്നത്. നിങ്ങള് തിരഞ്ഞെടുക്കുന്ന ഭക്ഷണങ്ങള് യോഗ പരിശീലനത്തെ വ്യത്യസ്‌തമാക്കും.\nഭക്ഷണം പ്രാണനാണന്നാണ് യോഗികള് വിശ്വസിക്കുന്നത് അതിനാല് നമ്മള് കഴിക്കാന് തിരഞ്ഞെടുക്കുന്ന ഭക്ഷണം നമ്മുടെ അറിവിന്റെ വികാസത്തില് പ്രതിഫലിക്കും. എല്ലാ ജീവ ജാലങ്ങളെ കുറിച്ചും നമ്മള്‍ക്ക് അനുഭവപ്പെടുന്ന അവബോധം, ബന്ധം, സ്‌നേഹം എന്നിവ വളരുന്നതിന് സമ്പൂര്‍ണ്ണ സസ്യാഹാരമാണ് യോഗ നിഷ്‌കര്‍ഷിക്കുന്നത് .\nനമുക്ക് ചുറ്റുമുള്ള ലോകത്തോട് നമ്മള് ഇടപഴകുന്ന രീതിയില് വേണം ഭക്ഷണത്തെയും കാണാന് എന്ന് യോഗികള് വിശ്വസിക്കുന്നു. സ്‌നേഹം, അടുപ്പം, സമാധനം എന്നിവയോടെ ഭക്ഷണത്തെ സമീപിക്കുക. അങ്ങനെയെങ്കില് ഭക്ഷണം നിങ്ങളുടെ മനസ്സിനെയും ശരീരത്തെയും ആത്മാവിനെയും പോഷിപ്പിക്കും. ഗായത്രിമന്ത്രവും ഗുണങ്ങളും\nയോഗ ഭക്ഷണക്രമം അഥവാ യോഗിക് ഡയറ്റ് പിന്തുടരാന് ആഗ്രഹിക്കുന്നു എങ്കില് നിങ്ങള് അറിയേണ്ട ചില കാര്യങ്ങള് ഉണ്ട്.\nയോഗ ഭക്ഷണ ക്രമത്തില് ഉള്‍പ്പെടുന്നത് എന്തെല്ലാമാണ്?\nയോഗയുടെ ശീലങ്ങള് ഭക്ഷണകാര്യത്തിലും കൂടി ഉള്‍പ്പെടുത്തുക എന്നത് പറയുന്നത് പോലെ എളുപ്പമല്ല. യോഗയെ കുറിച്ച് എഴുതപ്പെട്ടിട്ടുള്ള ഭഗവദ്‌ഗീതയിലും പതാജ്ഞലി യോഗ സൂത്രയിലും യോഗ ചെയ്യുന്നവര് കഴിക്കേണ്ട ഭക്ഷണത്തെ കുറിച്ച് പ്രത്യേകമായി ഒന്നും പറയുന്നില്ല എന്നതാണ് സത്യം. യോഗികള്‍ക്കായി പ്രത്യേക ഭക്ഷണക്രമം നിര്‍ദ്ദേശിക്കപ്പെട്ടിട്ടില്ല എങ്കിലും നിങ്ങള്‍ക്കും നിങ്ങളുടെ ചുറ്റുപാടിനും മികച്ചതായിരിക്കണം തിരഞ്ഞെടുക്കാന്. പല യോഗികളും സമ്പൂര്‍ണ സസ്യാഹാരത്തിനാണ് പ്രാധാന്യം നല്‍കുന്നത്. ചിലര് സസ്യാഹാരത്തെ പ്രോത്സാഹിപ്പിക്കുന്നുണ്ട്. ഭക്ഷണത്തില് ശ്രദ്ധ കേന്ദ്രീകരിക്കുന്നത് ബുദ്ധിക്ക് തെളിച്ചവും വ്യക്തതയും നല്‍കും മനസ്സ് ഏകാഗ്രമായിരിക്കാനും ശരീരം ആരോഗ്യത്തോടിരിക്കാനും ഇത് സഹായിക്കും. യോഗ ശീലിക്കുന്നവര് ആഹാര ക്രമത്തില് ഉള്‍പ്പെടുത്തേണ്ട ചിലത് താഴെ പറയുന്ന .\nസമ്പൂര്‍ണ ധാന്യങ്ങള് പ്രത്യേകിച്ച് അരി, ഗോതമ്പ്, ഓട്‌സ്\nഉള്ളിയും വെളുത്തുള്ളിയും ഒഴികെയുള്ള എല്ലാ പച്ചക്കറികളും\nഎല്ലാ പ്രകൃതിദത്ത പഴങ്ങളും\nഒലീവ് ഓയില്, സൂര്യകാന്തി എണ്ണ, കടുകെണ്ണ പോലെയുള്ള സസ്യ എണ്ണകള്\nഗ്രാമ്പു, ഏലക്ക, പുതിന, തുളസി, ഇഞ്ചി, ജീരകം, ഉലുവ, മഞ്ഞള് പോലുള്ള സുഗന്ധവ്യജ്ഞനങ്ങള്\nസംസ്‌കരിക്കാത്ത പ്രകൃതിദത്ത പഞ്ചസാര, തേന്\nയോഗ ഭക്ഷണ ക്രമത്തില് പാടില്ലാത്തത് എന്തെല്ലാം?\nപ്രത്യേക യോഗ ഭക്ഷണക്രമം നിഷ്‌കര്‍ഷിക്കപ്പെട്ടിട്ടില്ല എങ്കിലും യോഗികള് മാംസം പോലെ പലതും ഉപേക്ഷിക്കുന്നുണ്ട്. യോഗയുടെ മൂല്യങ്ങളും ആശയങ്ങളും തിരഞ്ഞെടുക്കുന്ന ഭക്ഷണത്തിലും പ്രതിഫലിക്കണമെന്ന് പല യോഗികളും വിശ്വസിക്കുന്നു. അംഹിസയില് വിശ്വസിക്കുന്നതിനാല് മറ്റ് ജീവനുകള്‍ക്ക് ഹാനികരമാകുന്നത് ഇവര് ചെയ്യില്ല.\nയോഗികളെ സംബന്ധിച്ച് തിരഞ്ഞെടുക്കുന്ന ഭക്ഷണം വ്യക്തിപരമായ ആദര്‍ശങ്ങളെ പ്രതിഫലിപ്പിക്കുന്നതായിരിക്കും.\nയോഗ ചെയ്യുന്നവര് സാധാരണ ഉപേക്ഷിക്കുന്ന ഭക്ഷണങ്ങള്\nമാംസം, മത്സ്യം, മുട്ട\nസംസ്‌കരിച്ച എല്ലാ ഭക്ഷണങ്ങളും\nമൃഗങ്ങളുടെ കൊഴുപ്പ്, വെണ്ണ\nവെളുത്തുള്ളി, ഉള്ളി, എരിവുള്ള ഭക്ഷണങ്ങള്\nയോഗ ഭക്ഷണക്രമത്തിന്റെ7നിയമങ്ങള്\nയോഗ ഭക്ഷണ ക്രമത്തില് എന്ത് ഉള്‍പ്പെടുത്തണം എന്ത് ഒഴിവാക്കണം എന്ന് തീരുമാനിക്കുന്നതിന് പുറമെ ഇത്തരം ഭക്ഷണക്രമത്തിന് പ്രത്യേക ശ്രദ്ധ നല്‍കുകയും മനസ്സറിഞ്ഞ് ഭക്ഷിക്കുകയും വേണം. യോഗിയെപ്പോലെ ഭക്ഷണം കഴിക്കാന് ആഗ്രഹിക്കുന്നുവെങ്കില് പാലിക്കേണ്ട7കാര്യങ്ങളാണ് താഴെ പറയുന്നത്.\nപച്ചക്കറി ജ്യൂസ്, ഔഷധ ചായ, ഇഞ്ചി ചായ പോലെ ധാരാളം ജലാംശം നല്‍കുന്ന പാനീയങ്ങള്‍ക്ക് പ്രാധാന്യം നല്‍കുക.\nദിവസവും നാരങ്ങ നീര് ചേര്‍ത്ത് ചൂട് വെള്ളം കുടിക്കുക.\nപ്രഭാതഭക്ഷണത്തിനായി പഴങ്ങളും പാല്‍കഞ്ഞിയും തിരഞ്ഞെടുക്കുക.ഒരേസമയം ഉന്മേഷവും ഊര്‍ജ്ജവും ലഭിക്കാന് ഇത് സഹായിക്കും. ഓട്‌സ്, മുള്ളഞ്ചീര, ചോളം അരി എന്നിവ ഉപയോഗിച്ച് പാല്‍കഞ്ഞി ഉണ്ടാക്കാം.\nഉച്ചസമയത്തായിരിക്കും ദഹനാഗ്നി ഏറ്റവും ഉയരുന്നത് അതിനാല് ഉച്ചഭക്ഷണം നന്നായി കഴിക്കുക.\nപരമാവധി പോഷണം ലഭിക്കുന്നതിന് ഭക്ഷണത്തിന്റെ ഇടവേളകള് ശരീയായ രീതിയില് ക്രമീകരിക്കുക ഭക്ഷണങ്ങള്‍ക്കിടയിലെ ലഘുഭക്ഷണങ്ങളില് നിന്നും അകന്നു നില്‍ക്കുക.\nഅത്താഴത്തിന് വേവിച്ച ഭക്ഷണങ്ങള് കഴിക്കുക അല്ലാത്തവ ഒഴിവാക്കുക. പാകം ചെയ്‌ത പച്ചക്കറികള് പയറ് വര്‍ഗ്ഗങ്ങള് കിഴങ്ങുകള് എന്നിവ മികച്ചതാണ്.\nഇഞ്ചി, ഏലക്ക, മഞ്ഞള്, കുരുമുളക്, ഉലുവ, തുളസി, പോലെ ഔഷധ ഗുണമുള്ള സുഗന്ധവ്യജ്ഞനങ്ങള് ഭക്ഷണത്തില് ഉള്‍പ്പെടുത്തുക.ശരീരം വിഷവിമുക്തമാക്കാനും ദഹനം മെച്ചപ്പെടുത്താനും ഇത് സഹായിക്കും.\nശ്രദ്ധയോടെ ഭക്ഷണം കഴിക്കുന്നത് ശീലിക്കുക. കഴിക്കുന്ന സമയത്ത് മറ്റ് കാര്യങ്ങളില് ഏര്‍പ്പെടാതിരിക്കുക. എല്ലായ്‌പ്പോഴും ഇഷ്ടത്തോടെയും ബഹുമാനത്തോടെയും കഴിക്കുക.\nയോഗ പരിശീലനത്തിനൊപ്പം ശരിയായ ഭക്ഷണക്രമവും പിന്തുടര്‍ന്നാല് ആഴ്‌ചകള്‍ക്കുള്ളില് തന്നെ കൂടുതല് സുഖകരമായി സന്തുലിതമായ ജീവിതം ആസ്വദിക്കാന് കഴിയും\nYogic Diet What You Need To Know\nHere are some of the important facts to know about yogic diet. Read more to know about,


മന്ത്രിസഭാ തീരുമാനങ്ങള് 21/06/2017 – Official Website of Kerala Chief Minister\n1. 2014-15 അധ്യയന വര്‍ഷം പുതുതായി അനുവദിച്ച സര്‍ക്കാര് ഹയര്‍സെക്കന്‍ഡറി സ്കൂളുകളില്/ബാച്ചുകളില് താഴെ പറയുന്ന എണ്ണം തസ്തികകള് സൃഷ്ടിക്കാന് തീരുമാനിച്ചു. പ്രിന്‍സിപ്പല് 46, ഹയര്‍സെക്കന്‍ഡറി സ്കൂള് റ്റീച്ചര് 232, ഹയര്‍സെന്‍ഡറി സ്കൂള് റ്റീച്ചര് (ജൂനിയര്) 269, അപ്ഗ്രഡേഷന് 113, ലാബ് അസിസ്റ്റന്റ് 47 എന്നിങ്ങനെയാണ് തസ്തികകള്.\n2. ഇടുക്കി നെടുങ്കണ്ടത്ത് പുതുതായി ആരംഭിച്ച 33 (കെ) എന്.സി.സി. ബറ്റാലിയന്റെ പ്രവര്‍ത്തനത്തിന് ജൂനിയര് സൂപ്രണ്ട് 1, ക്ലെര്‍ക് 5, ഓഫീസ് അറ്റന്‍ഡന്റ് 1, ചൗക്കിദാര് 1, പാര്‍ട് റ്റൈം സ്വീപ്പര് 1, ഡ്രൈവര്3എന്നീ തസ്തികകള് സൃഷ്ടിച്ചു.\n3. കോഴിക്കോട് പുതുതായി സ്ഥാപിച്ച മൊബൈല് ലിക്വര് ടെസ്റ്റിംഗ് ലബോറട്ടറിയില് ജൂനിയര് സയന്റിഫിക് ഓഫീസറുടെയും ലാബ് അസിസ്റ്റന്റിന്റെയും ഓരോ തസ്തിക വീതം സൃഷ്ടിക്കും. അന്യത്രസേവന വ്യവസ്ഥയിലായിരിക്കും നിയമനം.\nദുരിതാശ്വാസനിധിയില് നിന്നും പത്തുലക്ഷം രൂപ\n1. കരകുളത്ത് വീടും സംരക്ഷണ ഭിത്തിയും തകര്‍ന്നുവീണ് സജീനയും രണ്ടു മക്കളും മരണപ്പെട്ടിരുന്നു. സജീനയുടെ കുടുംബത്തിന് മുഖ്യമന്ത്രിയുടെ ദുരിതാശ്വാസനിധിയില്‍നിന്നും പത്തുലക്ഷം രൂപ അനുവദിച്ചു.\n2. ലൈഫ് മിഷന് സി.ഇ.ഒ. ആയ അദീല അബ്ദുളളക്ക് നിര്‍മിതി കേന്ദ്രം ഡയറക്റ്ററുടെ അധിക ചുമതല കൂടി നല്‍കി.


UGC NET | യു ജി സി നെറ്റ് പരീക്ഷ ഇത്തവണമുതൽ പുതിയ രീതിയിൽ - Malayalivartha.com Widgets Magazine\n15 DECEMBER 2018 03:55 PM IST\nപി എസ് സി മുൻ വർഷങ്ങളിൽ ചോദിച്ച ചോദ്യങ്ങളും അവക്കുള്ള ഉത്തരങ്ങളും ; ഇവിടെ കൊടുത്തിട്ടുള്ള ചോദ്യങ്ങളിൽ എത്രയെണ്ണത്തിന് നിങ്ങൾക്ക് ശരിഉത്തരം അറിയാമെന്ന് കമന്റ് ചെയ്യുമല്ലോ\nയു ജി സി നെറ്റ് പരീക്ഷ ഇത്തവണമുതൽ പുതിയ രീതിയിൽ . ഒഎംആർ ഷീറ്റിൽ ബബിൾ കറുപ്പിച്ച് ഉത്തരം നൽകുന്ന പഴയരീതി മാറി. ഇനി കംപ്യുട്ടർ സ്‌ക്രീനിൽ ഉത്തരങ്ങൾ മാർക്ക് ചെയ്യാം .\nഒഎംആർ ഷീറ്റിൽ നിന്നു കംപ്യൂട്ടർ സ്ക്രീനിലേക്കു ചുവടുമാറിയ യുജിസി നെറ്റ് ഡിസംബർ 18 മുതൽ 22 വരെ ആണ് .\nപുതുതായി രൂപം കൊണ്ട നാഷനൽ ടെസ്റ്റിങ് ഏജൻസി (എൻടിഎ) നടത്തുന്ന ആദ്യ പരീക്ഷയാണിത് . ഡിസംബർ 18, 19, 20, 21, 22 തീയതികളിൽ ആണ് ഇത്തവണത്തെ യു.ജി.സി. നെറ്റ് പരീക്ഷ.\nരാവിലെ 9.30 മുതൽ ഒന്നുവരെയും ഉച്ചയ്ക്ക് 2.30 മുതൽ ആറുവരെയുമാണ് സമയം. ജനറൽ പേപ്പറിൽ 50 ചോദ്യങ്ങൾക്ക് ഉത്തരം നൽകാൻ ഒരു മണിക്കൂർ ആണ് സമയം. സബ്ജക്ട് പേപ്പറിൽ 100 ചോദ്യങ്ങൾക്ക് രണ്ടുമണിക്കൂറും ലഭിക്കും. രണ്ടു പേപ്പറുകൾക്കിടയിൽ അരമണിക്കൂർ ഇടവേളയുണ്ടാവും.\nസിലബസിലും പരീക്ഷാഘടനയിലും കഴിഞ്ഞ തവണത്തെക്കാൾ വ്യത്യാസമില്ലാത്തതിനാൽ പരിശീലനത്തിൽ മാറ്റം വരുത്തേണ്ടതില്ല. എന്നാൽ, കംപ്യൂട്ടർ അധിഷ്ഠിത പരീക്ഷയായതിനാൽ ഒട്ടേറെ കാര്യങ്ങൾ ശ്രദ്ധിക്കേണ്ടതുണ്ട്.\nപരീക്ഷാർഥിയുടെ റോൾനമ്പറിനനുസരിച്ച് കേന്ദ്രത്തിൽ കംപ്യൂട്ടറുകൾ സജ്ജീകരിച്ചിട്ടുണ്ടായിരിക്കും. ലോഗിൻ സ്‌ക്രീനിൽ പരീക്ഷാർഥിയുടെ ഫോട്ടോയും സബ്ജക്ടും പ്രദർശിപ്പിക്കും. യൂസർ ഐഡിയും പാസ്‌വേഡും ഉപയോഗിച്ച് ലോഗിൻ ചെയ്യാം . സ്‌ക്രീനിൽ തെളിയുന്ന നിർദേശങ്ങൾ അനുസരിച്ച് ആണ് ഉത്തരമെഴുതാൻ തുടങ്ങേണ്ടത്\nമോക് ടെസ്റ്റിനുള്ള സൗകര്യം എൻടിഎ വെബ്സൈറ്റിലുണ്ട് .\nwww.nta.ac.in എന്ന വെബ്സൈറ്റ് നോക്കി പേരീക്ഷാരീതികൾ വ്യക്തമായി മനസ്സിലാക്കാം .\nപരീക്ഷാ രീതി, ഉത്തരങ്ങൾ രേഖപ്പെടുത്തേണ്ട വിധം തുടങ്ങിയവ ഇതിൽനിന്നു മനസ്സിലാകും.പരീക്ഷക്ക് മുൻപ് മോക് ടെസ്റ്റ് പരിശീലിക്കാൻ പ്രത്യേകം ശ്രദ്ധിക്കണം\nപരീക്ഷാർത്ഥികൾക്ക് പരിചയമുള്ള ബബിൾ കറുപ്പിച്ച് ഉത്തരം നൽകുന്ന രീതി മാറി ഓൺലൈനിൽ മാർക്ക് ചെയ്യുന്ന രീതിയാണ് ഇനി മുതൽ ഉളളത്\nബബിൾ കറുപ്പിച്ച് ഉത്തരം നൽകുന്നതു പോലെയല്ല ഓൺലൈനിൽ മാർക്ക് ചെയ്യുന്നത്. സാധാരണത്തേതു പോലെ ചോദ്യക്കടലാസിന്റെ വശത്തു എഴുതി നോക്കാനോ ഓപ്ഷനുകൾ മാർക്ക് ചെയ്തു വയ്ക്കാനോ സാധിക്കില്ല. പക്ഷേ, എഴുതിനോക്കാൻ ‘സ്ക്രിബ്ൾ പാഡ്’ ലഭിക്കും.\nകംപ്യൂട്ടറിൽ ഒരു തവണ മാർക്ക് ചെയ്ത ഉത്തരം ആവശ്യമെങ്കിൽ മാറ്റാം. പരീക്ഷ അവസാനിക്കുന്ന സമയംവരെ തിരഞ്ഞെടുത്ത ഉത്തരങ്ങളിൽ മാറ്റം വരുത്താൻ സാധിക്കും.\nചോദ്യം അവസാനം പരിഗണിക്കാൻ ‘മാർക്ക് ഫോർ റിവ്യൂ’ ഓപ്‌ഷനും എഴുതിയ ഉത്തരം പുനഃപരിശോധിക്കാൻ ‘സേവ് ആൻഡ് മാർക്ക് ഫോർ റിവ്യൂ’ ഓപ്ഷനുമുണ്ട്. റിവ്യൂവിനായി മാറ്റിവച്ച ഓപ്ഷനുകൾ ഒടുവിൽ ‘സേവ് ആൻഡ് സബ്മിറ്റ്’ ക്ലിക്ക് ചെയ്താലേ ഉത്തരമെഴുതിയതായി പരിഗണിക്കൂ.അല്ലെങ്കിൽ ചോദ്യം സ്‌കിപ്പ് ചെ യ്തതായി പരിഗണിക്കും\nസമയത്തിനെക്കുറിച്ച് കൃത്യമായ ധാരണ ഉണ്ടായിരിക്കണം എന്നതും പ്രധാനമാണ് . ഓൺലൈൻ ആയതിനാൽ പരീക്ഷ തുടങ്ങുന്നതും അവസാനിക്കുന്നതുമായ സമയം അണുവിട തെറ്റില്ല എന്നതാണു പുതിയ രീതിയുടെ പ്രത്യേകത. അതിനാൽ സ്ക്രീനിൽ ബാക്കി സമയം എപ്പോഴും നോക്കണം.ആദ്യ ഷിഫ്റ്റിൽ 8.30-നുശേഷവും രണ്ടാം ഷിഫ്റ്റിൽ ഒരുമണിക്ക് ശേഷമോ പരീക്ഷാ കേന്ദ്രത്തിലെത്തുന്നവരെ പരീക്ഷയെഴുതാൻ അനുവദിക്കില്ല എന്നതും പ്രത്യേകം ഓർക്കണം.\nപരീക്ഷ തുടങ്ങും മുൻപ് നിർദേശങ്ങൾ വായിച്ചുമനസ്സിലാക്കണം. പുതിയ രീതിയായതിനാൽ ആശയക്കുഴപ്പമുണ്ടാക്കാതെ സൂക്ഷിക്കണം.\nപരീക്ഷാ ഏജൻസി മാറിയെങ്കിലും ചോദ്യരീതി പഴയത് തന്നെ ആയിരിക്കും . നെഗറ്റീവ് മാർക്കില്ലാത്തതിനാൽ അറിയാത്ത ചോദ്യമാണെങ്കിൽ പോലും ഉത്തരമെഴുതാം.\nസ്ഥിരം പഠനരീതി പരിശീലിക്കുന്നതിനോടൊപ്പം ഇത്തവണ കംപ്യുട്ടർ കൈകാര്യം ചെയ്യാൻ കൂടി അറിഞ്ഞിരിക്കണമെന്ന പ്രത്യേകത മാത്രമേ ഉള്ളൂ . ‘സേവ് ആൻഡ് മാർക്ക് ഫോർ റിവ്യൂ’ ഓപ്ഷനുകൾ ഉപയോഗിച്ച ശേഷം അവ ‘സേവ് ആൻഡ് സബ്മിറ്റ്’ ക്ലിക്ക് ചെയ്യാൻ മറക്കരുത്. ഇത് വെബ്സൈറ്റിലുള്ള മോക്ക് ടെസ്റ്റുകൾ ചെയ്ത് പരിശീലിക്കണം


ഗോൾവെയിൽ മെയ് 8 ന് വി. കുർബാന അർപ്പിക്കുന്നു. | Malankara Orthodox TV\nഗോൾവെ: അയർലണ്ടിലെ ഗോൾവേയിൽ മെയ് 8 ന്, ചൊവ്വാഴ്ച രാവിലെ 10 മണിക്ക് മലങ്കര ഓർത്തഡോൿസ് സഭയുടെ യുകെ-യൂറോപ്പ് -ആഫ്രിക്ക ഭദ്രാസനധിപൻ, അഭിവന്ദ്യ ഡോ. മാത്യൂസ് മാർ തിമോത്തിയോസ് തിരുമേനി വിശുദ്ധ കുർബാന അർപ്പിക്കുന്നു. ഗോൾവേയിലെ ലോക്രീയ-ബുള്ളയിൻ സെന്റ്. പാട്രിക് പള്ളിയിൽ വച്ചാണ് ഗോൽവെ പ്രയർ ഗ്രൂപ്പിന്റെ ആഭിമുഖ്യത്തിൽ ഭദ്രാസന മെത്രാപ്പോലീത്ത പ്രഥമ വി. കുർബാന അർപ്പിക്കുന്നത്. വി. കുർബാനയിലേക്കും തുടർന്നുള്ള സ്നേഹവിരുന്നിലേക്കും എല്ലാവരെയും ക്ഷണിക്കുന്നതായി വികാരി ഫാ. സക്കറിയ ജോർജ് അറിയിച്ചു.\nപള്ളിയുടെ വിലാസം: Bullaun Church, Gortcam, Loughrea, Co. Galway\nവിശദ വിവരങ്ങൾക്ക്: വർഗീസ് വൈദ്യൻ: Mob: 085-833-3437